Ragging Ividey by Gee Malayil | റാഗിങ് ഇവിടെ: ജീ മലയിൽ എഴുതിയ നോവൽ മുപ്പത്തിയാറാം ഭാഗം - MarunadanMalayalee.com\nഹോം സാഹിത്യം നോവൽ\nറാഗിങ് ഇവിടെ: ജീ മലയിൽ എഴുതിയ നോവൽ മുപ്പത്തിയാറാം ഭാഗം\nOctober 09, 201610:48 AM IST Permalink\nലൈംഗികവികാരമെന്നത് ഉഗ്രവിഷമുള്ള സർപ്പത്തേക്കാൾ ഭീകരമാണ്. വികാരത്താൽ സിരകൾ സടകുടഞ്ഞെഴുന്നേൽക്കുമ്പോൾ എന്തും ചെയ്യാനുള്ള ധൈര്യം ഉടലെടുക്കും. എന്തിനെയും ജീവനോടെ വിഴുങ്ങാനുള്ള ആവേശം ഉദിച്ചുയരും. എങ്ങനെയും തന്റെ ഉള്ളിൽ നിറയുന്ന വിഷം പുറന്തള്ളാൻ വിമ്മിഷ്ടം കാണിക്കും.\nവികാരം കൊണ്ടു വീർപ്പു മുട്ടുന്നപുരുഷനായാലും സ്ത്രീയായാലും ആ നിമിഷങ്ങളിൽ ആരെ കിട്ടിയാലും മുഴുവനെ വിഴുങ്ങിക്കളയാനും ഒരുങ്ങും. ആ നിമിഷങ്ങളിൽ ജാതിയും മതവും ബന്ധവും പണവും പ്രതാപവും വർഗ്ഗവും വംശവും ഒന്നും പ്രശ്‌നമാകില്ല. വികാരം കൊണ്ടു വീർപ്പു മുട്ടുന്ന മനുഷ്യൻ നാറുന്നവരുമായും കിടക്ക പങ്കിടും. മൃഗങ്ങളെയും പക്ഷികളെയും പോലും വെറുതെ വിട്ടെന്നു വരില്ല. സ്വവർഗ്ഗത്തെ കിട്ടിയാലും അതിന് ഒരുമ്പെടും. എന്തും, ഏതും ആ നിമിഷങ്ങളിൽ സുന്ദരമാകും. സൗരഭ്യ പൂരിതമാകും.\nആ വിജൃംഭിത നിമിഷങ്ങളിൽ ഏദൻ തോട്ടത്തിൽ വച്ചു മനുഷ്യനെ വഞ്ചിച്ച പാമ്പിനെക്കാളും കൂടുതലായി മനുഷ്യൻ മനുഷ്യനെ വഞ്ചിക്കാൻ തയ്യാറാകും. അതിനു വേണ്ടി ചിരിച്ചു മയക്കും.പറഞ്ഞു പ്രലോഭിപ്പിക്കും.\nപ്രാർത്ഥനപ്പക്കിയെപ്പോലെ വേണ്ടി വന്നാൽ ഇണയുടെ ശിരസ്സു ഭക്ഷിച്ചുകൊണ്ട് ആ മൃതശരീരത്തിൽ കയറിക്കിടന്നും രസിക്കും.\nലൂയിയും വികാരം അടക്കാൻ കഴിവില്ലാത്തവനായിത്തീർന്നു. വികാരം സട കുടഞ്ഞെഴുന്നേറ്റാൽലൂയിയുടെ മുഖം തികച്ചും ശൃംഗാരമയമാകും. ആ മുഖം തെളിഞ്ഞു വികസിക്കും. മനസ്സിൽ തിളച്ചു വിങ്ങുന്ന വിഷം ഒഴുക്കിക്കളയാതെ പിന്നെ ഉറങ്ങാൻ സാധിക്കില്ല എന്നഅവസ്ഥയിലാകും. ശരീരം മുഴുവൻ വിമ്മിഷ്ടമനുഭവപ്പെടും.\nഎന്നും ഒരു പ്രാവശ്യമെങ്കിലും രസിക്കാൻ ലൂയിക്ക് ഒരു ശരീരം നിർബന്ധമായും വേണം. അതു അയാളുടെ ശരീരത്തിന് അത്യന്താപേക്ഷിതവുമായി ഭവിച്ചു. അതിനുള്ള അവസരം കിട്ടിയില്ലെങ്കിൽ ലൂയി ആളാകെ മാറും. താൻ അറിയാതെ തന്നെ.\nലൂയിഅന്ന് ആ അവസ്ഥയിൽ അക്ഷമനായി ഹോസ്റ്റലിൽ വന്നു. മനസ്സു വിഷം നിറഞ്ഞു കഴിഞ്ഞിരുന്നു. അങ്ങനെയായാൽ എന്തെല്ലാം കാട്ടിക്കൂട്ടുമെന്നു ലൂയിക്കു തന്നെ നിശ്ചയമില്ലായിരുന്നു.\nരണ്ടു മാസമായി ലൂയിയുടെ സ്ഥിരവാസം എൻകോസിലായിരുന്നു. ഹോസ്റ്റലിലെ തന്റെ മുറി വല്ലപ്പോഴും വന്നു തുറന്നാലായി എന്നു മാത്രം. ചില ആഴ്ചകളിൽ അതും നടന്നില്ലെന്നു വരും.\nഎൻകോസായിരുന്നു ലൂയിയുടെ അപ്പോഴത്തെ സ്വർഗ്ഗം. അവിടെ വച്ചു കഞ്ചാവും തണ്ണിയും ലൂയി മുടങ്ങാതെ അനുഭവിച്ചു തൃപ്തി നേടിക്കൊണ്ടിരുന്നു. ലൂയിയുടെ ചിന്ത തന്നെ മാറിക്കഴിഞ്ഞിരുന്നു.\nവെള്ളത്തിൽ വീണുമരിച്ച മത്തായിയെപ്പോലെലൂയിക്കുംസുഖിക്കണം,എങ്ങനെയും സുഖിക്കണം എന്ന ചിന്തയായി. മരിച്ചാൽ പിന്നെ സുഖിക്കാൻ പറ്റുമോ? മരണം ഏതു നിമിഷവും ഉണ്ടാകാം. നിനച്ചിരിക്കാതെ മരിക്കേണ്ടി വന്നാൽ പോലും ജീവിതത്തിൽ സുഖിക്കാൻ പറ്റാതെ പോയല്ലോ എന്ന വിഷമം ഉണ്ടാകാൻ പാടില്ല എന്നയാളുംആഗ്രഹിച്ചു. ആഗ്രഹസാഫല്യത്തിനു വേണ്ടി എന്തു വില കൊടുക്കാനും തയ്യാറായി, ലൂയി.\nഹോസ്റ്റലിൽ എത്തിയപ്പോൾ പ്രദീപ് അതിന്റെ മുമ്പിൽ നില്ക്കുന്നു. പ്രദീപിനെ കണ്ടപ്പോൾ ലൂയിക്കു സന്തോഷം തോന്നി. പ്രദീപിന്റെ മുഖത്തേക്കു നോക്കി ലൂയി ഹൃദ്യമായി ചിരിച്ചു. പ്രദീപും ചിരിച്ചു.\nലൂയി പ്രദീപിന്റെ അടുത്തു ചെന്നുചോദിച്ചു.''താനെന്താ ഇവിടെ ഒറ്റയ്ക്ക് നില്ക്കുന്നെ?'\n' വെറുതെ നില്ക്കുവാ.'\n' ഇന്ന് വിനോദിനെ കണ്ടില്ലെ?'\nതാൻവിനോദുമായി ഹൃദയം തുറന്നു സംസാരിച്ചിട്ട് എത്ര ദിനങ്ങളായി. അതിനാൽ ആ ചോദ്യത്തിനു പ്രദീപ് മറുപടി ഒന്നും പറഞ്ഞില്ല.\nലൂയി വീണ്ടും ചിരിച്ചു. ശൃംഗാര രസം കലർന്ന ചിരി.പ്രദീപ് ചിരിച്ചില്ല. ചിരിക്കണമെന്നു തോന്നിയില്ല.\nശരീരത്തിലൂടെ എന്തോ ഇഴഞ്ഞു തുടങ്ങിയതായി ലൂയിക്കു തോന്നി.\nമനസ്സാകെ ചൂടു പിടിച്ചു തുടങ്ങി.\n' താൻ വരുന്നോ നടക്കാൻ?'\n' വെറുതെ കോളേജ് ജംഗ്ഷൻ വരെ.'\n' ഇപ്പോൾ സമയം ആറു മണി കഴിഞ്ഞു. ഇനിയും നടക്കാൻ വന്നാൽ ഇരുട്ടി പോകും.?'\n'ഇരുട്ടിയാൽ വല്ലവരും വന്നു തിന്നു കളയുമോ?'ലൂയികുണുങ്ങിച്ചിരിച്ചു.\n'വാടോ, ഇരുട്ടിക്കഴിഞ്ഞാൽ തിരിച്ചു കൊണ്ടു വിടാം.'\nപ്രദീപ് ചിന്തിച്ചു. 'ലൂയി കോളേജിലെ നമ്പർ വൺ വില്ലൻ ആണ്.നല്ല ധൈര്യവും എന്തിനും കഴിവുമുള്ളവൻ. എല്ലാവരും അറിയുന്നവൻ. അദ്ധ്യാപകർ പോലും ലൂയിയെഭയക്കുന്നു. ലൂയിയെ കൂട്ടിനു കിട്ടിയാൽ നല്ലതു തന്നെ. അടുത്ത വർഷവും ലൂയി ഇവിടെ കാണും. ഇപ്പോഴേ സൗഹൃദ ബന്ധം സ്ഥാപിച്ചാൽ അടുത്ത കൊല്ലം ലൂയിയുടെ എല്ലാ സഹായങ്ങളും ലഭിക്കും.'\n'കോളേജ് ജംഗ്ഷൻ വരെ വന്നാൽ മതിയല്ലോ? എനിക്കാണേൽ ഒത്തിരി പഠിക്കാനുമുണ്ട്.'\n'പഠിക്കാനാണോ വെഷമം. ദിവസങ്ങൾ ഇനിയും ലാവിഷ് അല്ലേ?'\n'ഒരു വിഷയമാ ഇത്ര ദിവസമായിട്ടു തീർന്നത്. ഇനിയും ഒരു മാസമേയുള്ളു താനും.'\nപ്രദീപ് ലൂയിയോടൊപ്പം നടന്നു.\n'അധികമൊന്നുംപഠിക്കണ്ടാടോ പ്രദീപേ. ഞാനാണേൽ ഒന്നും പഠിക്കാതെ ഇത്രേം കൊല്ലം ജയിച്ചു. പിന്നെ കൂടുതൽ പഠിച്ചാൽ അതും ശല്യമായിത്തീരും. അതുകൊണ്ട്കുറച്ചൊക്കെ പഠിച്ചാൽ മതി.'\nലൂയിയുടെ പെരുമാറ്റവും സംസാരവും പ്രദീപിനിഷ്ടപ്പെട്ടു. ലൂയി തന്നോടു ഇത്ര മമത കാട്ടുന്നതെന്തിനെന്ന് അവൻ അത്ഭുതപ്പെടുക പോലും ചെയ്തു.\n'ഇതൊക്കപ്പറഞ്ഞാലും ഞാനൊരു കാര്യം ചോദിക്കട്ടെ?സത്യം പറയണം.' ലൂയി പ്രദീപിന്റെ മുഖത്തേക്കു നോക്കി ചോദിച്ചു.\nപ്രദീപ്‌ലൂയിയുടെ ചോദ്യം പ്രതീക്ഷിച്ചു മെല്ലെ നടന്നു.\n'താനും ആ വിനോദും തമ്മിലുള്ള അടുപ്പത്തന്റെ രഹസ്യമെന്താ?'\n'എന്തു രഹസ്യമാ? ഞങ്ങൾ കൂട്ടുകാരാ.'\nപ്രദീപ് പുഞ്ചിരിച്ചുകൊണ്ട് മറുപടി നല്കി.\n'അത്രേയുള്ളോ?' ലൂയി കുലുങ്ങിച്ചിരിച്ചു.\nപ്രദീപ് ചോദിച്ചു. 'പിന്നെന്താ?'\nകോളേജ് ജംഗ്ഷനിലെത്തിയപ്പോൾ ലൂയി പറഞ്ഞു.'നില്ലെ. ഒരു പായ്ക്കറ്റ് സിഗററ്റു വാങ്ങി വരട്ടെ.'\nപ്രദീപ് റോഡിൽ നിന്നു. ലൂയി ഒരു പായ്ക്കറ്റ് ചാർമിനാർ വാങ്ങി വന്നു. ഒരു സിഗററ്റെടുത്തു തീ കൊളുത്തിയിട്ട് പായ്ക്കറ്റ് പ്രദീപിനും നീട്ടി. പ്രദീപ് ആദ്യം നിരസിച്ചു.\nലൂയി നിർബന്ധിച്ചുകൊണ്ടു പറഞ്ഞു.'ഒരു സിഗററ്റെടുത്തു വലിയെടോ. ചത്തു പോകയും ഒന്നുമില്ല.'\n'താൻ വലിക്കുന്നതു ഞാൻ കണ്ടിട്ടുണ്ടല്ലോ. പിന്നെന്താ ഇപ്പം?ഇതാഒന്നെട്.'\nപ്രദീപ് ഒരു സിഗററ്റെടുത്തു തീ കൊളുത്തി.\nലൂയി പറഞ്ഞു. 'താൻ വാ. ലോഡ്ജിൽ വരെ പോയിട്ടു തിരിച്ചു പോവാം.'\nലൂയി പ്രദീപിന്റെ കൈക്കു പിടിച്ചു വലിച്ചു.\nആരും ഒന്നും സംസാരിക്കാതെ അവർ എൻകോസിൽ നടന്നെത്തി.\nഅപ്പോൾ ലൂയിയുടെ ചിന്ത മുഴുവൻ തന്റെ പെട്ടിയിൽ ഇരിക്കുന്നഹാഫ് ബോട്ടിൽ റമ്മിനെപ്പറ്റിയായിരുന്നു.\nപ്രദീപ് വലിച്ചു തീരാറായ സിഗററ്റ്ദൂരേക്കെറിഞ്ഞു.അതു വാടിക്കരിഞ്ഞ പുല്ലുകൾക്കിടയിൽ ചെന്നു വീണു കെട്ടടങ്ങി.ലൂയി തന്റെ കരങ്ങൾ കൂട്ടിത്തിരുമ്മി.\nമുറി തുറന്നകത്തു കയറിയിട്ട്‌ലൂയി ലൈറ്റു തെളിച്ചു. പ്രദീപും ലൂയിയെ അനുഗമിച്ചു മുറിക്കുള്ളിൽ കയറി.\nപ്രദീപ് ചോദിച്ചു. ' ഇവിടെ ആരുമില്ലെന്നു തോന്നുന്നല്ലോ? '\n'എല്ലാം വീട്ടിൽ പോയിരിക്കുവാ. മാസാവസാനം ആയില്ലേ.കാശു വാങ്ങിക്കൊണ്ടു വരാൻ.നാളെ വരും. എന്താ പേടിയുണ്ടോ? '\n'ഓ, വെറുതെ ചോദിച്ചതാ. '\nലൂയി പെട്ടി തുറന്നു റം കുപ്പി എടുത്തു മേശപ്പുറത്തു വച്ചു. അടുത്ത മുറി തുറന്ന് അവിടെ നിന്നുംരണ്ടു ഗ്ലാസ്സ് കൊണ്ടുവന്നു. കൂജയിൽ നിന്നും വെള്ളം ഒരു കോപ്പയിലൊഴിച്ചു മേശപ്പുറത്തു വച്ചു.\nപ്രദീപ് ആ പ്രവൃത്തികൾ കണ്ടു മിഴിച്ചിരുന്നു.\n'കുടിക്കാൻ പറഞ്ഞാൽ കുടിക്കണോ?കുടിച്ചാൽ ഇന്നത്തെ ദിവസം പോകും.'\nലൂയി ചോദിച്ചു. ' ഇത്തിരി അടിക്കുന്നോ?'\nഉത്തരം പ്രതീക്ഷിക്കാത്തവനെപ്പോലെ ലൂയി രണ്ടു ഗ്ലാസ്സുകളിലും മദ്യം പകർന്നു. വെള്ളവും ഒഴിച്ചു. പ്രദീപിന്റെ ഗ്ലാസ്സിൽ വെള്ളം കുറച്ചേ ഒഴിച്ചുള്ളു.\nപ്രദീപ് പറഞ്ഞു. ' കുടിക്കുന്നതിൽ വിരോധം ഇല്ല. പക്ഷേ ഇന്ന് എനിക്കു വേണ്ട.'\n'എനിക്കാണേൽ ഒത്തിരി പഠിക്കാനുണ്ട്. അതു കൊണ്ടാ. അല്ലാതെ കുടിക്കാൻ വിരോധം ഉണ്ടായിട്ടല്ല.'\n'ഇത്തിരി കഴിക്കൂന്നേ.എപ്പോഴും പഠിത്തം, പഠിത്തമെന്നു പറഞ്ഞിരുന്നാൽ ഭ്രാന്തു പിടിക്കും.'\nമദ്യം പകർന്നഒരു ഗ്ലാസ്സ് ലൂയി എടുത്തു നീട്ടി. പ്രദീപ് മടിച്ചു മടിച്ചാണെങ്കിലും അതു വാങ്ങി. ലൂയിയും തന്റെ ഗ്ലാസ്സുയർത്തിപ്പിടിച്ചു.\n' ചിയേഴ്‌സ് ഫോർ യുവർ ഹെൽത്്.' ലൂയി ഉരുവിട്ടു. അപ്പോൾഒരു കോടിയ ചിരി ചുണ്ടിൽ തെളിഞ്ഞു.\n' ചിയേഴ്‌സ്.' പ്രദീപും ഉരുവിട്ടു.\nലൂയി അതു മുഴുവൻ ഒറ്റവലിക്കു കുടിച്ചുതീർത്തു.ഉള്ളിൽ നിന്നും കുറച്ചു വായു പുറത്തേക്കൂതി വിട്ടു. പ്രദീപും ഒറ്റയടിക്ക് അതു മുഴുവൻ അകത്താക്കി. ലൂയി ഒരു സിഗററ്റ് പ്രദീപിനു കൊടുത്തു. അവൻ അതു വാങ്ങി കത്തിച്ചു. ലൂയിയും ഒന്നെടുത്തു കത്തിച്ചു. പുകച്ചുരുളുകൾ തലയ്ക്കുള്ളിൽ കറങ്ങിത്തിരിഞ്ഞു. മദ്യത്തിന്റെ ലഹരി സിരകളിൽ കൂടി ഒഴുകി നടന്നു.\n'തന്നോട് ഒരു കാര്യം ചോദിക്കാൻ പോവാ.' ലൂയി വീണ്ടും മദ്യം ഗ്ലാസ്സുകളിലേക്കു പകർന്നുകൊണ്ടു ചിരിച്ചു. 'സത്യം പറയണം.'\nലൂയി പ്രദീപിന്റെ മുഖത്തേക്കു സൂക്ഷിച്ചു നോക്കി.\nപ്രദീപിന്റെ മസ്തിഷ്‌കത്തിൽ മദ്യം കടന്നിരുന്നു. തലയ്ക്കു കറക്കം തുടങ്ങിയിരുന്നു. ആകപ്പാടെ ഒരു മന്ദത അനുഭവപ്പെട്ടു തുടങ്ങിയിരുന്നു.\n' എന്തുവാണേലും സത്യം പറയാം. ചോദിച്ചോ.'\n'താനും ആ വിനോദും തമ്മിൽ വല്യ ഏതാണ്ടൊക്കെയാണെന്നെല്ലാ പൊതുജനം പറയുന്നത്. പിരിയാത്ത ജോഡിയായിപ്പോയെന്നോ മറ്റോ.... അതിന്റെ പൊരുളെന്താ?'\nപ്രദീപ് മൊഴിഞ്ഞു.'നേരത്തെ ചോദിച്ചപ്പോൾ ഞാൻ പറഞ്ഞില്ലെ. കൂട്ടുകാരാന്നേ ഉള്ളൂന്നേ.ഇപ്പോഴാന്നേൽ വല്യ മിണ്ടാട്ടോം ഇല്ല. '\n' ഊം.. എന്തു പറ്റി. പിണങ്ങിയോ? '\n' പിണങ്ങിയൊന്നുമില്ല. '\n'താൻ കേട്ടിട്ടുണ്ടോകനകം മൂലവും കാമിനി മൂലവും.... ഓ, ഇവിടെ അങ്ങനല്ല.കനകം മൂലവും കാമം മൂലവും ആണ് ദുഃഖം മനുഷ്യർക്ക്എന്ന്?ഇവയിലേതാണ് നിങ്ങളു തമ്മിലുള്ള പിണക്കത്തിനാധാരം?'ലൂയി കുലുങ്ങിച്ചിരിച്ചുകൊണ്ടു ചോദിച്ചു.\n' പിണക്കമൊന്നുമില്ലെന്നെ. പഴയപോലെ വലിയ മിണ്ടാട്ടമൊന്നും ഇല്ലെന്നു മാത്രം.''\n''അതൊക്കെ പോട്ടെ. താനും അയാളും തമ്മിലുള്ള അടുപ്പത്തിന്റെ രഹസ്യമെന്താരുന്നു?വല്ല ....' എന്തോ പറയാൻ മുതിർന്ന ലൂയി പെട്ടെന്നു നിർത്തി.\nലൂയിയുടെ മുഖം ചുവന്നു തുടുത്തു. ശരീരമാകെ ഒരുതരം വിമ്മിഷ്ടം. ലൂയി പെട്ടെന്ന് മദ്യം എടുത്തു കുടിച്ചു. മറ്റേ ഗ്ലാസ്സ് എടുത്തു പ്രദീപിനും നീട്ടി. അവനും അതു വാങ്ങിക്കുടിച്ചു.\nപ്രദീപിന്റെ കണ്ണുകൾ കലങ്ങി. തലയ്ക്കകം മുഴവൻ പെരുപ്പ്. ശരീരം മുഴുവൻ വല്ലാത്ത മരവിപ്പ്. ചർമ്മത്തിനു നല്ല കനം. മുമ്പിലുള്ളവയെല്ലാം മെല്ലെ മെല്ലെ കറങ്ങുന്ന പ്രതീതി.\nഅതു കേട്ട്പ്രദീപ് ചിരിക്കാൻ ശ്രമിച്ചു. ചുണ്ടുകൾക്കു വല്ലാത്ത കട്ടി. എന്തോ ഭാരം ചുണ്ടുകളിൽ വന്നു നില്ക്കുന്നതു പോലെ തോന്നി.\n' എന്ത്? '\n'സത്യം പറയെടോ. എന്നോടു പറഞ്ഞാൽ ഞാൻ ആരോടും പറയില്ല. സത്യമങ്ങു പറ. '\nലൂയിയുടെ സംസാരം കേട്ടപ്പോൾചൂളിപ്പോയെങ്കിലുംപ്രദീപ്‌ധൈര്യം സംഭരിച്ചു. മനസ്സിനെയും ലഹരി കീഴടക്കിയിരുന്നതിനാൽ പ്രദീപ് വാചാലനാവാൻ തുടങ്ങി.\n' അങ്ങനെയൊന്നുമില്ല. പിന്നെ സത്യം പറയാമല്ലോ. ഒരു പ്രാവശ്യം കെട്ടിപ്പിടിച്ചു കിടന്നിട്ടുണ്ട്. '\n' അങ്ങനെ വരട്ടെ കാര്യം. ' ഉത്തരം കേട്ടു ലൂയി ആഹ്ലാദചിത്തനായി.\n' താനാണോ കെട്ടിപ്പിടിച്ചെ, അതോ? '\n''ഞാനാ കെട്ടിപ്പിടിച്ചേ..... എന്താ ചോദിച്ചെ?'\n' അപ്പോൾ തന്നെ ഏ... ഏ...?'\n' മ്ച്....' പ്രദീപ് നിഷേധാർത്ഥത്തിൽ തലയാട്ടിക്കൊണ്ടു ശബ്ദിച്ചു.\n' ഒരു പ്രാവശ്യം?'\n' ലൂയി ഓർക്കുന്നുണ്ടോ? ഹോസ്റ്റലിൽ ഒരു പ്രേതം കയറിയ ദിവസം.അന്ന് ഞാൻ അവന്റെ കൂടെ കെടക്കുവാരുന്നു, നിങ്ങൾ അസ്ഥികൂടോമായി അവിടെ വന്നപ്പോൾ.'\n' അങ്ങനെ വരട്ടെ. അന്നേ ഞങ്ങൾ കണ്ടതാണ്, അയാളുടെ കിടക്കയിൽ ഒരുത്തൻ കൂടി കിടക്കുന്നത്. ആരാന്ന് മനസ്സിലായില്ല. ആ....'' എന്തോ ഓർത്തിട്ടു ലൂയി വീണ്ടും ചോദിച്ചു. ' അയാൾ തിരിച്ചു കെട്ടിപ്പിടിച്ചില്ലേ? സത്യം പറയെടോ.'\n'ലൂയി വിചാരിക്കുന്ന ഒന്നും ഇല്ലെന്നേ. സത്യമാ പറയുന്നെ..' ജാള്യം മറയ്ക്കാൻ പ്രദീപ്ഒരു സിഗററ്റ് എടുത്തു വലിച്ചു.\n' ഒരു കാര്യം കൂടി ചോദിക്കട്ടെ? തന്നെ ഇതുവരെയും ഏ.''\n'കള്ളം പച്ചക്കള്ളം. റാഗിംഗിൽ ആരും ഒന്നും. .......ഓ തന്റെ ഹാർട്ടിന് കുഴപ്പമാരുന്നല്ലോ.' ലൂയി വീണ്ടും കുലുങ്ങിച്ചിരിച്ചു.\nകുപ്പിയിൽ ശേഷിച്ചിരുന്ന മദ്യം കൂടി ലൂയി ഒഴിഞ്ഞ ഗ്ലാസ്സുകളിലേക്കു പകർന്നു. വെള്ളവും ഒഴിച്ചു. രണ്ടു പേരും അതു കുടിച്ചു.\nഅപ്പോഴേക്കും പ്രദീപിന്റെ കാലുകളും കരങ്ങളും കുഴഞ്ഞു പോയിരുന്നു. ലൂയി തന്റെ ഷർട്ട് ഊരി മാറ്റി.\nലൂയി പറഞ്ഞതു പ്രദീപിനു മനസ്സിലായില്ല. പ്രദീപ് കസേരയിൽ ചാരി തളർന്നു കിടന്നു.\n'തനിക്ക് ഉറങ്ങണമെങ്കിൽ കട്ടിലിൽ കിടന്നോ. ഇന്നു പോവണ്ടാ.'\nപ്രദീപിന് ഒന്നു കിടക്കണമെന്നു തോന്നിയിരുന്നു. ശരീരം മുഴുവൻ തളർച്ച. എങ്കിലും അവൻ കസേരയിൽ തന്നെ ഇരുന്നു കണ്ണടച്ചു. ലൂയി അവനെ പിടിച്ചു എഴുന്നേൽപ്പിച്ചു.\nപ്രദീപ് താഴെ വീഴാൻ തുടങ്ങി. കുഴഞ്ഞ ആ കാലുകൾക്കു ശരീരം താങ്ങാനുള്ള കരുത്തില്ലായിരുന്നു. ലൂയി അവനെ പിടിച്ചു കട്ടിലിൽ കിടത്തി.\nതളർന്നു കിടക്കുന്ന പ്രദീപിന്റെ മുഖത്തേക്കു ലൂയി സൂക്ഷിച്ചു നോക്കി. എന്നിട്ട്കസേരയിൽ ഇരുന്ന് പ്രദീപിനെ ഉറ്റുനോക്കിക്കൊണ്ടേയിരുന്നു.\nസിഗററ്റുകൾ ഒന്നിനു പുറകെ ഒന്നായി ചാരമായി വീണുകൊണ്ടിരുന്നു.\nപിറ്റേദിവസം അതിരാവിലെ പ്രദീപ് എഴുന്നേറ്റു. തലേ രാത്രിയിൽ കുടിച്ചു ബോധമില്ലാതെ അവിടെ കിടന്നുറങ്ങേണ്ടി വന്നതിൽ ജാള്യം തോന്നി. തനിക്കു പറ്റിയ അമളിയോർത്തു ദുഃഖിച്ച്, ഒന്നും പറയാതെ എൻകോസിൽ നിന്നും ഇറങ്ങി നടന്നു. ഇറങ്ങുമ്പോൾ തിരിഞ്ഞു നോക്കി.\nഅവനു ലൂയിയോട് അരിശം തോന്നി.\nഅന്നും വൈകിട്ടും ലൂയി ഹോസ്റ്റലിൽ എത്തി. സാന്ദർഭികമായി വിനോദിനെ കണ്ടപ്പോൾ ലൂയി കളിയാക്കി.\n'എന്താടോ കേൾക്കുന്നെ.? എന്നു തുടങ്ങി പരിപാടി?'\nവിനോദ് കാര്യം പിടി കിട്ടാതെ ആശ്ചര്യപൂർവ്വം ലൂയിയുടെ മുഖത്തേക്കു നോക്കി.\n'മനസ്സിലായില്യോ?പ്രദീപ് കൂടെ കിടന്നെന്നോ...ഏതാണ്ടൊക്കെ കേട്ടല്ലോ. എന്നെക്കൂടൊക്കെ ഒന്നു കരുതരുതോ.'\n' എന്തു ചെയ്‌തെന്നാ?' വിനോദ് ആകാംക്ഷയോടെ ചോദിച്ചു.\n' അല്ല, ഏതാണ്ടൊക്കെ. എനിക്കറിയില്ല.....ട്ടോ.'\n'അതിനു വേണ്ടാത്തതൊന്നും സംഭവിച്ചില്ലല്ലോ.'\nഅതു പറയുമ്പോൾ വിനോദ് ചൂളി. പ്രദീപ് കൂടെക്കിടന്നകാര്യം ലൂയി എങ്ങനെ അറിഞ്ഞുവെന്ന് അവൻ അത്ഭുതപ്പെട്ടു. പെട്ടെന്നു പുറകോട്ടു തിരിഞ്ഞു നോക്കി. ആരുമില്ലെന്നു കണ്ടപ്പോൾ ആശ്വാസം തോന്നി.\nവിനോദ് ധൈര്യം സംഭരിച്ചു ചോദിച്ചു. 'ആരു പറഞ്ഞു? ആരാണേലും കള്ളം പറഞ്ഞതാ.'\n'കള്ളമാഅല്യോ? പ്രദീപ് തന്നെയാടോ എന്നോടു പറഞ്ഞത്. എന്നാലും ആളു കൊള്ളാമല്ലോ?'\nവിനോദിനു നിരാശയും കോപവും ഒന്നിച്ചുണ്ടായി.\n'എന്തു ചെയ്‌തെന്നാ പ്രദീപ് പറഞ്ഞത്?'\n'എനിക്കറിയില്ല. ഏതാണ്ടൊക്കെ എടുത്തെന്നോകൊടുത്തെന്നോ..............''\n'ഫ്രഞ്ചു കിസ്സേ. മനസ്സിലായോ?' പിന്നീട് വിനോദ് ഒന്നും സംസാരിച്ചില്ല.\n'പ്രദീപാണോ അങ്ങനെ പറഞ്ഞത്? ശ്ശെ! മോശമായല്ലോ.'പ്രദീപിനോട് അപ്പോൾ മുതൽ വിനോദിനു വല്ലാത്ത പക തോന്നിത്തുടങ്ങി.\nതന്നെ നോക്കി കള്ളച്ചിരിയുമായി നില്ക്കുന്ന ലൂയിയെ നോക്കിയിട്ടു വിനോദ് വേഗം തന്റെ മുറിയിലേക്കു നടന്നു.അപ്പോഴും ലൂയിയുടെ ചിരിയുടെ അലകൾ കാതിൽ വന്നടിക്കുണ്ടായിരുന്നു. കൂടെ കമന്റും.\n''എന്റെ കൈയിലും ഉണ്ടേ ആ പണിയായുധങ്ങളൊക്കെ.വല്ലപ്പോഴും എനിക്കും തരണേ, ഇത്തിരി പണി...'\n(സന്ദർശിക്കുക: Writer's facebook page: www.facebook.com/geemalayil)\n(അറിയിപ്പ്: ഈ നോവലിലെ കഥാപാത്രങ്ങൾ ഭാവനാ സൃഷ്ടികൾ മാത്രമാണ്. ജീവിച്ചിരിക്കുന്നവരും മരിച്ചവരുമായി യാതൊരു സാമ്യവും ഇല്ല. ഏതു തരത്തിലുള്ള ലഹരി പദാർത്ഥങ്ങളും കഞ്ചാവും മദ്യവും ഉൾപ്പെടെ ഉപയോഗിക്കുന്നത് ആരോഗ്യത്തിനും ആയുസ്സിനും ഹാനികരമാണ്. നിയമവിരുദ്ധമായവ ഉപയോഗിക്കുന്നത് ശിക്ഷാർഹവുമാണ്. അതിനാൽ അവ ഒഴിവാക്കണമെന്നാണ് എഴുത്തുകാരന്റെ അഭിപ്രായം.)


സ്മാര്‍ട്ട് ടി.വി വീടിനുള്ളിലെ 'രഹസ്യകണ്ണാ'യി, വീട്ടമ്മയുടെ നഗ്ന ദൃശ്യം ചോര്‍ത്തി - RoundupKerala.com\nHome Science & Technology സ്മാര്‍ട്ട് ടി.വി വീടിനുള്ളിലെ ‘രഹസ്യകണ്ണാ’യി, വീട്ടമ്മയുടെ നഗ്ന ദൃശ്യം ചോര്‍ത്തി\nസ്മാര്‍ട്ട് ടി.വി വീടിനുള്ളിലെ ‘രഹസ്യകണ്ണാ’യി, വീട്ടമ്മയുടെ നഗ്ന ദൃശ്യം ചോര്‍ത്തി\nകോഴിക്കോടാണ് സംഭവം. വിദേശത്തുള്ള ഭര്‍ത്താവിന് ഭാര്യയുടെ നഗ്നദൃശ്യം കിട്ടിയതോടെയാണ് വീടിനുള്ളിലെ അദൃശ്യകാമറയെക്കുറിച്ചുള്ള ആശങ്ക പരന്നത്. ഭാര്യ കിടപ്പുമുറിയില് വസ്ത്രം മാറുന്ന ദൃശ്യങ്ങളാണ് ഭര്‍ത്താവിന് ലഭിച്ചത്.\nവീട്ടില് കാമറ ഘടിപ്പിച്ചിട്ടുണ്ടായിരുന്നില്ല. പുറത്തുനിന്നും ആരും തന്നെ വീട്ടില്‍വന്നിട്ടില്ലെന്ന് ഭാര്യ ഉറപ്പിച്ചുപറയുകയും ചെയ്തു.കേസ് സൈബര്‍സെല്ലിലെത്തി. ഒളികാമറ ആരെങ്കിലും വച്ചിട്ടുണ്ടോയെന്ന പരിശോധന നടത്തിയെങ്കിലും ഒന്നും കണ്ടെത്താനായില്ല. ഒടുവില് സൈബര് സെല് മറ്റൊരു ബുദ്ധിയുപയോഗിച്ചു.\nകിടപ്പുമുറിയിലെ ദൃശ്യം രേഖപ്പെടുത്തിയിരിക്കുന്നതിന്റെ ആംഗിള് നിര്‍ണ്ണയിച്ചു. സംഭവം വില്ലവനിടെയുണ്ട് -ഒരു സ്മാര്‍ട്ട് ടിവി. അവധിക്കുവന്ന ഭര്‍ത്താവാണ് ഈ പുത്തന് ടി.വി. വാങ്ങി ഭാര്യക്ക് സമ്മാനിച്ചത്. മൊബൈല്‍ഫോണ് ബന്ധിപ്പിച്ച് വിദേശത്തെ ഭര്‍ത്താവിനോട് സംസാരിക്കാന് പറ്റുന്ന ഈ ടിവി ഉപയോഗിച്ചിരുന്ന കാര്യവും വീട്ടമ്മ വ്യക്തമാക്കി.\nഭര്‍ത്താവ് വിദേശത്ത് ഉപയോഗിച്ചിരുന്നത് കമ്പ്യൂട്ടറാണ്. ഈ കമ്പ്യൂട്ടര് ആരോ ഹാക്ക് ചെയ്താണ് വിവരങ്ങള് ചോര്‍ത്തിയത്. ടി.വി. ഓഫ് ചെയ്തിരുന്നെങ്കിലും കാമറാക്കണ്ണുകള് പ്രവര്‍ത്തിച്ചുകൊണ്ടിരുന്നു എന്നതാണ് വാസ്തവം.\nസ്വകാര്യതകളെല്ലാം തന്നെ ഇത്തരത്തില് കവര്‍ന്നെടുക്കാന് സാങ്കേതികവിദ്യകള്‍ക്കാകുമെന്ന ഓര്‍മ്മപ്പെടുത്തല് കൂടിയാണ് ഈ സംഭവം.\nPrevious articleപാലായില് മാണി സാറിന്റെ പിന്‍ഗാമി ജോസ് ടോമെന്ന് എക്‌സിറ്റ് പോള്\nNext articleവഴുതന എന്തിനെല്ലാം ഉപയോഗിക്കാം; ട്രെന്‍ഡിങ്ങാണേലും ഈ ‘രചന’ പോരെന്ന് വിമര്‍ശനം\nഅടുത്തുള്ള വാക്സിനേഷന് കേന്ദ്രങ്ങള് ഇനി വാട്സാപ്പിലും അറിയാം\nഗൂഗിൾ മാപ്പ് നോക്കി വരനും സംഘവുമെത്തിയത് മറ്റൊരു വിവാഹച്ചടങ്ങിൽ; അബദ്ധം മനസിലായത് ഏറെ വൈകി\nചൊവ്വയിലെ ആദ്യ ഹെലികോപ്ടർ പറത്തൽ ഏപ്രിൽ രണ്ടാം വാരത്തിലേയ്ക്ക് നീട്ടി നാസ


കാമുകനെ തേടി വീടുവിട്ടിറങ്ങി വീട്ടമ്മ; മുറ്റത്ത് കാത്തുനിന്ന കാമുകിയെ കണ്ട് പൊട്ടിക്കരഞ്ഞ് പ്ലസ്‌വണ്‍കാരന് കാമുകന് – Kairali News | Kairali News Live l Latest Malayalam News\nകാമുകനെ തേടി വീടുവിട്ടിറങ്ങി വീട്ടമ്മ; മുറ്റത്ത് കാത്തുനിന്ന കാമുകിയെ കണ്ട് പൊട്ടിക്കരഞ്ഞ് പ്ലസ്‌വണ്‍കാരന് കാമുകന്\nസമൂഹമാധ്യമത്തിലൂടെ പരിചയപ്പെട്ട് പ്രണയം മൂത്ത് വീടുവിട്ടിറങ്ങിയ വീട്ടമ്മ കാമുകന്റെ വീട്ടിലെത്തി. വീട്ടുമുറ്റത്ത് തന്നെ കാത്തുനിന്ന കാമുകിയെ മറഞ്ഞുനിന്ന് നോക്കിയശേഷം ആ കാമുകന് പേടിച്ചുവിറച്ച് പൊട്ടിക്കരഞ്ഞു. മീശമുളയ്ക്കാത്ത പ്ലസ് വണ്‍കാരന് കാമുകന് കാമുകിയെ കണ്ടതോടെ വീടിനുള്ളില് ഒളിച്ചിരുന്നു. വിവരമറിഞ്ഞ് നാട്ടുകാര് കാമുന്റെ വീട്ടില് തടിച്ചുകൂടി.\nരസകരമായ നാടകീയ സംഭവം അരങ്ങേറിയത് കണ്ണൂര് ജില്ലയിലെ ഒരു ഗ്രാമത്തിലാണ്. മാസങ്ങള് നീണ്ടുനിന്ന മൊബൈല് പ്രണയത്തിനൊടുവിലാണ് ഭര്‍ത്താവിനേയും മക്കളേയും ഉപേക്ഷിച്ച് തനിക്ക് അത്യാവശ്യം വേണ്ട സാധനങ്ങളുമെടുത്ത് വീട്ടമ്മ വീട് വിട്ടിറങ്ങിയത്. മൊബൈല് ഫോണിലെ വിലാസം തേടി കാമുകന്റെ വീട്ടിലെത്തുകയായിരുന്നു.\nകാമൂകനെ കണ്ടതോടെ വീട്ടമ്മയും ഞെട്ടി. അച്ഛന്‍റെ പേരിലുള്ള മൊബൈല് കണക്ഷനാണ് കൊച്ചു കാമുകന് ഉപയോഗിച്ചിരുന്നത്. ഈ വിലാസത്തിലാണ് കാമുകി കാമുകനെ തേടിയെത്തിയത്. വീട്ടുമുറ്റത്ത് ആളുകള് തടിച്ചുകൂടിയതോടെ വാര്‍ത്ത കാട്ടു തീ പോലെ പടര്‍ന്നു. തുടര്‍ന്ന് യുവതിയുടെ ഭര്‍ത്താവിനെ വിളിച്ച് വിവരം പറഞ്ഞു.സ്ഥലത്തെത്തിയ ഭര്‍ത്താവ് ഭാര്യയെ വീട്ടിലേക്ക് കൂട്ടി കൊണ്ട് പോയി.\nTags: mobile chating


അപകടം «eപത്രം – Gulf News 2009 – അറബിനാടുകള് – ePathram.com\nദുബായ് : ദുബായില് നിര്‍മ്മാണം നടക്കുന്ന കെട്ടിടം തകര്‍ന്നു വീണു. ദേര ദുബായിലെ പോലീസ് ഹെഡ് ക്വാര്‍ട്ടേഴ്സിന് സമീപമുള്ള ആറ് നില കെട്ടിടമാണ് ഇന്നലെ ഉച്ചയ്ക്ക് മൂന്നരയോടെ തകര്‍ന്ന് വീണത്. ആളപായം ഉള്ളതായി റിപ്പോര്‍ട്ടില്ല. കെട്ടിടത്തില് 23 തൊഴിലാളികളും ഒരു എഞ്ചിനീയറും ജോലിയില് ഉണ്ടായിരുന്നു.\nശബ്ദം കേട്ടതിനെ തുടര്‍ന്ന് തൊഴിലാളികളെല്ലാം പുറത്ത് ഇറങ്ങിയതിനാല് വന് അത്യാഹിതം ഒഴിവായി. കെട്ടിടത്തിന്‍റെ പകുതി ഭാഗം പൂര്‍ണമായും തകര്‍ന്നു. കെട്ടിടത്തിന് സമീപം നിര്‍ത്തിയിട്ടിരുന്ന നിരവധി വാഹനങ്ങള്‍ക്കും കേടുപാടുകള് സംഭവിച്ചിട്ടുണ്ട്. ആളുകളാരും കെട്ടിട അവശിഷ്ടങ്ങളില് കുടുങ്ങിയിട്ടില്ല എന്നാണ് നിഗമനം. പോലീസ് അന്വേഷണം ആരംഭിച്ചിട്ടുണ്ട്.\nതകര്‍ന്നു വീണ കെട്ടിടത്തിനടുത്തു നിന്ന് ഈ കാഴ്ച കണ്ട മുഹമ്മദ് അലി എന്ന ബ്ലോഗര് ഈ വാര്‍ത്ത ട്വീറ്റ് ചെയ്തത് മൂലം ഈ വാര്‍ത്ത വളരെ പെട്ടെന്ന് തന്നെ ലോകമെമ്പാടും പരന്നു. ഇയാള് പോസ്റ്റ് ചെയ്ത ഫോട്ടോ ആണിത്.\nBuilding under construction collapses in Dubai\nവായിക്കുക: അപകടം, ദുബായ്\nതീപ്പിടുത്തം; സൌദിയില് ആറ് പേര് മരിച്ചു\nസൗദിയിലെ ജുബൈലിന് സമീപം കുര്‍സാനിയയില് സി. സി. സി. കമ്പനിയുടെ ക്യാമ്പിന് തീ പിടിച്ച് ആറ് പേര് മരിച്ചു. നാല് മലയാളികള് അടക്കം നിരവധി പേര്‍ക്ക് പരിക്കേറ്റു. മരിച്ച ആരേയും തിരിച്ചറിഞ്ഞിട്ടില്ല. മൃതദേഹങ്ങള് മുഴുവനും കത്തി ക്കരിഞ്ഞ നിലയിലാണ്.\nഫോട്ടോകള് അയച്ചു തന്നത് : ബഷീര് പി. ബി.\nആയിര ക്കണക്കിന് തൊഴിലാളികള് താമസിക്കുന്ന ക്യാമ്പിനാണ് തീ പിടിച്ചത്. നാല്‍പ്പതോളം തൊഴിലാളികളെ കാണാനില്ലെന്ന് റിപ്പോ‍ര്‍ട്ടുണ്ട്. മരണ സംഖ്യ ഇനിയും ഉയരാനാണ് സാധ്യതയെന്ന് വിലയിരുത്തപ്പെടുന്നു. തീ പിടുത്ത കാരണം വ്യക്തമല്ല. സൗദി ആരാംകോ അടക്കം നിരവധി പെട്രോള് ഗ്യാസ് പ്ലാന്‍റുകള് ഉള്ള വ്യവസായ നഗരമായ കുര്‍സാനിയയില് ഇത്ര വലിയ ദുരന്തം ഇതാദ്യമായാണ്.\nവായിക്കുക: saudi, അപകടം\n« ജുനൈദ് നടുവത്തുവളപ്പിലിന് ദുബായില് യാത്രയയപ്പ് നല്‍കി.\nഅബുദാബിയില് മയക്കു മരുന്ന് പിടിച്ചെടുത്തു »


സി.പി.എം സംഘ്പരിവാറിന് വഴിമരുന്നിട്ടുകൊടുക്കുന്നു – വെല്‍ഫെയര് പാര്‍ട്ടി – Janapaksham\nHome/Recent/news/kerala/സി.പി.എം സംഘ്പരിവാറിന് വഴിമരുന്നിട്ടുകൊടുക്കുന്നു – വെല്‍ഫെയര് പാര്‍ട്ടി\nസി.പി.എം സംഘ്പരിവാറിന് വഴിമരുന്നിട്ടുകൊടുക്കുന്നു – വെല്‍ഫെയര് പാര്‍ട്ടി\nജനപക്ഷംNovember 20, 2019\nതിരുവനന്തപുരം: സംഘ്പരിവാര് ഉയര്‍ത്തുന്ന വാദങ്ങളെ കേരളത്തില് അതേപടി ആവര്‍ത്തിക്കുകയും സംഘ്പരിവാറിന്റെ പോലീസ് നയം നടപ്പാക്കുകയും വഴി സി.പി.എം സംഘ്പരിവാറിന് വഴിമരുന്നിട്ടുകൊടുക്കുകയാണെന്ന് വെല്‍ഫെയര് പാര്‍ട്ടി സംസ്ഥാന എക്‌സിക്യൂട്ടിവ് പ്രസ്താവിച്ചു. സിപിഎം കോഴിക്കോട് ജില്ലാ സെക്രട്ടറി കഴിഞ്ഞ ദിവസം മാവോയിസ്റ്റുകളെ സഹായിക്കുന്നത് ഇസ്‌ലാമിക തീവ്രവാദികളാണെന്ന് പറഞ്ഞത് യാദൃശ്ചികമല്ല. സംഘ്പരിവാര് ഭരിക്കുന്ന സംസ്ഥാനങ്ങളുടെ മാതൃകയില് നടത്തിയ പോലീസ് വേട്ടയില് സ്വന്തം പാര്‍ട്ടി സഖാക്കളായ രണ്ട് യുവാക്കള് കുടുങ്ങിയത് അണികളിലാകെ ഉണ്ടാക്കിയ പ്രതിഷേധത്തെ മറയിടാനാണ് യാതൊരു വസ്തുതയുമില്ലാത്തതും ഒരു മതസമൂഹത്തെ സംശയത്തില് നിര്‍ത്താനുതകും വിധമുള്ള പരാമര്‍ശം കോഴിക്കോട് ജില്ലാ സെക്രട്ടറി നടത്തിയത്. ഇതിനെ കുമ്മനം രാജശേഖരനടക്കമുള്ള സംഘ്പരിവാര് നേതാക്കളാണ് ആവേശപൂര്‍വ്വം സ്വാഗതം ചെയ്തത് എന്നതുതന്നെ ആര്‍ക്കാണ് ഇത്തരം അടിസ്ഥാന രഹിത പരാമര്‍ശങ്ങളിലൂടെ നേട്ടമുണ്ടാകുന്നത് എന്ന് വ്യക്തമാണ്.\nയു.എ.പി.എ പോലെയുള്ള ഭീകര നിയമങ്ങളുടെ കാര്യത്തില് കേരള സര്‍ക്കാരും സി.പി.എമ്മും തികഞ്ഞ കാപട്യമാണ് പുലര്‍ത്തുന്നത്. രണ്ടു സ്ത്രീകളടക്കം ഏഴുപേരെയാണ് പിണറായി സര്‍ക്കാര് വ്യാജ ഏറ്റുമുട്ടലിലൂടെ കൊലപ്പെടുത്തിയത്. സ്വന്തം ഘടകകക്ഷിയായ സി.പി.ഐക്ക് പോലും വിശ്വാസ്യതയില്ലാത്ത ഈ നടപടിയേയും സംഘ്പരിവാര് മാത്രമാണ് പിന്തുണച്ചത്. ആദ്യം നടന്ന രണ്ട് വ്യാജ ഏറ്റുമുട്ടലുകളുടേയും മജിസ്റ്റീരിയല് അന്വേഷണ റിപ്പോര്‍ട്ട് പോലും പൂഴ്ത്തി വെച്ചിരിക്കുയാണ് പിണറായി സര്‍ക്കാര്. ശബരിമല വിഷയത്തിലെ നിലപാട് മൂലം സംഘ്പരിവാറിലേക്ക് ഒഴുകിയ സി.പി.എം അണികളെ തിരിച്ചുപിടിക്കാനുള്ള തന്ത്രമായി നടത്തുന്ന ഇത്തരം നടപടികള് ആത്യന്തികമായി സി.പി.എമ്മിനെയും കേരളത്തിലെ മതേതര സ്വഭാവത്തെയുമാണ് ഇല്ലാതാക്കുക. സംഘ്പരിവാറിന് മാത്രമാണ് നേട്ടം എന്ന് മനസ്സിലാക്കാനുള്ള വിവേകം സി.പി.എമ്മിന് ഇല്ലാതായി. സി.പി.എമ്മും കേരള സര്‍ക്കാരും എത്രയും വേഗം നിലപാട് തിരുത്തുകയാണ് വേണ്ടത്. ഇല്ലെങ്കില് ബംഗാളിലും ത്രിപുരയിലുമുണ്ടായ പോലെ വന് തകര്‍ച്ചയാകും അവര്‍ക്ക് നേരിടേണ്ടി വരികയെന്നും എക്‌സിക്യൂട്ടിവ് മുന്നറിയിപ്പ് നല്‍കി. സംസ്ഥാന പ്രസിഡണ്ട് ഹമീദ് വാണിയമ്പലം അധ്യക്ഷത വഹിച്ചു. സംസ്ഥാന ജനറല് സെക്രട്ടറി കെ.എ ഷഫീഖ് റിപ്പോര്‍ട്ട് അവതരിപ്പിച്ചു.\nരാഹുല് ഗാന്ധിക്കെതിരെ വ്യക്തി അധിക്ഷേപം; മാപ്പുപറയേണ്ടത് സി.പി.എം നേതൃത്വം – വെല്‍ഫെയര് പാര്‍ട്ടി


ലേഖനം: മാറുന്ന സംവത്സരം മാറാത്ത ദൈവം – KE™\nOn Jan 2, 2020 1,161\nപരദേശ പ്രയാണത്തിലെ ഒരു സംവത്സരം കൂടെ അതിവേഗം നമ്മോട് വിട ചൊല്ലി. ഇന്നലെക്കാൾ നാം പ്രിയന്റെ വരവിനോട് ഏറ്റവും അടുത്തു കഴിഞ്ഞു. ദൈവം നമ്മെ പരിപാലിച്ച, കരുതിയ, പുലർത്തിയ വിധങ്ങൾക്ക് അധികമായി നന്ദിയേകുവാൻ പലപ്പോഴും വർഷാവസാനം വരെ നാം കാത്തിരിക്കാറുണ്ട്. എന്നാൽ നാൾതോറും നമ്മുടെ ഭാരങ്ങളെ ചുമന്ന ദൈവത്തെ നാൾതോറും നന്ദിയോടെ ഓർക്കുവാനും, സ്തുതിക്കുവാനും നമുക്ക് സാധിക്കണം.\nജനിച്ച നാൾമുതൽ ഇന്നുവരെ പുലർത്തിയ, സകല ദോഷങ്ങളിൽ നിന്നും വിടുവിച്ച ദൈവത്തെ നാൾതോറും ആരാധിച്ചും, സേവിച്ചും, മാനിച്ചും, സ്നേഹിച്ചും ജീവിക്കുന്നവർ പിന്നിട്ട നാളുകളിലെ ദൈവീക സംരക്ഷണം ഓർത്താൽ അറിയാതെ ആനന്ദത്തിൻ അശ്രുപൊഴിയും, നടത്തിയ വിധങ്ങൾക്കായി നന്ദി ചൊല്ലും.\nവർഷാരംഭം മുതൽ അവസാന നിമിഷങ്ങൾ വരെ നാഥൻ നടത്തിയ വഴികൾ ഓർത്തിടുമ്പോൾ ഓരോന്നോരോന്നായി വർണ്ണിച്ചീടാൻ വാക്കുകൾ പോരാ.\nപ്രാണനെ മരണത്തിൽ നിന്നും കണ്ണിനെ കണ്ണുനീരിൽ നിന്നും കാലിനെ വീഴ്ചയിൽ നിന്നും രക്ഷിച്ച ദൈവത്തിന്റെ സകല ഉപകാരങ്ങൾക്കും നാം എന്തു പകരം കൊടുക്കും?\nനമ്മുടെ പ്രാർത്ഥനയും യാചനകളും കേട്ട് ഉത്തരമരുളിയ ജീവിക്കുന്ന മഹാദൈവത്തെ നന്ദിയോടെ സ്തുതിക്കാം. എൻ മനമേ, യഹോവയെ വാഴ്ത്തുക; ദൈവം ചെയ്ത ഉപകാരങ്ങൾ ഒന്നും മറക്കരുതു.\nനാം ഇന്നുവരെ നിലനിന്നത് ദൈവത്തിന്റെ കരുണയാലാണ്. ദൈവം നമ്മുടെ പക്ഷത്തും പാളയത്തിലും ഉണ്ടായിരുന്നു സ്തോത്രം. പുതിയ നിയമ യിസ്രായേൽ പറയേണ്ടതെന്തെന്നാൽ യഹോവ നമ്മുടെ പക്ഷത്തില്ലായിരുന്നുവെങ്കിൽ ; മനുഷ്യർ നമ്മെ തകർക്കുമായിരുന്നു, വെള്ളം നമ്മെ ഒഴുക്കിക്കളയുമായിരുന്നു, നദി നമ്മുടെ പ്രാണന്നു മീതെ കവിയുമായിരുന്നു. എന്നാൽ വെള്ളത്തിൽകൂടി കടന്നപ്പോൾ നാം യേശുവിൻ കരങ്ങളിലായിരുന്നു. എരിതീയുടെയും അഗ്നിജ്വാലയുടെയും അനുഭവങ്ങളിൽ കർത്തൻ രണ്ടാമനായി കൂടെ ഉണ്ടായിരുന്നു.\nസകലവിധത്തിലും കഷ്ടം സഹിച്ചെങ്കിലും നുറുങ്ങിപ്പോകാതിരുന്നത്; ബുദ്ധിമുട്ടിയപ്പോൾ നിരാശപ്പെടാത്തത്,\nഉപദ്രവം അനുഭവിച്ചെങ്കിലും ഉപേക്ഷിക്കപ്പെടാതിരുന്നത്; വീണു പോയെങ്കിലും നശിച്ചുപോകാത്തത് ഉടയോന്റെ സംരക്ഷണം ഒന്നു കൊണ്ട് മാത്രം.\nസാഹചര്യങ്ങൾ പലതും മാറി, എന്നാൽ ദൈവം മാറിയില്ല അതുകൊണ്ടാണ് നാം നശിച്ചു പോകാത്തത്. നാം മുടിഞ്ഞു പോകാത്തത് ദൈവത്തിന്റെ ദയ ആകുന്നു. തങ്കൽ ഏകാഗ്രചിത്തന്മാരായിരിക്കുന്നവർക്കു വേണ്ടി തന്നെത്താൻ ബലവാനെന്നു കാണിക്കേണ്ടതിന്നു ഭൂമിയിലെല്ലാടവും ഊടാടിക്കൊണ്ടിരിക്കുന്ന ദൈവത്തിന്റെ ദൃഷ്ടി ആണ്ടിന്റെ ആരംഭംമുതൽ അവസാനംവരെ എപ്പോഴും നമ്മുടെമേൽ ഉണ്ടായിരുന്നു (വിലാപ 3:22; മലാഖി 3:6).\nവൈഷമ്യ മേടുകളിൽ കരം പിടിച്ചു നടത്തിയ ദൈവം നമ്മുടെ കഷ്ടങ്ങളിൽ ഏറ്റവും അടുത്ത തുണയായിരുന്നു. ബലഹീന വേളകളിൽ ദൈവകൃപ നമ്മെ താങ്ങി. നാം അവിശ്വസ്തരായി തീർന്ന സമയങ്ങളിൽ ദൈവം വിശ്വസ്തനായിരുന്നു.\nകഴിഞ്ഞു പോയ സംവത്സരത്തെ നന്മ കൊണ്ട് അലങ്കരിച്ച ദൈവം, നാം നേരോടെ നടക്കുമെങ്കിൽ നവവർഷത്തിലും ഒരു നന്മയും മുടക്കുകയില്ല. നമുക്കായി ചെയ്ത വലിയ നന്മയെ ഓർത്തു ദൈവത്തെ ബഹുമാനിക്കാം. പൂർണ്ണഹൃദയത്തോടും പരമാർത്ഥതയോടും കൂടെ സേവിക്കാം. പറഞ്ഞു തീരാത്ത ദാനം നിമിത്തം ദൈവത്തിനു സ്തോത്രം.\nക്ഷണികമായ എഴുപതോ, എൺപതോ സംവത്സരം മാത്രം ദൈർഘ്യമുള്ള ഈ ആയുഷ്കാലം വേഗം തീരും. മർത്യരെ ദൈവം തിരികെ വിളിക്കും. കാഹളം ധ്വനിക്കുന്ന മാത്രയിൽ മരിച്ചവർ അക്ഷയരായി ഉയിർക്കും. നാം രൂപാന്തരപ്പെട്ടു പറന്നു പോകേണ്ട ആ നല്ല നാഴികക്കായി പ്രത്യാശയോടെ കാത്തിരിക്കാം.\nചാക്കോ കെ.തോമസിന് കെ എസ് ഇ ബി പുരസ്കാരം


email hacking | മെയില് ഹാക്ക് ചെയ്ത് ഫണ്ട് ട്രാന്‍സ്ഫറിങ് ലെറ്റര് വ്യാജമായി നിര്‍മ്മിച്ച് 50 ലക്ഷം തട്ടി; മുംബൈ സ്വദേശികളായ പ്രതികള് പിടിയില് | Mangalam\nSaturday, June 15, 2019 Last Updated3Min 42 Sec ago English Edition\nSunday 19 Nov 2017 08.40 AM\nകോഴിക്കോട്: ഇ-മെയില് ഹാക്ക് ചെയ്ത് ബാങ്ക് അക്കൗണ്ടില്‍നിന്ന് 50 ലക്ഷം രൂപ തട്ടിയ മുംെബെ സ്വദേശികള് പിടിയില്. കോഴിക്കോട് സ്വദേശിയായ വിദേശ വ്യാപാരിയുടെ ബാങ്ക് അക്കൗണ്ടില്‍നിന്നു പണം തട്ടിയെടുത്ത മുംെബെ താനെ സ്വദേശികളായ ജിതേന്ദ്രമഹന് റാത്തോഡ്, സമീര് അന്‍വര് എന്നിവരാണു മുംെബെ െസെബര് പോലീസിന്റെ പിടിയിലായത്. ഇവരെ കഴിഞ്ഞ ദിവസം കോഴിക്കോട്ടെത്തിച്ചു.\nവിവിധ സംസ്ഥാനങ്ങളിലെ ബാങ്കുകളിലെ അക്കൗണ്ടുകളില്‍നിന്നായി 50 കോടി രൂപയോളം ഇവര് തട്ടിയെടുത്തിട്ടുണ്ടെന്നു ചോദ്യംചെയ്യലില് വ്യക്തമായി. പ്രതികളുടെ ബാങ്ക് അക്കൗണ്ടുകള് പരിശോധിച്ചു വരികയാണ്. വ്യാജ പേരിലായിരുന്നു പ്രതികള് ബാങ്ക് അക്കൗണ്ടും തിരിച്ചറിയില് കാര്‍ഡും സംഘടിപ്പിച്ചത്.\nകഴിഞ്ഞ വര്‍ഷമാണ് കേസിനാസ്പദമായ സംഭവം. കോഴിക്കോട് സ്വദേശിയായ വിദേശ വ്യാപാരി ഇ-മെയില് വഴി അയയ്ക്കുന്ന ഫണ്ടിങ് ട്രാന്‍സ്ഫറിങ് ലെറ്റര് വ്യാജമായി ഉണ്ടാക്കിയാണ് ഹാക്ക്‌ചെയ്ത മെയിലിലൂടെ 50 ലക്ഷം രൂപ തട്ടിയെടുത്തത്.\nസാധാരണ പണം ട്രാന്‍സ്ഫര് ചെയ്യാന് ബാങ്കിന് ട്രാന്‍സ്ഫറിങ് ലെറ്റര് ഇ-മെയില് മുഖേന അപേക്ഷ നല്‍കാറുണ്ട്. വ്യാപാരിയുടെ ഇ-മെയില് പ്രതികള് ഹാക്ക് ചെയ്യുകയും വ്യാജ ട്രാന്‍സ്ഫറിങ് ലെറ്ററുണ്ടാക്കി ബാങ്കിന് അയയ്ക്കുകയുമായിരുന്നു. സ്ഥിരമായി ലഭിക്കുന്ന ട്രാന്‍സ്ഫറിങ് ലെറ്ററും മെയില് ഐഡിയും കണ്ടതിനാല് ബാങ്കിനും സംശയമുണ്ടായില്ല.\nബാങ്കില്‍നിന്നു തുക രാജസ്ഥാനിലെ പ്രതികളുടെ അക്കൗണ്ടിലേക്കാണു മാറ്റിയത്. ഈ പണം ആര്.ടി.ജി.എസ്. വഴി മറ്റൊരു അക്കൗണ്ടിലേക്കു മാറ്റാന് ശ്രമിച്ചതാണ് ബാങ്ക് അധികൃതര്‍ക്കു സംശയമുണ്ടാക്കിയത്. സംഭവം പുറത്തറിഞ്ഞതോടെ പ്രതികള് മുങ്ങുകയായിരുന്നു. മുംെബെ െസെബര് സെല്ലുമായി ബന്ധപ്പെട്ട് നടക്കാവ് പോലീസ് അന്വേഷണമാരംഭിച്ചു.\nസമാനരീതിയില് തട്ടിപ്പുനടത്തിയതിന് മുംെബെ െസെബര് സെല്ലില് പ്രതികള്‍ക്കെതിരേ കേസുകളുണ്ടായിരുന്നു. സിസിടിവി ദൃശ്യങ്ങളും ഫോണ് നമ്പറുകളും അടിസ്ഥാനമാക്കിയുള്ള കേസന്വേഷണത്തില് പ്രതികള് ബാന്ദറിലുണ്ടെന്ന് കണ്ടെത്തുകയും അറസ്റ്റ്‌ചെയ്യുകയുമായിരുന്നു.\nെഹെദരാബാദ്, പട്യാല, പുനെ എന്നിവിടങ്ങളിലും ഇവര്‍ക്കെതിരേ കേസുകളുണ്ട്. നടക്കാവ് സി.ഐ: ടി.കെ. അഷ്‌റഫാണ് കേസ് അനേ്വഷിക്കുന്നത്. എസ്.ഐ. സാഗര്‍കുമാര്, സീനിയര് സിവില് പോലീസ് ഓഫീസര്‍മാരായ ബി. പ്രകാശ്, മുഹമ്മദ് സബീര്, ശശികുമാര് എന്നിവരാണു മുംെബെയില്‍നിന്നു പ്രതികളെ കോഴിക്കോട്ടെത്തിച്ചത്. ജുഡീഷ്യല് ഫസ്റ്റ്€ാസ് മജിസ്‌ട്രേറ്റ് (നാല്) കോടതിയില് ഹാജരാക്കിയ പ്രതികളെ റിമാന്‍ഡ് ചെയ്തു.


രാഹുലിനേയും പ്രിയങ്കയേയും യു.പി പോലീസ് അറസ്റ്റ് ചെയ്തു – Chandrika Daily\nBy chandrika Thursday October 1, 2020 16:26 pm\nഡല്‍ഹിയില് നിന്നും കൂട്ടബലാത്സംഗത്തിന് ഇരയായി കൊല്ലപ്പെട്ട പെണ്‍കുട്ടിയുടെ വീട്ടിലേക്ക് പുറപ്പെട്ട കോണ്‍ഗ്രസ് നേതാക്കളുടെ വാഹനങ്ങള് ഡല്‍ഹി-യുപി അതിര്‍ത്തിയില്‍വെച്ച് തടഞ്ഞെങ്കിലും പദയാത്രയാരംഭിച്ച ഇരുവരേയും പിന്നീട് പൊലീസ് കസ്റ്റഡിയിലെടുക്കുകയായിരുന്നു. പിന്നാലെയാണ് ഇരു നേതാക്കളേയും യുപി പൊലീസ് അറസ്റ്റ് ചെയ്തത്.\nന്യൂഡല്‍ഹി: ഹത്രാസില് കൂട്ട ബലാത്സംഗത്തിനിരയായി കൊല്ലപ്പെട്ട ഇരുപതുകാരിയുടെ കുടുംബത്തെ സന്ദര്‍ശിക്കുന്നതിനായി പുറപ്പെട്ട രാഹുല് ഗാന്ധിയേയും പ്രിയങ്ക ഗാന്ധിയേയും യു.പി. പോലീസ് അറസ്റ്റ് ചെയ്തു. ഡല്‍ഹിയില് നിന്നും കൂട്ടബലാത്സംഗത്തിന് ഇരയായി കൊല്ലപ്പെട്ട പെണ്‍കുട്ടിയുടെ വീട്ടിലേക്ക് പുറപ്പെട്ട കോണ്‍ഗ്രസ് നേതാക്കളുടെ വാഹനങ്ങള് ഡല്‍ഹി-യുപി അതിര്‍ത്തിയില്‍വെച്ച് തടഞ്ഞെങ്കിലും പദയാത്രയാരംഭിച്ച ഇരുവരേയും പിന്നീട് പൊലീസ് കസ്റ്റഡിയിലെടുക്കുകയായിരുന്നു. പിന്നാലെയാണ് ഇരു നേതാക്കളേയും യുപി പൊലീസ് അറസ്റ്റ് ചെയ്തത്.\nഅതേസമയം, യോഗി പൊലീസിന്റെ നടപടിയില് രൂക്ഷ വിമര്‍ശനവുമായി രാഹുല് ഗാന്ധി രംഗത്തെത്തി. നിരോധനാജ്ഞ ഉയര്‍ത്തിക്കാട്ടി യോഗി സര്‍ക്കാറിന് തന്നെ തടയാവില്ലെന്നും കൂട്ടം ചേരുന്നതാണ് പ്രശ്‌നമെങ്കില് പെണ്‍കുട്ടിയുടെ വീട്ടിലേക്ക് ഒറ്റക്ക് പോകുമെന്നും രാഹുല് ഗാന്ധി പ്രതികരിച്ചു.\n‘ഞാന് പോയി ഹത്രാസിലെ ഇരയുടെ കുടുംബത്തെ കാണും, എന്നെ തടയാന് ബിജെപി സര്‍ക്കാരിന് കഴിയില്ല, രാഹുല്‍ഗാന്ധി പ്രതികരിച്ചു. സെക്ഷന് 144 എന്നാല് ആളുകള് ഒത്തുകൂടുക എന്നാണ്. എന്നാല് എനിക്ക് പരസ്യമില്ലാതെ ഒറ്റയ്ക്ക് പോകാം. ഞാന് അവരെ കാണും, അവര്‍ക്ക് എന്നെ തടയാന് കഴിയില്ല. ഇതൊരു കുറ്റമല്ല, രാഹുല് ഗാന്ധി പറഞ്ഞു.\nസമാധാനപരമായ മാര്‍ച്ചില് ലാത്തിചാര്‍ജ് ചെയ്യാന് ഉത്തരവിട്ടതോടെ ആദിത്യനാഥ് സര്‍ക്കാറിന്റെ ഭയമാണ് പുറത്താവുന്നത്. എനിക്ക് ഒറ്റക്ക് പോകണം എന്ന് ഞാന് അവരോട് പറഞ്ഞെങ്കിലും യുപി പൊലീസ് തന്നെ തള്ളിയിട്ടതായും രാഹുല് ഗാന്ധി പറഞ്ഞു.\nവാഹനത്തില് നിന്നും ഇറങ്ങിയ ഇരുവരും ഹാത്രാസിലേക്ക് കാല്‍നടയായി യാത്ര തുടര്‍ന്നിരുന്നു. എന്നാല് യമുനാ എക്പ്രസ് റോഡില് വെച്ച് രാഹുല് ഗാന്ധിക്കെതിരെ യുപി പൊലീസ് ബലം പ്രയോഗിച്ചു തടഞ്ഞു. പൊലീസ് റോഡില് തടഞ്ഞതോട രാഹുല് ഗാന്ധി കുതറി നീങ്ങുന്ന ദൃശ്യങ്ങള് പുറത്തുവന്നു. പെണ്‍കുട്ടിയുടെ വീട്ടിലെത്താനുള്ള നൂറ് കീലോമീറ്റര് നടന്നു താണ്ടുമെന്നാണ് നേരത്തെ പ്രിയങ്ക ഗാന്ധി പ്രതികരിച്ചത്. തുടര്‍ന്ന് ഇരുവരും വാഹനത്തില് നിന്നും ഇറങ്ങി നടക്കുകയായിരുന്നു. പോലീസ് തന്നെ തള്ളി നിലത്തിട്ടെന്ന് രാഹുല് ഗാന്ധി ആരോപിച്ചു.


Mar 15, 2019, 09:05 pm IST\nസ്ഥാനാര്‍ഥികളുടെ തെരഞ്ഞെടുപ്പ് ചെലവ് കര്‍ശനമായി നിരീക്ഷിക്കാനുള്ള നടപടികളുമായി ജില്ലാ ഭരണകൂടം. ഇതിന്റെ ഭാഗമായി തെരഞ്ഞെടുപ്പ് ചെലവ് നിരീക്ഷിച്ച് നിര്‍ണയിക്കുന്നതിനുള്ള നിരക്കുകള് തീരുമാനിക്കുന്നത് സംബന്ധിച്ച് ജില്ലാ തെരഞ്ഞെടുപ്പ് ഓഫീസര് കൂടിയായ ജില്ലാ കലക്ടര് സാംബശിവറാവുവിന്റെ അധ്യക്ഷതയില് രാഷ്ട്രീയ പാര്‍ടികളുടെ യോഗം വിളിച്ചു ചേര്‍ത്തു. തെരഞ്ഞെടുപ്പില് ഉപയോഗിക്കുന്ന പ്രചാരണ ഉപാധികളുടെ നിരക്കുകള് യോഗത്തില് നിശ്ചയിച്ചു. തെരഞ്ഞെടുപ്പ് ചെലവ് നിരീക്ഷണ വിഭാഗം നോഡല് ഓഫീസറായ കലക്ടറേറ്റ് സീനിയര് ഫിനാന്‍സ് ഓഫീസര് എം കെ രാജന് നിരക്കുകള് സംബന്ധിച്ചുള്ള വിശദീകരണം നടത്തി.\nഒരു സ്ഥാനാര്‍ഥിക്ക് ലോകസഭാ മണ്ഡലത്തില് ചെലവാക്കാവുന്ന പരമാവധി തുക 70 ലക്ഷമാണ്. തെരഞ്ഞെടുപ്പുമായി ബന്ധപ്പെട്ട് വരവ്-ചെലവ് കണക്കുകള്‍ക്ക് മാത്രമായി സ്ഥാനാര്‍ഥി പ്രത്യേകം ബാങ്ക് എക്കൗണ്ട് ആരംഭിക്കണം. തെരഞ്ഞെടുപ്പുമായി ബന്ധപ്പെട്ട എല്ലാ ഇടപാടുകളും ഈ എക്കൗണ്ടിലൂടെ മാത്രമായിരിക്കണം. 10,000 രൂപയില് അധികം വരുന്ന പണമിടപാടുകള് ചെക്ക്/ഡ്രാഫ്റ്റ്/എക്കൗണ്ട് ട്രാന്‍സ്ഫര് എന്നിവയിലൂടെ മാത്രമായിരിക്കണം.\nപൊതുസ്ഥലങ്ങളിലുള്ള ചുമരെഴുത്തുകള്, പോസ്റ്ററുകള്, ബാനറുകള്, ബോര്‍ഡുകള് തുടങ്ങിയവ മാറ്റുന്നത് സംബന്ധിച്ച് രാഷ്ട്രീയ പാര്‍ടികള്‍ക്ക് അറിയിപ്പ് നല്‍കി. ഇവ മാറ്റാത്ത പക്ഷം ആയത് മാറ്റുന്നതും ഇതിന് ചെലവായ നിശ്ചിത തുക രാഷ്ട്രീയ പാര്‍ടികളില് നിന്നോ സ്ഥാനാര്‍ഥിയില് നിന്നോ നോട്ടീസ് നല്‍കിയ ശേഷം ഈടാക്കും. ഈ തുക അടച്ചില്ലെങ്കില് തെരഞ്ഞെടുപ്പ് പെരുമാറ്റചട്ട ലംഘനമായി കണക്കാക്കി നടപടി സ്വീകരിക്കും. തെരഞ്ഞെടുപ്പ് സംബന്ധിച്ച് ‘ പാലിക്കേണ്ട വിവിധ നിയമവശങ്ങളെ കുറിച്ചും യോഗത്തില് നിര്‍ദ്ദേശം നല്‍കി.\nelection Election Expenditure\nസര്‍ക്കാരിന്റെ മൂന്നാം വാര്‍ഷികം; പരാജയം പരാമര്‍ശിക്കാതെ പിണറായിയുടെ ലേഖനം\nMay 25, 2019, 07:36 am IST


കിം ജോങ് ഉന്നിനെ വധിക്കാന് ശ്രമം – Chandrika Daily\nBy chandrika Friday May 5, 2017 19:39 pm\nകിം ജോങ് ഉന്നിനെ വധിക്കാന് ശ്രമം\nസോള്: ഉത്തരകൊറിയന് ഭരണാധികാരി കിം ജോങ് ഉന്നിനെ കൊലപ്പെടുത്താന് യു എസ് ശ്രമമെന്ന് ആരോപണം. അമേരിക്കന് രഹസ്യാന്വേഷണ ഏജന്‍സിയായ സി ഐ എയും ദക്ഷിണ കൊറിയയും ചേര്‍ന്നാണ്…\nസോള്: ഉത്തരകൊറിയന് ഭരണാധികാരി കിം ജോങ് ഉന്നിനെ കൊലപ്പെടുത്താന് യു എസ് ശ്രമമെന്ന് ആരോപണം. അമേരിക്കന് രഹസ്യാന്വേഷണ ഏജന്‍സിയായ സി ഐ എയും ദക്ഷിണ കൊറിയയും ചേര്‍ന്നാണ് ഉന്നിനെ വധിക്കാന് ശ്രമം നടത്തിയതെന്ന് ഉത്തര കൊറിയ വ്യക്തമാക്കി. ഇവര് തയാറാക്കിയ പദ്ധതി ഉത്തര കൊറിയ തകര്‍ത്തുകയായിരുന്നു എന്നും ഔദ്യോഗിക വാര്‍ത്താ ഏജന്‍സി വഴി പുറത്തുവിട്ട പ്രസ്ഥാവനയില് പറയുന്നു.\nഏപ്രില് 16ന് പ്യോങ്ഗാങ്ങില് നടന്ന ഒരു പൊതുപരിപാടിക്കിടെ കിം ജോങിനെ വധിക്കാനായിരുന്നു പദ്ധതിയെന്ന് പ്രസ്താവനയില് പറയുന്നു. ജൈവ-രാസ പദാര്‍ത്ഥങ്ങള് ഉപയോഗിച്ചു കൊലപ്പെടുത്തുകയോ റേഡിയോ ആക്ടീവ് വസ്തുക്കളോ വിഷമുള്ള നാനോ വസ്തുക്കളോ കിം ജോങിന്റെ ശരീരത്തില് പ്രവേശിപ്പിച്ചു കൊലപ്പെടുത്തുകയോ ആയിരുന്നു ലക്ഷ്യമിട്ടത്. ഇത്തരം വസ്തുക്കള് ഒരാളുടെ ശരീരത്തില് പ്രവേശിപ്പിക്കാന് വളരെ ദൂരെ നിന്നു കഴിയുമെന്നും ഇതിന്റെ ഫലം പുറത്തുവരാന് മാസങ്ങള് കഴിയുമെന്നും പ്രസ്്താവനയില് പറയുന്നു. ഇതിനായി വാടക കൊലയാളിയെ കണ്ടെത്തിയതായും ഉത്തര കൊറിയ വ്യക്തമാക്കി. കൃത്യം നടത്താനായി കിം എന്ന് പേരുള്ള ഒരു ഉത്തര കൊറിയന് പൗരനെ സിഐഎയും ദക്ഷിണ കൊറിയന് രഹസ്യാന്വേഷണ ഏജന്‍സിയായ ഐഎസും വാടകയ്ക്ക് എടുത്തു. പദ്ധതി പാളിയതായും വാടക കൊലയാളിയെ പിന്നീട് കണ്ടെത്തിയെന്നും ഔദ്യോഗിക പ്രസ്താവനയില് പറയുന്നു. എന്നാല്, യുഎസ് നടത്തിയ കൊലപാതക നീക്കം എങ്ങനെ പൊളിഞ്ഞു എന്നു വ്യക്തമാക്കിയിട്ടില്ല. എന്നാല്, യുഎസും ദക്ഷിണ കൊറിയയും നടത്തിയ ഈ നീക്കങ്ങള്‍ക്ക് ശക്തമായ തിരിച്ചടിയുണ്ടാകുമെന്നും ഉത്തര കൊറിയ വ്യക്തമാക്കി.


ഫയൽ കത്തിക്കൽ - Factbook\nPublished by Webmaster on August 28, 2020 August 28, 2020\nസെക്രട്ടറിയറ്റിൽനിന്നും ഫയലുകൾ കൂട്ടത്തോടെ കാറിൽ കയറ്റി പൂജപ്പുര ജയിൽ വളപ്പിൽ കൊണ്ടുപോയി കത്തിച്ചത് യുഡിഎഫ് സർക്കാരിന്റെ കാലത്ത്. ഇക്കാര്യം മറച്ചുവച്ചാണ് തീപിടിത്തം ആദ്യസംഭവമാണെന്നും ‘നിർണായക’ രേഖകൾ കത്തിയെന്നും പ്രചരിപ്പിക്കുന്നത്.\n1996ൽ എ കെ ആന്റണി മുഖ്യമന്ത്രിയായിരുന്ന കാലത്താണ് അന്നത്തെ ചീഫ് സെക്രട്ടറി ആർ രാമചന്ദ്രൻ നായർ നേരിട്ട് ഇടപെട്ട് ഫയലുകൾ കടത്തിയത്. ആന്റണിക്ക് മുമ്പ് മുഖ്യമന്ത്രിയായിരുന്ന കെ കരുണാകരന്റെ കാലത്ത് നടന്ന വിവാദ ഭൂമി പതിച്ചു നൽകൽ അടക്കമുള്ള ഫയലുകൾ അന്ന് കത്തിച്ചു. സംസ്‌കൃത സർവകലാശാലയ്‌ക്ക് ഭൂമി വാങ്ങിയതിലെ തിരിമറി സംബന്ധിച്ച രേഖകളും കൂട്ടത്തിലുണ്ടായിരുന്നു. ഇതിന് മുൻ ചീഫ് സെക്രട്ടറി ആർ രാമചന്ദ്രൻ നായരെ മുഖ്യമന്ത്രി ഇ കെ നായനാർ സസ്‌പെന്റ് ചെയ്‌തു വിജിലൻസ് അന്വേഷണത്തിന് ഉത്തരവിട്ടിരുന്നു. 2001ൽ എകെ ആന്റണി സർക്കാർ വീണ്ടും അധികാരത്തിൽ വന്നപ്പോൾ കേസ് പിൻവലിച്ചു. ഉമ്മൻചാണ്ടി മുഖ്യമന്ത്രിയായിരുന്ന സമയത്ത് 2005 ഡിസംബർ 21ന് സെക്രട്ടറിയറ്റിലെ പ്രധാനമന്ദിരത്തിൽ തീപിടിത്തമുണ്ടായിട്ടുണ്ട്. മുഖ്യമന്ത്രിയുടെ ഓഫീസ് സ്ഥിതി ചെയ്യുന്ന കെട്ടിടത്തിലെ ഒന്നാം നിലയിലാണ് തീപിടിച്ചത്. ഷോർട്ട് സർക്യൂട്ട് ആയിരുന്നു കാരണം. ഒരു മണിക്കൂർ സമയം എടുത്താണ് തീ അണച്ചത്. 2018 മാർച്ചിൽ അനക്‌സ് മന്ദിരത്തിലെ തീപിടിത്തവും ഷോർട്ട് സർക്യൂട്ട് മൂലമായിരുന്നു.\nRead more: https://www.deshabhimani.com/news/kerala/news-kerala-26-08-2020/891473\n#കോൺഗ്രസ്സ് #തീപിടിത്തം #സെക്രട്ടേറിയറ്റ്


കൊവിഡ് 19 പരിശോധനകിറ്റിന് മൂന്നിരട്ടി വില ഈാടാക്കി കമ്പനി; വിമര്‍ശനവുമായി രാഹുല് ഗാന്ധി | Rahul Gandhi attacks on Over Cost Of Testing Kits\nകൊവിഡ് 19 പരിശോധനകിറ്റിന് മൂന്നിരട്ടി വില ഈടാക്കി കമ്പനി; വിമര്‍ശനവുമായി രാഹുല് ഗാന്ധി\nNew Delhi, First Published Apr 27, 2020, 4:59 PM IST\nലക്ഷക്കണക്കിന് സഹോദരീ സഹോദരന്മാര് വിവരിക്കാനാകാത്ത തരത്തില് സഹിക്കുമ്പോള് ഈ അഴിമതി ഓരോ ഇന്ത്യക്കാരനെയും അപമാനിക്കുന്നതാണ്.\nദില്ലി: കൊവിഡ് 19 പരിശോധന റാപ്പിഡ് ടെസ്റ്റ് കിറ്റിന് ഇരട്ടി വില ഈടാക്കിയ നടപടിക്കെതിരെ വിമര്‍ശനവുമായി കോണ്‍ഗ്രസ് നേതാവ് രാഹുല് ഗാന്ധി. 'ഇന്ത്യന് ജനതയെ മൊത്തം അപമാനിക്കുന്ന നടപടിയാണിത്. രാജ്യം മുഴുവന് കൊവിഡിനെതിരെയുള്ള പോരാട്ടത്തിലാണ്. അപ്പോഴും ചിലര് തെറ്റായ മാര്‍ഗത്തിലൂടെ ലാഭത്തിന് വേണ്ടി ശ്രമിക്കുന്നു. എന്തൊരു മനസ്സാണിവരുടേത്. രാജ്യം ഇവര്‍ക്ക് മാപ്പ് നല്‍കില്ല'-രാഹുല് ഗാന്ധി ട്വീറ്റ് ചെയ്തു.\nപ്രധാനമന്ത്രി നരേന്ദ്ര മോദി ഇത്തരക്കാര്‍ക്കെതിരെ നടപടിയെടുക്കണമെന്നും രാഹുല് ആവശ്യപ്പെട്ടു. ലക്ഷക്കണക്കിന് സഹോദരീ സഹോദരന്മാര് വിവരിക്കാനാകാത്ത തരത്തില് സഹിക്കുമ്പോള് ഈ അഴിമതി ഓരോ ഇന്ത്യക്കാരനെയും അപമാനിക്കുന്നതാണ്. അഴിമതിക്കാരെ നിയമത്തിന് മുന്നില്‍ക്കൊണ്ടുവരണമെന്ന് പ്രധാനമന്ത്രിയോട് ആവശ്യപ്പെടുകയാണെന്നും അദ്ദേഹം മറ്റൊരു ട്വീറ്റില് പറഞ്ഞു.\nറിയല് മെറ്റബോളിക്‌സ് എന്ന കമ്പനിയാണ് ഇറക്കുമതി ചെയ്ത കിറ്റുകള് സര്‍ക്കാറിന് വിറ്റത്. മെട്രിക്‌സ് എന്ന് കമ്പനിയാണ് ചൈനയില് നിന്ന് റാപ്പിഡ് ടെസ്റ്റ് കിറ്റുകളടക്കം ഇറക്കുമതി ചെയ്തത്. റാപ്പിഡ് ആന്റിബോഡി ടെസ്റ്റ് കിറ്റുകളടക്കം 6.5 ലക്ഷം കിറ്റുകളാണ് ഇറക്കുമതി ചെയ്തത്. മെട്രിക്‌സ് 245 രൂപക്ക് ചൈനയില് നിന്ന് വാങ്ങിയ കിറ്റുകള് വിതരണ കമ്പനിയായ റിയല് മെറ്റബോളിക്‌സ് 600 രൂപക്കാണ് ഇന്ത്യക്ക് നല്‍കിയത്. സംഭവം വിവാദമായതോടെ മെട്രികിസ് ദില്ലി ഹൈക്കോടതിയില് കേസിന് പോയി. പിന്നീട് കിറ്റിന് 400 രൂപയാക്കി കുറക്കാന് കോടതി നിര്‍ദേശിച്ചു. അമിത വിലക്ക് ടെസ്റ്റി കിറ്റുകള് വാങ്ങിയതിനെതിരെ നടപടിയെടുക്കണമെന്നും ഉത്തരവാദിത്തപ്പെട്ടവരെ നിയമനടപടിയെടുക്കണമെന്നും മറ്റ് കോണ്‍ഗ്രസ് നേതാക്കളും ആവശ്യപ്പെട്ടു. റാപ്പിഡ് ടെസ്റ്റി കിറ്റുകള്‍ക്ക് ഗുണനിലവാരമില്ലെന്നും പരിശോധനകള് കൃത്യമല്ലെന്നും വ്യക്തമായിരുന്നു.\nLast Updated Apr 27, 2020, 6:59 PM IST


ശുഭാപ്തിവിശ്വാസത്തിന്റെ പാട്ടുകാരാ, യാത്രാമൊഴി\n07 Oct, 2021, 6:41 am\nബാലവേദി കളിക്കൂട്ടങ്ങളിലോ വിദ്യാലയങ്ങളിലോ എത്തിയാല് ഒറ്റയ്‌ക്കൊരു ബാന്‍ഡാവുമായിരുന്നു മാഷ്. വിരല് ചൂണ്ടി ചോദ്യങ്ങളുന്നയിച്ചും വിരല് ഞൊടിച്ചും കൈകൊട്ടിയും താളം പിടിച്ചും വരികള് ഒപ്പം പാടിച്ചും എത്ര വലിയ സദസ്സുകളെയും മാഷ് തനിക്കൊപ്പം നടത്തിച്ചു.വി.കെ ശശിധരനെക്കുറിച്ച് ഷിജു. ആര് എഴുതുന്നു.\n'ഒഴിഞ്ഞ ചട്ടിയില് നിന്നും\nഎങ്ങനെ കഞ്ഞികുടിക്കും നീ...?'\nസമരോത്സുകതയും സൗന്ദര്യദീപ്തിയും നിറഞ്ഞ സ്വരത്തില്‍തീവിരല് ചൂണ്ടി ചോദിക്കാന് ഇനി വി.കെ.എസ് മാഷും ഇല്ല. കിളി കൂട് വിട്ടു പറന്നാലും ബാക്കിയാവുന്ന കിളിപ്പാട്ടുകള് പോലെ മാഷിന്റെ പാട്ടുകള് മാത്രം ബാക്കിയാവുന്നു. കിളികൊല്ലൂര് പോസ്റ്റ് ഓഫീസിന്റെ മുദ്ര പതിഞ്ഞ പോസ്റ്റ് കാര്‍ഡുകളും ഗീതാഞ്ജലിയുടെയും മധുരമലയാളത്തിന്റെയും പൂതപ്പാട്ടിന്റെയും ശബ്ദലേഖയും ഇനി മാഷുടെ സാന്നിദ്ധ്യമായി ഒപ്പമുണ്ടാവും.\nഎത്ര പാട്ടുകള് !\nഎത്രയെത്ര കവിതകള് !\nപൂതപ്പാട്ടും ഗീതാഞ്ജലിയും ഇത്രമേലാഴത്തില് ആത്മസ്പര്‍ശിയായത് വി.കെ.എസിന്റെ ശബ്ദത്തിലും ശൈലിയിലും കേട്ടപ്പോഴാണ്.\nഭീതിയും മായികസൗന്ദര്യവും ചേര്‍ന്ന പൂതപ്പാട്ടിലെ പാതിരാവര്‍ണ്ണന\n'നിശ്ശൂന്യത നടമാടും പാതിരതന് മച്ചുകളില്\nനിര നിരയായ് കത്തിക്കും മായാദീപം.\nതലമുടിയും വേര്‍പെടുത്തലസമിവള് പൂപ്പുഞ്ചുരി വിലസിടവേ വഴിവക്കില് ചെന്നു നില്‍ക്കും '\nഎന്ന് വി.കെ.എസ് പാടുമ്പോള് നിരനിരയായ് കത്തുന്ന നിറദീപ പ്രഭയില് ആ ഏഴുനിലാ മാളിക തെളിഞ്ഞു നില്‍ക്കുന്നതനുഭവിക്കാം.\nബാലവേദി കളിക്കൂട്ടങ്ങളിലോ വിദ്യാലയങ്ങളിലോ എത്തിയാല് ഒറ്റയ്‌ക്കൊരു ബാന്‍ഡാവുമായിരുന്നു മാഷ്. വിരല് ചൂണ്ടി ചോദ്യങ്ങളുന്നയിച്ചും വിരല് ഞൊടിച്ചും കൈകൊട്ടിയും താളം പിടിച്ചും വരികള് ഒപ്പം പാടിച്ചും എത്ര വലിയ സദസ്സുകളെയും മാഷ് തനിക്കൊപ്പം നടത്തിച്ചു.\nഗീതാഞ്ജലിയിലെ 'പ്രാണനുറക്കേ കേണീടുന്നു പ്രഭോ പരാജിത നിലയില് ' എന്ന വിഷാദവിലാപത്തേയും 'പൂര്‍ണ്ണമായീലെങ്കിലുമീ ജീവിതത്തിന്റെ പൂജയൊന്നും വ്യര്‍ത്ഥമായീലെന്നറിവൂ 'എന്ന ശുഭാപ്തി വിശ്വാസത്തെയും എത്ര വ്യത്യസ്തമായ ശബ്ദ ഭാവങ്ങളിലാണ് മാഷ് അവതരിപ്പിച്ചത്.\nശാസ്ത്ര സാഹിത്യ പരിഷത്തിന്റെ ശാസ്ത്ര കലാജാഥകളില് ആലപിക്കപ്പെട്ട മിക്കവാറും ഗീതങ്ങള് വി.കെ.എസ് ചിട്ടപ്പെടുത്തിയതാണ്.\n'എന്തിന്നധീരത? ഇപ്പോള് തുടങ്ങണം\nഎല്ലാം നിങ്ങള് പഠിക്കേണം.' എന്ന ബ്രഹ്തിന്റെ കവിത എണ്‍പതുകളുടെ യൗവ്വനങ്ങള്‍ക്ക് ദിശാബോധം പകര്‍ന്ന പാട്ടായിരുന്നു. യുറീക്കാ ബാലവേദിയില് കുട്ടികള്‍ക്ക് ആലപിക്കാവുന്ന നിരവധി മനോഹര ഗാനങ്ങള്. ബാലവേദി കളിക്കൂട്ടങ്ങളിലോ വിദ്യാലയങ്ങളിലോ എത്തിയാല് ഒറ്റയ്‌ക്കൊരു ബാന്‍ഡാവുമായിരുന്നു മാഷ്. വിരല് ചൂണ്ടി ചോദ്യങ്ങളുന്നയിച്ചും വിരല് ഞൊടിച്ചും കൈകൊട്ടിയും താളം പിടിച്ചും വരികള് ഒപ്പം പാടിച്ചും എത്ര വലിയ സദസ്സുകളെയും മാഷ് തനിക്കൊപ്പം നടത്തിച്ചു.\nവിപ്ലവഗാനങ്ങളും പടപ്പാട്ടുകളും സംബന്ധിച്ച പതിവു രാഗപ്പകര്‍ച്ചകളും ആലാപനരീതികളും ഉപേക്ഷിച്ച മാഷ് ഹൃദ്യമായ ഈണങ്ങളിലും ആലാപന ശൈലിയിലും എത്രയോ പടപ്പാട്ടുകള് ചിട്ടപ്പെടുത്തി.\nമണ്‍മറഞ്ഞ കവി തിരുനെല്ലൂര് കരുണാകരന്റെ,\nഅരുണമയൂഖം നിന് മുഖമാദരപൂര്‍വ്വം കാണ്മൂ ഞങ്ങള് ' എന്ന കവിതയായാലും കരിവള്ളൂര് മുരളിയുടെയോ ഏഴാച്ചേരി രാമചന്ദ്രന്റെയോ ഒക്കെ രചനകളായാലും രചന കൊണ്ടും സംഗീതം കൊണ്ടും മികച്ച കലാസൃഷ്ടികള് കൂടിയായ നിരവധി വിപ്ലവ ഗീതകങ്ങള് മലയാളത്തിന് ലഭിച്ചിട്ടുണ്ട്.\n'പറകൊട്ടി പാടിയുണരുക തുയിലുണര്‍ത്തുക നാം...\nപടയൊരുക്കം നാളെയാവുകി -\nലേറെ വൈകിടും.' എന്ന് അത് നമ്മെ ജാഗ്രത്താക്കി.\nനൂറു കണക്കിന് പാട്ടുകളില് വിരലില് എണ്ണാവുന്നവ മാത്രമാണ് സമാഹരിക്കപ്പെട്ടത്.\nഗീതാഞ്ജലി,പൂതപ്പാട്ട്,പുത്തന് കലവും അരിവാളും, ബാലോത്സവ ഗാനങ്ങള്,കളിക്കൂട്ടം,മധുരം മലയാളം, മുക്കുറ്റിപൂവിന്റെ ആകാശം, ശ്യാമഗീതങ്ങള്, പ്രണയം, അക്ഷരഗീതങ്ങള്, പടയൊരുക്കപ്പാട്ടുകള്, മഴ തുടങ്ങിയ സമാഹരങ്ങളുടെ പേരുകള് മാഷിനെക്കുറിച്ചുള്ള വിക്കി ലേഖനത്തിലുണ്ട്. പേരിനപ്പുറം അവയില് പലതും ഇനിയും സമാഹരിക്കപ്പെടേണ്ടതുണ്ട് എന്ന് തോന്നുന്നു.\nപതിറ്റാണ്ടുകള് നീണ്ട ആ സംഗീത സപര്യയും സന്നദ്ധ സാമൂഹ്യബോധത്തേയുംകേരളം വേണ്ടും വിധം ആദരിച്ചോ? സംഗീതമെന്നാല് സിനിമാസംഗീതമോ ആത്മീയസംഗീതമോ മാത്രമാണല്ലോ നമുക്ക്. അനന്യമായ പ്രതിഭയുടെ പിന്‍ബലമുണ്ടായിട്ടും പൊതുബോധത്തിന്റെ അലസനോട്ടം കാരണം ജനപ്രിയതയുടെ പന്തലില് മാഷിന് ഇരിപ്പിടമുണ്ടാവില്ലായിരിക്കാം.\nഈ സ്ഥിതിയില് മാഷിന് ദുഃഖമേയുണ്ടായിരുന്നില്ല. കാരണം അത് മാഷിന്റെ തന്നെ തെരെഞ്ഞെടുപ്പായിരുന്നു. മതത്തിനും മൂലധനത്തിനും കീഴടങ്ങാത്ത ജനപക്ഷ സാംസ്‌കാരിക മണ്ഡലത്തില് തന്റെ സര്‍ഗ്ഗാത്മക സിദ്ധികള് ഉപയോഗിക്കാനുള്ള ഒരു ആക്ടിവിസ്റ്റിന്റെ നിശ്ചയദാര്‍ഢ്യം.\nപക്ഷേ ജനാധിപത്യ കേരളം ആഴത്തില് നടത്തേണ്ട ഒരു ആത്മവിമര്‍ശനമുണ്ട്, ഇക്കാര്യത്തില്. കക്ഷിരാഷ്ട്രീയത്തിലെ പ്രകടിത ബലത്തിന് അനുസരിച്ച ബദല് സാംസ്‌കാരിക പ്രവര്‍ത്തനങ്ങള്‍ക്ക് ബലമില്ല കേരളത്തില്.\nവിപണിയും മതബോധവും തന്നെയാണ് മലയാളിയുടെ സാംസ്‌കാരിക ജീവിതം നിര്‍ണ്ണയിക്കുന്നത്. ലിംഗനീതി നിഷേധം, പ്രകൃതിവിഭവ വിനിയോഗം, ജാതി വിവേചനം, സവര്‍ണ്ണ സാംസ്‌കാരിക ചിഹ്നങ്ങളോടും പ്രകടനങ്ങളോടുമുളള അടിമത്തം, ദളിത് വിരുദ്ധത, മുസ്ലീം വിരുദ്ധത, ട്രാന്‍സ്/ഹോമോഫോബിയ തുടങ്ങിയ കാര്യങ്ങള് അതേ പടി നിലനിര്‍ത്തി നിങ്ങള്‍ക്ക് കേരളത്തിലെ ഏത് രാഷ്ട്രീയ മുന്നേറ്റത്തിന്റെയും ഭാഗമാവാം.\nഉപരിപ്ലവമായ ചില സംഗതികള് ഒഴിച്ചാല് ഇത്തരം വിഷയങ്ങളില് ഒരു സംവാദ മണ്ഡലവും രൂപപ്പെടുത്താന് അധികാരം കയ്യാളുന്ന രാഷ്ട്രീയ പ്രസ്ഥാനങ്ങള്‍ക്കാവുന്നില്ല. ഇടതുപക്ഷത്തിന് ഇക്കാര്യത്തില് ചരിത്രപരമായ അധികബാധ്യതയുണ്ട്. അത് നിറവേറ്റാന് കഴിയുന്നുണ്ടോ എന്ന ആത്മ പരിശോധന ഇക്കാലം ആവശ്യപ്പെടുന്നുണ്ട്. തെരെഞ്ഞെടുപ്പ് രംഗത്തും വിവിധ സാംസ്‌കാരിക സ്ഥാപനങ്ങളിലേക്കുള്ള തെരെഞ്ഞെടുപ്പുകളിലും ജനപക്ഷ മൂല്യങ്ങള്‍ക്കപ്പുറം ജനപ്രിയ വിപണി മൂല്യങ്ങള് മാനദണ്ഡമാവുന്നതും നാം കാണുന്നു.\nഈ അവസ്ഥ വി.കെ.എസിന്റേതു പോലുള്ള സമര്‍പ്പിത സമാന്തര സര്‍ഗ്ഗാത്മക ജീവിതങ്ങള്‍ക്കുണ്ടാക്കാവുന്ന നിരാശ ചര്‍ച്ച ചെയ്യപ്പെടേണ്ടതുണ്ട്. തങ്ങളുടെ വ്യക്തിപ്രഭാവം അംഗീകരിക്കപ്പെടാത്തതല്ല, തങ്ങളാവിഷ്‌കരിക്കുന്ന ബദല് ജീവിത സ്വപ്നങ്ങളും തങ്ങളുയര്‍ത്തുന്ന ചോദ്യങ്ങളും കേള്‍ക്കാനാരുമില്ലല്ലോ എന്ന വേവലാണത്.\nഒഴിഞ്ഞ ചട്ടിയുയര്‍ത്തിപ്പിടിച്ച് രാജ്യ തലസ്ഥാനത്തും ഉത്തരേന്ത്യയിലും സമരം ചെയ്യുന്ന കര്‍ഷകരുടെ നെഞ്ചിന് നേരെ അധികാരത്തിന്റെ ചക്രമുരുണ്ടു കയറി ചോരവാര്‍ന്ന കാലത്തിരുന്ന് വി.കെ എസ് വീണ്ടും പാടുന്നു.\nകിളിക്കൂട്ടം കലാജാഥയുടെ ക്യാമ്പില് പരിചയപ്പെട്ട മാഷുമായി നല്ല അടുപ്പത്തിനുള്ള അവസരം തന്നത് 1995 ല് ദില്ലിയില് നടന്ന Joy of Learning ക്യാമ്പാണ്. പിന്നെ മാഷ് നാട്ടില് പരിപാടികള്‍ക്ക് വരുമ്പോഴൊക്കെ പരമാവധി ചെന്നു കാണാന് ശ്രമിക്കാറുണ്ട്. പ്രായവും ശാരീരികാവശതകളും ഒരിക്കലും മാഷെ വേദികളില് നിന്നും ഗൗരവമുള്ള സദസ്സുകളില് നിന്നും അകറ്റിയില്ല. മനുഷ്യര്‍ക്ക് പരസ്പരം ചേര്‍ന്നിരിക്കാനാവാത്ത ഈ കെട്ടകാലം കെടുത്തിക്കളഞ്ഞ അത്തരം സന്തോഷങ്ങളുടെ അഭാവത്തില് മനുഷ്യരെല്ലാം എപ്പോഴേ ഭാഗികമായി മരിച്ചു പോയിരുന്നു!\nകൊവിഡ് ബാധിച്ച് മാറിയെങ്കിലും അതില് പിന്നീടുള്ള ശാരീരികാസ്വാസ്ഥ്യങ്ങള് മാഷെയും മരണത്തിന്റെ മറുകര കടത്തിയിരിക്കുന്നു.\nഎങ്ങനെ കഞ്ഞികുടിക്കും നീ...\nനാട്ടിന് ഭരണം പിടിച്ചെടുത്തത് കീഴ്‌മേല് മാറ്റിമറിക്കൂ


സ്വര്‍ണ്ണകടത്ത് ഒറ്റുകൊടുക്കുന്നതിന്റെ കമ്മീഷന് വാങ്ങാന് ആരും എത്തുന്നില്ല ഷഹനാസ് ഹംസയുടെ ഗതി ഉണ്ടാവാതിരിക്കാന്\nHomelocal newsസ്വര്‍ണ്ണകടത്ത് ഒറ്റുകൊടുക്കുന്നതിന്റെ കമ്മീഷന് വാങ്ങാന് ആരും എത്തുന്നില്ല ഷഹനാസ് ഹംസയുടെ ഗതി ഉണ്ടാവാതിരിക്കാന്\nകാഞ്ഞങ്ങാട്: വിമാനത്താവളങ്ങള് വഴി നടത്തുന്ന കള്ളക്കടത്തിനെക്കുറിച്ച് വിവരം നല്‍കുന്നവര്‍ക്ക് ഒരു കിലോയ്ക്ക് ഒന്നരലക്ഷം രൂപയാണ് കസ്റ്റംസ് പാരിതോഷികമായി നല്‍കാറ്. രഹസ്യവിവരങ്ങള് നല്‍കുന്നവരില് ഭൂരിഭാഗംപേരും കസ്റ്റംസില്‍നിന്നുള്ള പാരിതോഷികം വാങ്ങാനെത്തുന്നില്ല.\nരഹസ്യവിവരം നല്‍കുന്ന വ്യക്തികളുടെ വിവരം പുറത്താകുമെന്ന ഭയവും സ്വര്‍ണക്കടത്ത് മാഫിയാസംഘങ്ങള് തിരിച്ചറിയാനുള്ള സാധ്യതയും കണക്കിലെടുത്താണ് പലരും രംഗത്ത് എത്താത്തത്. അതേപോലെ സ്വര്‍ണക്കടത്ത് സംഘങ്ങള് തമ്മിലുള്ള മത്സരം കാരണം ചില വിവരങ്ങള് ഒറ്റിക്കൊടുക്കുന്നത്. പാരിതോഷികമല്ല ലക്ഷ്യമെന്നതിനാല് അവരും രംഗത്ത് എത്തില്ല. എന്നാല് സ്ഥിരമായി പാരിതോഷികം കൈപ്പറ്റുന്ന ചിലരുണ്ട്. ഇവര് ഉദ്യോഗസ്ഥരുമായുണ്ടാക്കുന്ന ധാരണപ്രകാരമാണ് വിവരങ്ങള് കൈമാറുന്നത്.\nഈ ഉദ്യോഗസ്ഥന് സ്ഥലംമാറ്റമുണ്ടായാല് ഇന്‍ഫോര്‍മര് താല്‍പര്യമറിയിക്കുകയാണെങ്കില് മാത്രം വിശ്വസ്തരായ മറ്റേതെങ്കിലും ഉദ്യോഗസ്ഥരെ ബന്ധപ്പെടുത്തിക്കൊടുക്കും. ഇന്നലെ കരിപ്പൂര് വിമാനത്തവളത്തില് 60 ലക്ഷം രൂപയുടെ സ്വര്‍ണവുമായി രണ്ടുപേര് പിടിയിലായതില് ഒരാളെ വിദേശത്തുനിന്നും രഹസ്യവിവരം ലഭിച്ചതിന്റെ അടിസ്ഥാനത്തിലാണ് പിടികൂടിയത്.\nവിമാനത്തവളത്തിലെ കസ്റ്റംസിന് പുറമെ, കസ്റ്റംസ് പ്രിവന്റീവും, ഡി.ആര്.ഐക്കും ഇത്തരത്തില് സ്ഥിരം വിവരങ്ങള് െകെമാറുന്ന ആളുകളുണ്ട്. വിവരം നല്‍കുന്ന വ്യക്തിയെ പിടികൂടുന്നതോടെ പാരിതോഷികത്തിന്റെ 50 ശതമാനം തുക ദിവസങ്ങള്‍ക്കുള്ളില് കസ്റ്റംസ് നല്‍കണമെന്നാണ് ചട്ടം. പണമായിതന്നെയാണ് പാരിതോഷികം െകെമാറല്. ഇത്തരത്തില് വിവരങ്ങള് അറിയിക്കുന്നവരുടെ വിശദാംശങ്ങള് ഒന്നും ശേഖരിച്ച് വെക്കില്ല. പണം നല്‍കുന്നത് കസ്റ്റംസ് കമ്മീഷണര് റാങ്കിലുള്ള ഒരാള് ആയിരിക്കും.\nഅതേസമയം, കസ്റ്റംസ് ഉദ്യോഗസ്ഥര് തന്നെയാണ് സ്വര്‍ണം പിടിക്കുന്നതെങ്കില് പരമാവധി 20 ലക്ഷം രൂപ പാരിതോഷികം ലഭിക്കും. ഇത് അന്വഷണ സംഘത്തിലെ ഉദ്യോഗസ്ഥര്‍ക്കെല്ലാം വീതിച്ചുനല്‍കും. എന്നാല് ക്ലാസ് എ യില് വരുന്ന ഉദ്യോഗസ്ഥര്‍ക്ക് പാരിതോഷികത്തിന് അര്‍ഹതയുണ്ടാകില്ല. കരിപ്പൂര് വിമാനത്താവളം വഴി കടത്താന് ശ്രമിച്ച 60 ലക്ഷം രൂപയുടെ സ്വര്‍ണം കസ്റ്റംസ് പിടികൂടി. ജിദ്ദയില്‍നിന്നും ദോഹയില്‍നിന്നും എത്തിയ രണ്ടുപേരില് നിന്നാണ് സ്വര്‍ണം കസ്റ്റംസ് പിടികൂടിയത്.\nജിദ്ദയില് നിന്നെത്തിയ മലപ്പുറം കുറുമ്പലക്കോട് സ്വദേശി മുഹമ്മദില്‍നിന്ന് വാതിലിന്റെ ലോക്കില് ഒളിപ്പിച്ച നിലയില് കടത്താന് ശ്രമിച്ച 840 ഗ്രാം സ്വര്‍ണമാണ് പിടികൂടിയത്. കരിപ്പൂരില് എത്തിയ ദോഹയില് നിന്നെത്തിയ ഇന്‍ഡിഗോ വിമാനത്തിലെ യാത്രക്കാരനായ കോഴിക്കോട് സ്വദേശി മുഹമ്മദ് ഹനീഫയില് നിന്നും 440 ഗ്രാം സ്വര്‍ണവും പിടികൂടി . ഇയാള് മലദ്വാരത്തിന് അകത്തു സ്വര്‍ണ്ണം വെച്ച് കടത്താന് ശ്രമിക്കുന്നതിനിടെയാണു പിടിയിലായത് . രണ്ടുപേരില് നിന്നായി 1.2 കിലോഗ്രാം സ്വര്‍ണമാണ് പിടികൂടിയത്.\n1985 കാലഘട്ടത്തില് കമ്മീഷനുവേണ്ടി സ്വര്‍ണ്ണകടത്ത് ഒറ്റിക്കൊടുത്ത ബേക്കലിലെ ഷഹനാസ് ഹംസയെ കള്ളക്കടത്തുകാര് പൊയിനാച്ചി ദേശീയപാതയില്‍വെച്ച് വെടിവെച്ചുകൊന്നിരുന്നു. ഹംസയുടെ പാര്‍ട്ണര് പ്രാവ് അബൂബക്കര് എന്നപേരില് അറിയപ്പെട്ടിരുന്ന പള്ളിക്കര കല്ലിങ്കാലിലെ പി.എം.അബൂബക്കറിനെ വധിക്കാനും നീക്കമുണ്ടായി. ഇതിനിടയില് സ്വര്‍ണ്ണത്തിന്റെ ഉടമയില് നിന്ന് പ്രതിഫലം കൈപ്പറ്റിയിരുന്ന ഒരു ഉന്നത പോലീസ് ഓഫീസര് അബൂബക്കറെ പിടികൂടി ചോദ്യം ചെയ്യുന്ന രംഗം കള്ളകടത്തുകാര്‍ക്ക് ഫോണിലൂടെ കേള്‍പ്പിച്ചുകൊടുത്തതും വിവാദം സൃഷ്ടിച്ചിരുന്നു. സിബിഐ അന്വേഷിച്ച ഹംസാവധക്കേസില് കാസര്‍കോട്ടെ പാക്കിസ്ഥാന് അബ്ദുറഹിമാന് എന്നറിയപ്പെടുന്ന തളങ്കരയിലെ അബ്ദുറഹിമാന്റെ പേരില് കോടതിയില് കുറ്റപത്രവും നല്‍കി. എന്നാല് ഗള്‍ഫില് കഴിയുന്ന അബ്ദുറഹിമാനെ പിടികൂടാനായില്ല. മറ്റ് ഏതാനും പ്രതികളെ പിടികൂടി ശിക്ഷിച്ചു. ബോംബെയില്‍നിന്നുള്ള വാടക ഗുണ്ടകളാണ് കാസര്‍കോട് നിന്ന് കാഞ്ഞങ്ങാട്ടേക്ക് കാറില് സഞ്ചരിക്കുകയായിരുന്ന ഷഹനാസ് ഹംസയെ ജീപ്പില് പിന്തുടര്‍ന്ന് പൊയിനാച്ചിയില് വെച്ച് തടഞ്ഞ് വെടിവെച്ച് കൊന്നത്. ഗള്‍ഫില് നിന്നും കേരളത്തിലെത്തിച്ച സ്വര്‍ണ്ണം ലക്ഷ്യസ്ഥാനത്തെത്തിക്കാന് കരാര് ഏറ്റെടുത്തിരുന്നത് ഹംസയും അബൂബക്കറുമായിരുന്നു. ഇവര് തന്നെ കള്ളകടത്ത് രഹസ്യം കസ്റ്റംസിന് ഒറ്റിക്കൊടുക്കുകയാണുണ്ടായത്. കാഞ്ഞങ്ങാട്ടെ രാധാകൃഷ്ണ ടൂറിസ്റ്റ് ഹോമില്‍വെച്ചാണ് കസ്റ്റംസുമായി ഹംസയും അബൂബക്കറും ചര്‍ച്ച നടത്തിയത്. പഴയ രാധാകൃഷ്ണ ടൂറിസ്റ്റ് ഹോമാണ് അടുത്തകാലത്ത് പൂട്ടിയ മോത്തി സില്‍ക്‌സ് കെട്ടിടം . 1989ലാണ് ഹംസയെ വെടിവെച്ചുകൊന്നത്.


കെട്ടിട നിര്‍മ്മാണ വസ്തുക്കളും ഇനി വിരല്‍തുമ്പിലൂടെ വാങ്ങാം 1\nവീട് വയ്ക്കുന്നതിന് വേണ്ട സാധനങ്ങള് വാങ്ങുന്നത് വളരെ തലവേദന പിടിച്ച പണിയാണ്. ശ്രദ്ധിച്ച് വാങ്ങിച്ചില്ലെങ്കില് പണിയാകും. കൂടാതെ കടയില് നിന്നും കെട്ടിടം പണി നടക്കുന്ന സ്ഥലത്ത് എത്തിക്കുന്നതും മറ്റൊരു പ്രശ്‌നമാണ്. ഇനി ആ തലവേദനകള് വേണ്ട. കെട്ടിട നിര്‍മ്മാണത്തിന് ആവശ്യമായ മണല് മുതല് മരം വരെ എല്ലാ സാധനങ്ങളും ഒറ്റ ക്ലിക്കില് ഓര്‍ഡര് ചെയ്ത് വീട്ടില് എത്തിക്കാവുന്ന ഒരു ആപ്പ് അവതരിപ്പിച്ചിരിക്കുന്നു. ഊട്ടു എന്നാണ് പേര്. വീട്ടുടമയ്ക്ക് മാത്രമല്ല കച്ചവടക്കാര്‍ക്കും ലോറി തൊഴിലാളികള്‍ക്കും വരെ ഗുണകരമാകുന്ന രീതിയിലാണ് ഊട്ടുവിന്റെ പ്രവര്‍ത്തനം.\nതൃശൂരുകാരനായ ഉദീഷ് ടി ഉണ്ണികൃഷ്ണനാണ് ഊട്ടുവുമായി രംഗത്തെത്തിയിരിക്കുന്നത്. നാട്ടിലും ഗള്‍ഫിലും കസ്റ്റമര് കെയര് എക്‌സിക്യൂട്ടീവ് ആയി പ്രവര്‍ത്തിച്ച് പരിചയമുള്ളയാളാണ് ഈ മുപ്പത് വയസ്സുകാരന്. ഗള്‍ഫില് നിന്നും തിരിച്ചെത്തിയ ശേഷമാണ് സ്വന്തമായൊരു സംരംഭം എന്ന സ്വപ്‌നവുമായി അദ്ദേഹം ഊട്ടുവിനെ ഗൂഗിള് പ്ലേ സ്റ്റോറില് എത്തിക്കുന്നത്. അദ്ദേഹം ഊട്ടുവിനെ കുറിച്ച് അഭിമുഖവുമായി സംസാരിക്കുന്നു.\nഎന്താണ് ഊട്ടു (uutu)?\nഎല്ലാം വിരല്‍ത്തുമ്പില് ലഭ്യമാകുന്ന ഈ ഓണ്‍ലൈന് സാങ്കേതിക യുഗത്തില്, കേരളത്തില് ആദ്യമായി കെട്ടിട നിര്‍മ്മാണ വസ്തുക്കളുടെ വ്യാപാരികള്‍ക്കും ഉപഭോക്താക്കള്‍ക്കും ഒരേപോലെ സഹായകരമാകുന്ന മൊബൈല് ആപ്ലിക്കേഷന് ആണ് ഊട്ടു. കെട്ടിട നിര്‍മാണത്തിനാവശ്യമായിവരുന്ന എല്ലാവിധ സാധനങ്ങളും വളരെ എളുപ്പത്തില് ഓണ്‍ലൈനിലൂടെ വാങ്ങാനും വില്‍ക്കാനും ഈ ആപ്ലിക്കേഷനിലൂടെ സാധിക്കും.\nഉപഭോക്താക്കളെ സംബന്ധിച്ചിടത്തോളം അവശ്യ സാധനങ്ങള് ഇനിമുതല് വീട്ടിലിരുന്ന് തന്നെ ഓര്‍ഡര് ചെയ്യാം. ഊട്ടുവില് രജിസ്റ്റര് ചെയ്തിട്ടുള്ള കടയുടമയും ലോറി ഡ്രൈവറും കെട്ടിട നിര്‍മ്മാണം നടക്കുന്നയിടത്ത് വാഹനമാര്‍ഗം അത് എത്തിക്കും.\nഒരു വീട് നിര്‍മ്മിക്കുന്നതിനാവശ്യമായിവരുന്ന ഉല്‍പന്നങ്ങളുടെയെല്ലാം കൃത്യമായ വില, അവയുടെ മറ്റു വിവരങ്ങള്, ഉപഭോക്താക്കളുടെ പ്രദേശത്തുതന്നെ വരുന്ന വ്യാപാരികളുടെയും അഥവാ സ്ഥാപനങ്ങളുടെയും വിശദമായ വിവരങ്ങള് ഊട്ടുവില് ലഭ്യമാണ്. ഇതുവഴി ഇടനിലക്കാരൊന്നും ഇല്ലാതെ ന്യായമായ വിലയില് ഒരു മൊബൈല് ഫോണിലൂടെ ഓര്‍ഡര് ചെയ്ത് സാധനങ്ങള് വീട്ടില് എത്തിക്കാം.\nഊട്ടു ലോഗോ കൃഷി മന്ത്രി വി എസ് സുനില്‍കുമാര് പ്രകാശനം ചെയ്യുന്നു.\nഏതെല്ലാം കെട്ടിട നിര്‍മ്മാണ വസ്തുക്കളും ഊട്ടു വഴി വാങ്ങിക്കാനാകും?\nഹാര്‍ഡ്വെയര്, ഇലക്ട്രിക്കല്‍സ്, സാനിറ്ററി വെയര്, ഫര്‍ണീച്ചറുകള്, ബില്‍ഡിംഗ് മെറ്റീരിയല്‍സായ മണല്, ഇഷ്ടിക, ബ്രിക്സ്, കരിങ്കല്ല്, സിമന്റ്, കമ്പി, ടൈല്‍സും ഗ്രാനൈറ്റും തുടങ്ങിയ വിവിധ സാമഗ്രികള് ഊട്ടു വഴി വാങ്ങാം. തങ്ങളുടെ ഉല്‍പന്നങ്ങള് വില്‍ക്കുന്നതിന് വ്യാപാരികള്‍ക്ക് അവരുടെ സ്ഥാപനങ്ങള് ഈ മൊബൈല് ആപ്ലിക്കെഷനില് രജിസ്റ്റര് ചെയ്യാം.\nവ്യാപാരികള്‍ക്ക് അവരുടെ ഷോപ്പിലെ എല്ലാ സാമഗ്രികളുടെയും ഫോട്ടോയും അവയെ കുറിച്ചുള്ള മറ്റുവിവരങ്ങളും ആപ്പില് ചേര്‍ക്കാം. ഡെലിവറിയുമായുള്ള എല്ലാ ആശയവിനിമയങ്ങളും ഈ ആപ്ലിക്കേഷനിലൂടെ നടത്താന് കഴിയുമെന്നതും ഒരു പ്രത്യേകതയാണ്.\nRead Also: ആമസോണ്, വാള്‍മാര്‍ട്ട്, റിലയന്‍സ് വമ്പന്‍മാരെ നേരിടാന് ഒരു പെരിന്തല്‍മണ്ണക്കാരന്\nമറ്റൊരു പ്രധാന സവിശേഷതയാണ് ഡെലിവറി ആപ്പ്. ഉപഭോക്താക്കളുടെ ഓര്‍ഡറുകള് അനുസരിച്ച് വ്യാപാരികള് അതാത് ഏരിയയിലുള്ള ഡെലിവറി ജീവനക്കാരുമായി ആപ്പ് വഴി ബന്ധപ്പെടുകയും ഉപഭോക്താവിന്റെ ലൊക്കേഷന് അവര്‍ക്ക് ഷെയര് ചെയുന്നതുമാണ് ആദ്യപടി. തുടര്‍ന്ന് ഡെലിവറി ജീവനക്കാര് സ്ഥാപനത്തിലെത്തി ഓര്‍ഡര് ചെയ്ത വസ്തുക്കള് അന്നേ ദിവസം തന്നെ ഉപഭോക്താവിന് എത്തിക്കും. ആ പ്രദേശത്തെ രജിസ്റ്റര് ചെയ്തിട്ടുള്ള ഡ്രൈവര്‍മാരാണ് ഡെലിവറി ജീവനക്കാര്.\nആര്‍ക്കൊക്കെ ആപ്പ് ഉപയോഗിക്കാം?\nകേരളത്തിലെ കെട്ടിട നിര്‍മാണ രംഗത്തെ എല്ലാ വ്യാപാരികള്‍ക്കും ഔട്ടോറിക്ഷ, പെട്ടി വണ്ടി, ടിപ്പര്, ലോറി ഡ്രൈവര്‍മാര്‍ക്കും ഊട്ടു ആപ്പില് സൗജന്യമായി രജിസ്റ്റര് ചെയ്യാം.\nubeesh t unnikrishnanuutu mobile app


Anna Bens Reply Comment Went Viral\n'ഹാന്‍ഡ് പീസ് മതിയോ'; ഫോട്ടോയ്ക്കുള്ള ആക്ഷേപ കമന്റിന് അന്ന ബെന്നിന്റെ മറുപടി\nSep 17, 2020, 4:18 PM\nഇന്‍സ്റ്റഗ്രാമില് പങ്കുവെച്ച ഫോട്ടോയ്ക്കുള്ള ആക്ഷേപ കമന്റിന് ചുട്ട മറുചോദ്യവുമായി നടി അന്ന ബെന്. ലെഗ് പീസ് ഇല്ലേ എന്ന ചോദ്യത്തിന് ഹാന്‍ഡ് പീസ് മതിയോ എന്നായിരുന്നു അന്നയുടെ മറുപടി. സൈബര് ആക്രമണം നേരിട്ട നടി അനശ്വര രാജനോട് ഐക്യപ്പെട്ട് പോസ്റ്റ് ചെയ്ത ഫോട്ടോയുടെ കമന്റ് ബോക്‌സിലാണ് അധിക്ഷേപകരമായ പരാമര്‍ശവുമായി ഒരാളെത്തിയത്.\nധരിച്ച വസ്ത്രത്തിന് ഇറക്കം പോരെന്ന് ആരോപിച്ചായിരുന്നു ഒരു സംഘം സാദാചാര വാദികള് നടി അനശ്വര രാജന് നേരെ ലൈംഗികാധിക്ഷേപവുമായി രംഗത്തെത്തിയത്. ഇതോടെ നടിക്ക് പിന്‍തുണയുമായി റിമ കല്ലിങ്കല്, അനാര്‍ക്കലി മരക്കാര്, ഐശ്വര്യ ലക്ഷ്മി, അഹാന കൃഷ്ണ, രജിഷ വിജയന്, നസ്രിയ നസീം തുടങ്ങിയ നടിമാര് എത്തിയിരുന്നു. കാലുകള് കാണിച്ചുള്ള ചിത്രം പോസ്റ്റ് ചെയ്തുകൊണ്ടാണ് ഇവര് നടിയെ പിന്‍തുണച്ചത്.\n'അവരാണ് യഥാര്‍ത്ഥ രാജാവും റാണിയും'; കാട്ടുവാസിയെന്ന് വിളിച്ചയാളുടെ വായടപ്പിച്ച് റിമ കല്ലിങ്കല്\nഅത്തരത്തില് വീ ഹാവ് ലെഗ്‌സ് ഹാഷ് ടാഗ് ക്യംപയിന് സമൂഹ മാധ്യമങ്ങളില് പുരോഗമിക്കുകയാണ്. അതേസമയം സദാചാര ആക്രണത്തില് തക്ക മറുപടിയുമായി അനശ്വര രാജനും എത്തിയിരുന്നു. ഞാന് എന്തുചെയ്യുന്നുവെന്നോര്‍ത്ത് ആശങ്കപ്പെടേണ്ട. എന്റെ പ്രവൃത്തികള് നിങ്ങളെ അസ്വസ്ഥരാക്കുന്നുണ്ടെങ്കില് അതിനെയോര്‍ത്ത് ആശങ്കപ്പെടൂ എന്നായിരുന്നു അനശ്വരയുടെ മറുപടി.\nAnaswara RajanAnna BenWe Have Legs , Rima Kallingal


സാറേ എന്നെ തല്ലല്ലേ...വിരട്ടിയാല് മതി...; എ.ടി.എമില് പണിക്കാരനായെത്തി മെഷീന് കുത്തിപ്പൊളിക്കാന് ശ്രമിച്ച യുവാവ് പിടിയില് - Rashtrabhoomi\nസാറേ എന്നെ തല്ലല്ലേ…വിരട്ടിയാല് മതി…; എ.ടി.എമില് പണിക്കാരനായെത്തി മെഷീന് കുത്തിപ്പൊളിക്കാന് ശ്രമിച്ച യുവാവ് പിടിയില്\nNo Comments on സാറേ എന്നെ തല്ലല്ലേ…വിരട്ടിയാല് മതി…; എ.ടി.എമില് പണിക്കാരനായെത്തി മെഷീന് കുത്തിപ്പൊളിക്കാന് ശ്രമിച്ച യുവാവ് പിടിയില്\nഉളിയും ചുറ്റികയുമായി എ.ടി.എം മെഷീന് കുത്തിപ്പൊളിച്ച് യുവാവ്. തിരക്കിയെത്തിയവരോട് ബാങ്കില് നിന്നു വന്നതാണെന്ന് പറഞ്ഞ് വിശ്യസിപ്പിച്ച് തിരിച്ചയച്ചു. പൊലീസി എത്തിയപ്പോളള് കള്ളി വെളിച്ചത്ത്. ദേശീയ പാതയോരത്ത് കണിച്ചുകുളങ്ങര ജംഗ്ഷന് വടക്കുള്ള ഫെഡറല് ബാങ്ക് എ.ടി.എമ്മിലാണ് സംഭവം.\nമാനസിക അസ്വാസ്ഥ്യമുള്ള താമരക്കുളം വേടരപ്ലാവ് പേരൂര്‍കാരാഴ്മ കാഞ്ഞിര വെളിയില് എസ്.ശ്രീകുമാറാണ് (38) എ.ടി.എം മെക്കാനിക്കായി ഇന്നലെ രാവിലെ പണിക്കെത്തിയത്. ആരെയും ഗൗനിക്കാതെ ഉളിയും ചുറ്റികയും ഉപയോഗിച്ച് മെഷീന് പൊളിക്കല് തുടര്‍ന്ന ശ്രീകുമാറിനെ ആരുംസംശയിച്ചതുമില്ല.\nഎ.ടി.എമ്മില് പണമെടുക്കാന് വന്നവര് വിവരം തിരക്കിയപ്പോള് ‘ഞാന് ബാങ്കില് നിന്നു വന്നതാ. മെഷീന് കുറച്ചു പണിയുണ്ട്. അതുകഴിഞ്ഞാലേ പണം എടുക്കാനാവൂ…’ എന്ന് പറഞ്ഞ് തിരിച്ചയച്ചു. ഇടയ്ക്ക് തൊട്ടപ്പുറത്തെ ചായക്കടയില്‍പോയി ചായകുടിച്ച് തിരികെ വന്നശേഷം വീണ്ടും പണിതുടര്‍ന്നു.\nഅതേസമയം സംഭവത്തില് സംശയം തോന്നിയ സമീപത്തെ വ്യാപാരികള് പൊലീസിനെ വിവരം അറിയിച്ചു. ഇതോടെ മാരാരിക്കുളം പൊലീസ് സ്ഥലത്തെത്തിയെങ്കിലും ഇവരെയും ഗൗനിക്കാതെ ശ്രീകുമാര് ജോലി തുടര്‍ന്നു. ഇതോടെ പൊലീസുകാര് ബാങ്കില് ബന്ധപ്പെട്ടു.\nഎടി.എമ്മില് പണിയോ, എന്തുപണി, ആരു പണിയുന്നു…? എന്നായിരുന്നു ബാങ്കില് നിന്നുള്ള മറുചോദ്യം. ഇതുകേട്ട പൊലീസ് യുവാവിനെ കസ്റ്റഡിയില് എടുത്തപ്പോഴാണ് യുവാവിന്റെ രസകരമായ മറുപടി, ‘എന്നെ തല്ലരുത്, വിരട്ടിയാല് മതി, ഞാന് പൊയ്‌ക്കോളം…!’\nതുടര്‍ന്ന് മാനസിക അസ്വാസ്ഥ്യമുള്ള ആളാണെന്നും പ്രശ്‌നങ്ങളൊന്നുമില്ലെന്നും തന്നെ സ്വന്തം ജാമ്യത്തില് വിടാവുന്ന വിഷയമേ ഉള്ളൂവെന്നും ശ്രീകുമാര് പൊലീസുകാരോടു പറഞ്ഞെങ്കിലും പൊലീസ് ഇയാളെ കവര്‍ച്ചാ ശ്രമം ചുമത്തി കോടതിയില് ഹാജരാക്കി റിമാന്‍ഡ് ചെയ്തു.ബൈക്കിലാണ് ശ്രീകുമാര് താമരക്കുളത്ത് നിന്നും ഇവിടെ എത്തിയത്. എ.ടി.എമ്മിലെ സി.സി ടിവി കാമറ മറച്ചുവച്ച ശേഷമായിരുന്നു മെഷീന് കുത്തിപ്പൊളിച്ചു തുടങ്ങിയത്.\nക്ഷേത്രങ്ങളും പള്ളികളും ആക്രമിച്ചു വര്‍ഗീയ കലാപത്തിന് വിവിധ തീവ്രവാദ ഗ്രൂപ്പുകളുടെ ശ്രമം; മുഹമ്മദ് അസ്ഹറുദ്ദീനെ 14 ദിവസത്തേക്ക് റിമാന്‍ഡ് ചെയ്തു


അഖിലേന്ത്യാപണിമുടക്ക്: തമിഴ്‌നാട്ടിൽ ജനജീവിതത്തെ ബാധിച്ചില്ല | chennai\nഅഖിലേന്ത്യാപണിമുടക്ക്: തമിഴ്‌നാട്ടിൽ ജനജീവിതത്തെ ബാധിച്ചില്ല\nJan 9, 2019, 04:00 AM IST\nബാങ്കിങ് മേഖലയിൽ ഭാഗിക സ്തംഭനം\nപണിമുടക്ക് ദിനത്തില് ചെന്നൈ കോയമ്പേട് ബസ് സ്റ്റാന്‍ഡ് സാധാരണനിലയില്\nഇന്ന് വൈദ്യുതി മുടങ്ങും\nചെന്നൈ: അറ്റകുറ്റപ്പണികളുടെ ഭാഗമായി നഗരത്തിന്റെ വിവിധ ഭാഗങ്ങളിൽ ചൊവ്വാഴ്ച വൈദ്യുതി ..\nചെന്നൈ: ബി.എം.എസ്. ഒഴികെയുള്ള സംയുക്ത ട്രേഡ് യൂണിയനുകൾ നടത്തുന്ന അഖിലേന്ത്യാപണിമുടക്കിന് തമിഴ്‌നാട്ടിൽ ഭാഗിക പ്രതികരണം. പണിമുടക്ക് ജനജീവിതത്തെ ബാധിച്ചില്ല. കടകമ്പോളങ്ങൾ തുറന്ന് പ്രവർത്തിച്ചു. സർക്കാർ ഓഫീസുകളും വിദ്യാഭ്യാസ സ്ഥാപനങ്ങളും പതിവുപോലെ പ്രവർത്തിച്ചു. വാഹനങ്ങൾ നിരത്തിലിറങ്ങി. എല്ലാ ജില്ലാകേന്ദ്രങ്ങളിലും സംയുക്ത സമരസമിതിയുടെ പ്രതിഷേധപരിപാടികൾ നടന്നുവെങ്കിലും സമാധാനപരമായിരുന്നു.\nഅതേസമയം ബാങ്കിങ് മേഖല ഭാഗികമായി സ്തംഭിച്ചു. ഒരുവിഭാഗം ജീവനക്കാർ നടത്തുന്ന സമരത്തിന്റെ ഭാഗമാണിത്. 55 ബാങ്കുകളിൽനിന്നായി 45000 ജീവനക്കാർ പണിമുടക്കിയതായി ഓൾ ഇന്ത്യ ബാങ്ക് എംപ്ളോയീസ് അസോസിയേഷൻ ജനറൽസെക്രട്ടറി സി.എച്ച്. വെങ്കിടാചലം അറിയിച്ചു. എന്നാൽ സ്റ്റേറ്റ് ബാങ്ക് ഓഫ് ഇന്ത്യ, ഇന്ത്യൻ ഓവർസീസ് ബാങ്ക്, ചില സ്വകാര്യ ബാങ്കുകൾ എന്നിവ തടസ്സമില്ലാതെ പ്രവർത്തിച്ചത് ഇടപാടുകാർക്ക് ആശ്വാസമായി. ചെന്നൈയിൽ പണിമുടക്കിയ ബാങ്ക് ജീവനക്കാർ മൗണ്ട് റോഡിലും ഓട്ടോ ടാക്സി തൊഴിലാളികൾ വള്ളുവർ കോട്ടത്തും പ്രതിഷേധ യോഗങ്ങൾ സംഘടിപ്പിച്ചു. എൽ.ഐ.സി., ഓട്ടോ, ടാക്സി, ചുമട്ട് തൊഴിലാളികൾ തുടങ്ങി വിവിധ മേഖലകളിലുള്ളവർ പണിമുടക്കിന് ഐക്യദാർഡ്യവുമായി രംഗത്തുണ്ടായിരുന്നു.\nപല സർക്കാർ സ്ഥാപനങ്ങളിലും സമരത്തോട് അനുഭാവം പുലർത്തിയവർ എത്തിയിട്ടില്ല. ചെന്നൈയിൽ വിവിധ കേന്ദ്രങ്ങളിൽ പ്രതിഷേധറാലികൾ നടന്നു. സംസ്ഥാനത്തെ 33 ഡിപ്പോകളിലുള്ള 98 ശതമാനം ബസുകളും ചൊവ്വാഴ്ച ഓട്ടം നടത്തിയതായി മെട്രോപൊളിറ്റൻ ട്രാൻസ്പോർട്ട് കോർപ്പറേഷൻ (എം.ടി.സി.)അധികൃതർ അറിയിച്ചു. ചെന്നൈ കോയേമ്പ് മാർക്കറ്റ്, വാണിജ്യകേന്ദ്രങ്ങളായ ടി. നഗർ, പുരുസവാക്കം. പാരീസ് തുടങ്ങിയ ഇടങ്ങൾ സാധാരണ നിലയിലായിരുന്നു. പുതുച്ചേരിയിൽ പ്രതിഷേധത്തിൽ അണിചേർന്ന അഞ്ഞൂറോളം പേരെ അറസ്റ്റ് ചെയ്ത് നീക്കി. ഇവിടെ ബസുകൾക്ക് നേരെ കല്ലേറുണ്ടായി. ചെന്നൈയിൽ പണിമുടക്കിയ ബാങ്ക് ജീവനക്കാർ മൗണ്ട് റോഡിലും ഓട്ടോ ടാക്സി തൊഴിലാളികൾ വള്ളുവർ കോട്ടത്തും പ്രതിഷേധ യോഗങ്ങൾ സംഘടിപ്പിച്ചു.\nആഹ്ളാദത്തിമർപ്പിൽ ഡി.എം.കെ. ആസ്ഥാനം; പത്തുവർഷത്തെ ഇടവേളയ്ക്ക് ശേഷം പാർട്ടിക്ക് പുതുജീവൻ\nകരുണാനിധിയുടെ അഭാവത്തിലും തളരാതെ ഡി.എം.കെ.; ഉദിച്ചുയർന്ന് സ്റ്റാലിൻ\nകമൽഹാസന്റെ നാവ് അറക്കണമെന്ന പരാമർശം: മന്ത്രിയുടെപേരിൽ മക്കൾ നീതി മയ്യത്തിന്റെ പരാതി\nക്ലാസ് മുറികളിൽ ടി.വി. : സ്മാർട്ടായി സർക്കാർ സ്കൂളുകൾ\nഒറ്റപ്പെട്ട മഴയ്ക്ക് സാധ്യത\nഅഗർവാൾ ആശുപത്രിയുടെ പുതിയകേന്ദ്രം തുറന്നു\nമറൈമലൈനഗർ സമാജം ഭാരവാഹികൾ\nഎറണാകുളത്ത്നിന്ന് ഹൈദരബാദിലേക്ക് പ്രത്യേക തീവണ്ടി


കടലിളകിത്തന്നെ: തീരത്തിന് ഭീതി | Thrissur | Kerala | Deshabhimani | Thursday Aug 6, 2020\nസ്വന്തം ലേഖകർUpdated: Thursday Aug 6, 2020\nകടലാക്രമണത്തിൽ എറിയാട് വീടുകൾ തകർന്ന നിലയിൽ\nശക്തമായ കടലാക്രമണത്തിൽ കൊടുങ്ങല്ലൂരിന്റെ തീരം തകർച്ചാഭീഷണിയിൽ. നൂറുകണക്കിന് വീടുകളിൽ വെള്ളം കയറി. കനത്ത മഴയിലും കാറ്റിലും വീടുകൾ തകർന്നു. തീരദേശ വാർഡുകളിൽ മണ്ണുനീക്കി യന്ത്രം ഉപയോഗിച്ച് അറപ്പ തോട് പൊട്ടിച്ച് വെള്ളം കടലിലേക്കൊഴുക്കി.\nഅഴീക്കോട് ലൈറ്റ് ഹൗസ്, എറിയാട്, കാര, വാക്കടപ്പുറം, മണപ്പാട്ടുചാൽ പ്രദേശങ്ങളിലാണ് കടലാക്രമണം രൂക്ഷമായത്. ബുധനാഴ്ച രാവിലെ മുതൽ വൻ തിരമാലകൾ ഉയർന്നു. കടൽഭിത്തിയും ജിയോ ബാഗ് തടയണയും കടന്ന് കടൽവെള്ളം കരയിലേക്ക് അടിച്ചുകയറി.\nഎറിയാട് ചന്ത കടപ്പുറത്ത് ജിയോ ബാഗ് തടയണകൾക്ക് മുകളിലൂടെ വൻ തിരമാലകൾ കരയിലേക്ക് ആഞ്ഞടിച്ചു. പുഴ പോലെ കിഴക്കോട്ടേക്ക് കടൽവെള്ളമൊഴുകി. കനത്ത മഴയിൽ കെട്ടിനിന്ന വെള്ളത്തിലേക്ക് കടൽ ജലവും ഒഴുകിയെത്തിയതോടെ പ്രദേശത്തെ നൂറുകണക്കിന് വീടുകൾ വെള്ളത്തിലായി. അറപ്പ തോട് നിറഞ്ഞ് കവിഞ്ഞതോടെ വെള്ളമുയർന്നു. ഇതോടെയാണ് എറിയാട്, എടവിലങ്ങ് പഞ്ചായത്തുകളുടെ അതിർത്തിയിലുള്ള അറപ്പ തോട് പൊട്ടിക്കാൻ അധികൃതർ തീരുമാനമെടുത്തത്.\nപകൽ മൂന്നിന് അറപ്പ തോട് പൊട്ടിച്ചതോടെ ഉയർന്ന വെള്ളം താഴാൻ തുടങ്ങി. രാത്രി ഒമ്പതിന് ശേഷവും ശക്തമായ കടലാക്രമണമാണ് ഉണ്ടായത്. കാര പോണത്ത് ക്ഷേത്രത്തിലും തീരദേശത്തെ കുടുംബക്ഷേത്രങ്ങളിലും വെള്ളം കയറി. ദുരിതാശ്വാസ ക്യാമ്പുകൾ തുറക്കാൻ അധികൃതർ തയ്യാറായെങ്കിലും കോവിഡ് ഭീതിയിൽ ആളുകൾ ക്യാമ്പിലേക്ക് വരുന്നില്ല.\nനാട്ടികയിൽ ഏങ്ങണ്ടിയൂർ പൊക്കുളങ്ങര ബീച്ചിൽ ശക്തമായ കടലേറ്റം രൂക്ഷമായി തുടരുന്നു. കടൽഭിത്തി കടന്ന് വരുന്ന തിരമാലകൾ പ്രദേശം നിറഞ്ഞു. ചെളിവെള്ളം പ്രദേശത്താകെ കെട്ടി നിൽക്കുകയാണ്. പൊക്കാഞ്ചേരിയിലും കടലേറ്റത്തിന് കുറവില്ല. തളിക്കുളത്ത് രണ്ടാഴ്ചയിലേറെയായി തുടരുകയാണ് കടലേറ്റം. നിരവധി തെങ്ങുകളാണ് ഇവിടെ കടലെടുത്തത്.


Published on ജനുവരി 13, 2016ജനുവരി 12, 2016 by admin\tFederal Reserve ന്റെ 2013 ലെ Survey of Consumer Finances പുറത്തുവന്നു. ഊഹിക്കാകുമോ അതിലുള്ള കാര്യങ്ങള്? കഴിഞ്ഞ 25 വര്‍ഷം സമ്പന്നരുടെ സമ്പത്ത് കുന്നുകൂടുകയാണ്. മൊത്തം സമ്പത്തിന്റെ 44.8% ല് നിന്ന് 54.4% ല് എത്തി. മദ്ധ്യവര്‍ഗ്ഗത്തിനും ദരിദ്രര്‍ക്കുമുള്ള പങ്ക്, അതിന് വിപരീതമായി, മൊത്തം സമ്പത്തിന്റെ 33.2% ല് നിന്ന് 24.7% ലേക്ക് താഴ്ന്നു.\nPrevious ഈ രാജ്യത്തിന്റെ തുടക്കം മുതലുള്ള ജീവിതം കറുത്തവര്‍ക്കും വെള്ളക്കാര്‍ക്കും വേറിട്ടതാണ്Next ഉപഭോക്തൃ വിജയം, കാംബെല് പുതിയ ലേബല് പ്രഖ്യാപിച്ചു


കാര്‍ഡിഫിലെ ഫുട്‌ബോള് മാമാങ്കത്തില് റയല് മഡ്രിഡ് ചാംപ്യന്‍മാര്. ഫുട്‌ബോള് ലോകം കണ്ണിമവെട്ടാതെ കാത്തിരുന്ന ചാംപ്യന്‍സ് ലീഗ് കലാശപ്പോരാട്ടത്തില് 41ന് യുവന്റസിനെ തറപറ്റിച്ച് റയല്‍മഡ്രിഡ് ചാംപ്യന്‍സ് ലീഗ് ജേതാക്കളായി. സ്പാനിഷ് ശക്തികളും ഇറ്റാലിയന് വന്‍മതിലുകളും തമ്മില് നടന്ന മത്സരത്തില് ആധികാരികമായിട്ടായിരുന്നു റയലിന്റെ ജയം.\nഇതോടെ തുടര്‍ച്ചായായി രണ്ടാം തവണയും റയല് മഡ്രിഡ് ചാംപ്യന്‍സ് ലീഗ് ജേതാക്കളായി. പന്ത്രണ്ടാം കിരീടിമെന്ന അപൂര്‍വ നേട്ടവുമായി റയല് മഡ്രിഡ് ലോകത്തെ രാജാക്കന്‍മാരായി. ആക്രമണവും പ്രത്യാക്രമണവുമായി കളി തുടങ്ങിയെങ്കിലും 20ാം മിനിറ്റില് ബോക്‌സില് നിന്നും ലഭിച്ച പന്ത് ക്രിസ്റ്റ്യാനോ റൊണാള്‍ഡോ സെക്കന്‍ഡ് പോസ്റ്റിലെത്തിച്ചതോടെ യുവന്റിസിന്റെ മേല് റയലിന്റെ ആദ്യ പ്രഹരം വന്നു.\nഗോള് തിരിച്ചടിക്കണമെന്ന വീറോടെ കളിച്ച യുവന്റസ് 27ാം മിനിറ്റില് ഗോള് മടക്കി. ബോക്‌സില് നിന്നും ലഭിച്ച പന്ത് മാന്‍സൂകിച്ചിന്റെ ബൈസിക്കിള് കിക്കിലൂടെ റയല് ഗോള് കീപ്പര് നവാസിനെ കാഴ്ചക്കാരനാക്കി വലയിലെത്തിച്ചു. ആദ്യ പകുതിയില് ഇരു ടീമുകളും ഗോളിനായി പരിശ്രമിച്ചെങ്കിലും ഗോളൊന്നും നേടാനായില്ല.\nരണ്ടാം പകുതി തുടങ്ങി 61ാം മിനിറ്റില് കാസാമിറോയുടെ ലോങ്ങ് റേഞ്ചില് നിന്നായിരുന്നു റയലിന്റെ രണ്ടാമത്തെ ഗോള്. റീ ബോണ്ട് വന്ന പന്തിനെ അനായാസം കാസാമിറോ വലയിലെത്തിച്ചു. 64ാം മിനിറ്റില് മോഡിച്ച് നല്‍കിയ പാസ് സുന്ദരമായി ക്രിസ്റ്റ്യാനോ വലയിലെത്തിച്ചതോടെ റയലിന്റെ മൂന്നാം ഗോളും പിറന്നു.\n85ാം മിനിറ്റില് പകരക്കാരനായി ഇറങ്ങിയ അസന്‍സിയോ കൂടി ഗോള് നേടിയതോടെ യുവന്റിസിന്റെ ശവപ്പെട്ടിയില് അവസനാത്തെ ആണിയും അടിച്ച് റയല് രാജാക്കന്‍മാരായി. ഗോള് മടക്കാനായി യുവന്റസ് താരങ്ങള് കിണഞ്ഞു ശ്രമിച്ചെങ്കിലും ശ്രമങ്ങളൊന്നും ലക്ഷ്യം കണ്ടില്ല.\nഇത് പന്ത്രണ്ടാം തവണയാണ് സ്പാനിഷ് ക്ലബ്ബായ റയല് ചാമ്പ്യന്‍സ് ലീഗില് കിരീടം നേടുന്നത്. തുടര്‍ച്ചയായി രണ്ടാം തവണയും. മത്സരത്തിലെ ഗോളോടെ ക്രിസ്റ്റ്യാനോ കരിയറില് 600 ഗോളുകള് തികച്ചു. മൂന്ന് വ്യത്യസ്ത ചാമ്പ്യന്‍സ് ലീഗ് ഫൈനലുകളില് ഗോള് നേടുന്ന താരമായും ക്രിസ്റ്റിയാനോ മാറി. 1990ന് ശേഷം ആദ്യമായാണ് ഒരു ടീം ചാമ്പ്യന്‍സ് ലീഗ് കിരീടം നിലനിര്‍ത്തുന്നത്.\nഅത്‌ലറ്റിക്കോ മാഡ്രിഡ് 3-1 ബില്‍ബാവോ\nബാഴ്‌സലോണ 4-2 എയ്ബര്\nമലാഗഗ 0-2 റയല് മാഡ്രിഡ്\nസെല്‍റ്റ വിഗോ 2-2 റയല് സോസിഡാഡ്\nവലന്‍ഷ്യ 1-3 വിയ്യാറയല്\nറയല് മാഡ്രിഡ് 93\nഅ. മാഡ്രിഡ് 78\nറയല് സോസിഡാഡ് 64\nസെല്‍റ്റ വിഗോ 45\nലാസ് പല്‍മാസ് 39\nറയല് ബെറ്റിസ് 39\nഡിപ്പോര്‍ട്ടീവോ കൊരൂന 36\nസ്‌പോര്‍ട്ടിംഗ് ഗിയോണ് 31


കേരളത്തില് ജല സാക്ഷരത അനിവാര്യമാണെന്ന് ആര്‍ക്കിടെക്ട് ജി.ശങ്കര്\nലോക ജല ദിന ഭാഗമായി അസറ്റ് ഹോംസ് "ഗള്‍ഫ് മാധ്യമ"വുമായി സഹകരിച്ചു ദുബൈയില് നടത്തിയ "ബിയോണ്ട് സ്ക്വയര് ഫീറ്റ് " സെമിനാറില് സംസാരിക്കുകയായിരുന്നു ജി.ശങ്കര്\nകേരളത്തില് ജലക്ഷാമം മൂലമുണ്ടാവുന്ന കൊടും വരള്‍ച്ചാ ഭീഷണി നേരിടുന്നതിന് ജനങ്ങള്‍ക്ക് പരിസ്ഥിതി - ജല സാക്ഷരത അനിവാര്യമാണെന്ന് ആര്‍ക്കിടെക്ട് ജി.ശങ്കര് . ലോക ജല ദിന ഭാഗമായി അസറ്റ് ഹോംസ് "ഗള്‍ഫ് മാധ്യമ"വുമായി സഹകരിച്ചു ദുബൈയില് നടത്തിയ "ബിയോണ്ട് സ്ക്വയര് ഫീറ്റ് " സെമിനാറില് സംസാരിക്കുകയായിരുന്നു ജി.ശങ്കര്.\nനൂറുശതമാനം സാക്ഷരത നേടിയ കേരളം ജലസാക്ഷരതയുടെ കാര്യത്തിൽ വട്ടപ്പൂജ്യമാണന്ന് ജി. ശങ്കർ പറഞ്ഞു. വിവേകരഹിതമായി ജലം നഷ്ടപ്പെടുത്തുന്നതും ജലസ്രോതസുകള് മലിനപ്പെടുത്തുന്നതും വ്യാപകമായ പരിസ്ഥിതി മലിനീകരണം മൂലവും സംസ്ഥാനം മരുഭൂമിയായി മാറും. ജലം കരുതലോടെ സൂക്ഷിക്കേണ്ടത് ഓരോരുത്തരുടേയും ഉത്തരവാദിത്വവും കടമയുമാണെന്ന അടിയന്തര ബോധം സൃഷ്ടിക്കലാണ് പ്രഥമ ഘട്ടമായി വേണ്ടതെന്നും അദ്ദേഹം കൂട്ടി ചേര്‍ത്തു .\nടാപ്പു തുറന്നിട്ട് ധാരാളം വെള്ളം നഷ്ടപ്പെടുത്തുന്നതിനു പകരം പാത്രത്തിലെടുത്ത് ഉപയോഗിക്കുന്നത് ശീലമാക്ണമെന്ന് ശങ്കർ നിർദേശിച്ചു. കക്കൂസ്, കുളിമുറി എന്നിവിടങ്ങളിലും വെള്ളം കരുതലോടെ ഉപയോഗിക്കണം. ചടങ്ങിൽ ബിയോണ്ട് സ്ക്വയർഫീറ്റിനെക്കുറിച്ച് അസറ്റ് ഹോംസ് മാനേജിങ്ങ് ഡയറക്ടർ വി. സുനിൽകുമാർ സംസാരിച്ചു.


ചെന്നൈയില് റോഡപകടത്തില് എട്ടു മരണം | Eight killed and six injured in road mishap - Malayalam Oneindia\nചെന്നൈയില് റോഡപകടത്തില് എട്ടു മരണം\nചെന്നൈ: ചെന്നൈക്കടുത്ത് മാമല്ലപുരത്ത് ജൂണ് 26 ഞായറാഴ്ച അതിരാവിലെയുണ്ടായ വാഹനാപകടത്തില് ഒരു മലയാളിയടക്കം എട്ടു പേര് മരിച്ചു. ആറ് പേര്‍ക്ക് ഗുരുതമായി പരിക്കേറ്റു.\nതമിഴ്നാട് സര്‍ക്കാരിന്റെ ബസ്സുമായി ഒരു വാന് കൂട്ടിയിടിച്ചാണ് ദുരന്തമുണ്ടായത്. മരിച്ചവരെല്ലാം വാന് യാത്രക്കാരാണ്. എഞ്ചിനീയറായ ചന്ദ്രന്‍നായരാണ് മരിച്ച മലയാളി. മരിച്ചവരെല്ലാം ചെന്നൈ താമ്പരം സ്വദേശികളാണ്.\nഅപകടത്തില് പെട്ടവര് ക്ഷേത്രദര്‍ശനത്തിനു ശേഷം ചെന്നൈയില് നിന്നും മടങ്ങുകയായിരുന്നു. ചെന്നൈ-പോണ്ടിച്ചേരി ഈസ്റ് കോസ്റ് റോഡിലാണ് അപകടമുണ്ടായത്.\nഅപകടത്തില് ഗുരുതരമായി പരിക്കേറ്റ ആറു പേരെ ചെന്നൈയിലെ വിവിധ ആശുപത്രികളില് പ്രവേശിപ്പിച്ചിരിക്കുകയാണ്.


പ്രേക്ഷകർ ഏറ്റെടുത്ത ആ രംഗം ടിക്‌ടോക്കിൽ ഗംഭീരമാക്കി ശ്രീനിഷും പേർളിയും! - metromatinee.com Lifestyle Entertainment & Sports\nപ്രേക്ഷകർ ഏറ്റെടുത്ത ആ രംഗം ടിക്‌ടോക്കിൽ ഗംഭീരമാക്കി ശ്രീനിഷും പേർളിയും!\nമലയാളികളുടെ ഇഷ്ട താര ജോഡികളാണ് ശ്രീനീഷും പേളിയും.ഇവരുടെ പ്രണയവും വിവാഹവുമെല്ലാം വലിയ ആകാംക്ഷയോടെയാണ് ആരാധകർ ഏറ്റെടുത്തത്.ബിഗ്‌ബോസ് റിയാലിറ്റി ഷോയിലൂടെ മൊട്ടിട്ട ഇരുവരുടേയും പ്രണയം വളരെ പെട്ടന്നാണ് വിവാഹത്തിൽ എത്തിയത്.സമൂഹമാധ്യമങ്ങളിൽ സജീവമാണ് ഇരുവരും.\nഇപ്പോളിതാ രസകരമായൊരു വീഡിയോ ആണ് സമൂഹ മാധ്യത്തിലൂടെ ശ്രീനിഷ് പുറത്ത് വിട്ടിരിക്കുന്നത്. ഒരു ടിക് ടോക് വീഡിയോ ആണിത്. ടൊവിനോ തോമസിന്റെ തീവണ്ടി എന്ന സിനിമയിലെ ജീവാംശമായി എന്ന പാട്ടിലെ രംഗമായിരുന്നു. സിഗററ്റ് വലിക്കുന്നതിനെതിരെ വലിയ പ്രചാരം നേടിയ രംഗമാണ് താരദമ്ബതികള് അഭിനയിച്ച് കാണിച്ചത്. ഇരുവര്‍ക്കുമൊപ്പാം പാത്തു എന്ന് വിളിക്കുന്നൊരു കുഞ്ഞുവാവയും ഉണ്ടായിരുന്നു. പാത്തുവിന്റെ എക്‌സ്പ്രഷന് നോക്കൂ എന്ന കമന്റായിരുന്നു ശ്രീനിയുടെ പോസ്റ്റിന് താഴെ പേര്‍ളി ഇട്ടത്.\nഷിയാസ് കരീം അടക്കമുള്ള താരങ്ങളും പേര്‍ളി ആര്‍മിക്കാരുമെല്ലാം വീഡിയോയ്ക്ക് താഴെ നിരവധി കമന്റുകള് ഇട്ട് കൊണ്ടേയിരിക്കുകയാണ്. ബിഗ് ബോസിലൂടെ പ്രണയത്തിലായവരാണ് പേര്‍ളി മാണിയും ശ്രീനിഷ് അരവിന്ദും. മിനിസ്‌ക്രീന് പ്രേക്ഷകരുടെ ഏറ്റവും പ്രിയപ്പെട്ട താരദമ്ബതികളായി മാറാന് ഇരുവര്‍ക്കും കഴിഞ്ഞിരുന്നു. ഇക്കഴിഞ്ഞ മേയ് മാസമായിരുന്നു താരവിവാഹം നടന്നത്. വിവാഹശേഷം ഭര്‍ത്താവിന്റെ വീട്ടില് പോയതും മറ്റുമായി നിരവധി വിശേഷങ്ങള് പേര്‍ളിയും ശ്രീനിഷും ആരാധകരോടായി പങ്കുവെച്ചിരുന്നു.\nperaley srinish tiktok video\nഡിജിറ്റല് തെളിവുകളുടെ പകര്‍പ്പ് നല്‍കണമെന്ന ദിലീപിന്റെ ആവശ്യം കോടതി തള്ളി!


കാട് കണ്ട് കാട്ടാറ് കടന്ന് പിണ്ടിമേട് കുത്തിലേക്കൊരു യാത്ര… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/കാട് കണ്ട് കാട്ടാറ് കടന്ന് പിണ്ടിമേട് കുത്തിലേക്കൊരു യാത്ര…\nJune 23, 2018\tLeaveacomment 2,329 Views\nയാത്രാവിവരണം – Lija Sunil.\nവേനൽ മഴയിൽ കുതിർന്ന ഒരു മെയ്മാസപ്പുലരിയിലാണ് പൂയംകുട്ടി വനത്തിനുള്ളിലെ പിണ്ടിമേടുകുത്തിലേക്കുള്ള ഞങ്ങളുടെ യാത്ര ആരംഭിച്ചത്. എറണാകുളം ജില്ലയിലെ ഈ വെള്ളച്ചാട്ടം പുറം ലോകമറിയാൻ തുടങ്ങിയിട്ട് അധികകാലമായിട്ടില്ല. കോതമംഗലം – തട്ടേക്കാട് – കുട്ടമ്പുഴ വഴിയാണ് പൂയംകുട്ടിയിലേക്ക് എത്തിച്ചേരാനാവുക. എറണാകുളത്തു നിന്നും പൂയംകുട്ടിയിലേക്ക് 84 കി.മി.യാണ് ദൂരം. സഞ്ചാരവഴിയിൽ പലപ്പോഴും പെരിയാറും കുട്ടമ്പുഴയാറും പൂയംകുട്ടിയാറും നമ്മുടെ സഹയാത്രികരാവും. ഈ മൂന്നാറുകളും ഇടമലയാറും കൂട്ടിക്കൽ എന്ന സ്ഥലത്താണ് ഒത്തുചേരുന്നത്. വേനലിൽ വരണ്ടുകിടന്ന ‘തട്ടേക്കാടു‘കൾ വേനൽമഴയിൽ പച്ചപ്പ് തിരിച്ചു പിടിച്ചിരിക്കുന്നത് കണ്ടപ്പോൾ സന്തോഷം തോന്നി. കുട്ടമ്പുഴ പിന്നിട്ട് നിരവധി വളവുകളുള്ള റോഡിലൂടെ യാത്ര പുരോഗമിച്ചു. മുളചങ്ങാടത്തിൽ കാട്ടാറിലൂടെ ഒരു യാത്ര വേണമെങ്കിൽ ‘കല്ലേരിമേട്ടി’ൽ ഇറങ്ങാം. കാട്ടുമരങ്ങൾ നിഴൽ വിരിക്കുന്ന പൂയംകുട്ടിപ്പുഴയിലൂടെ വള്ളിപ്പടർപ്പുകൾ പന്തൽകെട്ടുന്ന തീരങ്ങൾ കണ്ടൊരു യാത്ര. വ്യത്യസ്ഥ അനുഭവമായിരിക്കുമത്.\nഏകദേശം ഒരുമണിയോടെ ഞങ്ങൾ പുയംകുട്ടിയിൽ എത്തിചേർന്നു. ഭർത്താവിൻറ്റെ സുഹ്യത്ത് ഞങ്ങൾക്ക് ഒരു സഹായിയെ ഏർപ്പാടാക്കിയിരുന്നു. കാട്ടിൽ ഈറ്റ വെട്ടുന്ന ടോമിച്ചേട്ടൻ. ഞങ്ങളെ കാത്തുനിൽക്കുകയായിരുന്നു അദ്ധേഹം. പിണ്ടിമേടുകുത്തിലേക്ക് കൊണ്ടുപോവാമെന്നേറ്റിട്ടുണ്ടെങ്കിലും കുട്ടമ്പുഴ വനംവകുപ്പ് റേഞ്ച് ഓഫീസറുടെ അനുമതിവേണം. നടന്നുപോകാൻ പ്രെത്യേക അനുമതിയുടെ ആവശ്യമില്ല. പക്ഷെ വണ്ടികൊണ്ടുപോകണമെങ്കിൽ അനുമതികൂടിയേതീരൂ.3വയസ്സുള്ളകുഞ്ഞിനേയും കൊണ്ട് കൊടുംകാട്ടിലൂടെ 8 കി.മി. നടന്ന്പോകുന്നത് അത്ര സുരക്ഷിതമായിതോന്നിയില്ല. അനുമതിക്കുവേണ്ടി ആദ്യം, പൂയംകുട്ടിയിൽ എത്തുന്നതിന് 5,6 കി.മി. മുമ്പുള്ള സബ് ഓഫീസിൽ ചെന്നു. അവിടെ ഓഫീസർ ഇല്ലാത്തതുകൊണ്ട് കുട്ടമ്പുഴയിലെ ഓഫീസിലേക്ക്… മനസില്ലാമനസ്സോടെ അദ്ദേഹം അനുമതി തന്നു. ‘ഇനി ആരെയും കൂട്ടികൊണ്ടുവരേണ്ടാട്ടോ….’ എന്ന് പാതി തമാശയായും പാതി കാര്യമായും ഒരു അറിയിപ്പും.\nപിന്നെയാണ് അദ്ദേഹം കാര്യം തുറന്നുപറഞ്ഞത്. കാട്ടിൽ ഉപേക്ഷിച്ച നിലയിൽ സ്ത്രീകളുടെ മ്യതശരീരങ്ങൾ പലപ്പോഴായി കണ്ടെടുത്തു. വണ്ടിയുമായി കാട്ടിൽ‌പ്പോയ ചില സാമൂഹ്യദ്രോഹികളായിരുന്നു അതിനുപിന്നിൽ. അതോടുകൂടി പുറത്തുനിന്നുള്ള വാഹനങ്ങൾക്ക് അനുവാദം കൊടുക്കാതെയായി. ഞങ്ങൾ തിരികെ പൂയംകുട്ടിക്ക് തിരിച്ചു. റോഡിൻറ്റെ വലതുഭാഗത്ത്, രണ്ടു കടയും ഒരു ഹോട്ടലും ഒരു ചിട്ടിസ്ഥാപനവും മറുഭാഗത്ത് ചെറിയ ഗ്രൌണ്ടിനപ്പുറം പൂയംകുട്ടിപ്പുഴയും അതിനുമപ്പുറം ഇടതിങ്ങിയ കാടും……ഇതാണ് പൂയംകുട്ടി എന്ന കാനനഗ്രാമം. ഈ ഗ്രാമത്തിലും വനത്തിലുമാണ് മോഹൻലാലിൻറ്റെ ‘ശിക്കാർ‘ എന്ന സിനിമ ചിത്രീകരിച്ചത്. ചീവീടുകളുടെ സംഘഗാനമാണ് ഞങ്ങളെ വരവേറ്റത്. പൂയംകുട്ടിപ്പുഴ പാറകളിൽ തട്ടി ചിന്നിചിതറി ഒഴുകുന്നു. ഉച്ചഭക്ഷണം അവിടുത്തെഹോട്ടലിൽ നിന്നും തരപ്പെട്ടു. പൂയംകുട്ടിയിൽ നിന്നും പിണ്ടിമേട്ടിലേക്ക് പോകാൻ ബെന്നിചേട്ടൻ ജീപ്പുമാ‍യിവന്നു. പൂയംകുട്ടിക്കവലയിൽ നിന്നും ഏകദേശം 400 മീറ്റർ പിന്നിട്ടാൽ ജനവാസകേന്ദ്രങ്ങൾ തീരുകയായി. പിന്നങ്ങോട്ട് കാട് മാത്രം.……. ഇരുമ്പുദണ്ഡ്കൊണ്ടടച്ചിരുന്ന വഴി ഫോറസ്റ്റ് ഓഫീസിൽ നിന്നും തന്നുവിട്ട താക്കോലിട്ടു തുറന്നു. വണ്ടി ഉള്ളിൽ കയറിയ ശേഷം പാത വീണ്ടും അടച്ചു. നിബിഡ വനമേഖലയിലൂടെയാണ് ഇപ്പോൾ യാത്ര.3മണിയായിട്ടുള്ളു എങ്കിലും ആകെ ഇരുണ്ട അന്തരീക്ഷം. യാത്രാവഴിയിൽ പലപ്പോഴും ഈറ്റചെടികൾ വകഞ്ഞുമാറ്റിയാണ് ജീപ്പ് വഴികണ്ടെത്തുന്നത്. പാറയിടുക്കിൽ നിന്നും ഒഴുകിവരുന്ന നീർച്ചാലുകൾ അടിക്കാടിനുള്ളിലേവിടെയോ അപ്രത്യക്ഷമാകുന്നു. വലിയമരങ്ങളും വണ്ണമുള്ള വള്ളികളും നിറഞ്ഞ വഴി. ആര്യോഗ്യമുള്ള കാടിൻറ്റെ ലക്ഷണമാണത്.\nപഴയ ആലുവ മൂന്നാർ റോഡ് വഴിയാണ് പിണ്ടിമേട്ടിലേക്കുള്ള യാത്ര. ഈ റോഡ് ഇപ്പോൾ സഞ്ചാരയോഗ്യമല്ല. പൂയംകുട്ടിയിൽനിന്ന് മാങ്കുളം വഴി മൂന്നാറിലേക്ക് ഉണ്ടായിരുന്ന പഴയ രാജപാതയിൽ പലയിടത്തും വെള്ളച്ചാട്ടങ്ങളും ആറുകളും ഉണ്ടായിരുന്നു. അതിനാ‍ൽ പാലങ്ങളും നിർമ്മിച്ചിരുന്നു. പക്ഷെ ഒരു വർഷകാലത്തുണ്ടായ ഉരുൾപ്പൊട്ടലിൽ അതെല്ലാം ഒഴുകിപോകുകയായിരുന്നു. ഇപ്പോഴുള്ള മൂന്നാർ റൂട്ടിനേക്കാൾ ഏകദേശം 25 കി.മി. ലാഭിക്കാൻ പൂയംകുട്ടി മൂന്നാർ റോഡിനുസാധിക്കുമായിരുന്നു. ചെങ്കുത്തായ കയറ്റങ്ങളും അപകടവളവുകളുമില്ലാത്ത നിരപായ ഈ റോഡ് പുനഃസ്ഥാപിക്കാൻ ശ്രമം തുടരുന്നുണ്ടെങ്കിലും അത് തുറന്നു കൊടുക്കാൻ വനം വകുപ്പ് തയ്യാറല്ല.\nബെന്നിച്ചേട്ടനും ടോമിചേട്ടനും അവിടത്തുകാരായതുകൊണ്ട് പൂയംകുട്ടി കാടുകൾ അവർക്ക് മനഃപാoമാണ്. പിണ്ടിമേട്ടിലാണ് ക്ലൈമറ്റോളജി വകുപ്പിൻറ്റെ റീഡിങ്ങ് സാമഗ്രികൾ ഉള്ളത്. ആ റീഡിങ്ങ് എല്ലാദിവസവും രേഖപ്പെടുത്തി കോതമംഗലത്തെ ഓഫീസിൽ കൊടുക്കുന്നത് ബെന്നിച്ചേട്ടനാണ്. അതുകൊണ്ട് തന്നെ അനുമതികൂടാതെ കാട്ടിൽ ജീപ്പുമായിപ്പോകാനുള്ള അനുവാദം വനംവകുപ്പ് അദ്ധേഹത്തിനു കൊടുത്തിട്ടുണ്ട്. എങ്കിലും നടന്നുപോകാനാണ് അദ്ധേഹത്തിനിഷ്ടം. 8 കി.മി. ………..ആ വഴി നടന്നു തീർക്കാൻ ഒന്നരമണിക്കൂർ……….. ആകെ3മണിക്കൂർ. ധാരാളം അട്ടകൾ ഉള്ളത് കൊണ്ട് അതിനെ നിർവീര്യമാക്കാനുള്ള സാധനങ്ങളുമായി വേണം കാടു കയറുവാൻ. (ഡെറ്റോൾ – വെളിച്ചെള്ള മിശ്രിതം, ഉപ്പ്) എന്നിങ്ങനെ. ഈറ്റവെട്ടുകാർ ചന്ദ്രികസോപ്പ് നനച്ച് തേച്ചാണ് അട്ടയെ അകറ്റുന്നത്.\nഓർക്കാൻ ഇഷ്ടപ്പെടുന്നതും അല്ലാത്തതുമായ ധാരാളം അനുഭവങ്ങൾ തനിക്കിവിടെ ഉണ്ടായിട്ടുണ്ടെന്ന് ബെന്നിച്ചേട്ടൻ പറഞ്ഞു. ഒരിക്കൽ ഏകാദ്ധ്യാപക വിദ്യാലയത്തിലെ അംഗനവാടി ടീച്ചറെയും കുട്ടികളെയും ഒറ്റയാൻ ഓടിച്ചിട്ടു. കുട്ടികൾ ഓടിമാറിയെങ്കിലും ടിച്ചർക്ക് രക്ഷപ്പെടാൻ കഴിഞ്ഞില്ല. ആന മ്യതദേഹം ഒരു മരത്തിൻറ്റെ വേരിനിടയിൽ കൊണ്ടുവച്ചു. ഏറെ അന്വേഷണത്തിനുശേഷമാണ് അത് കണ്ടെടുത്തതത്രെ. നടന്നുപോകുന്ന അവസരത്തിൽ തന്നേയും പലതവണ ആന ഓടിച്ചിട്ടുണ്ടെന്ന് ബെന്നിച്ചേട്ടൻ പറഞ്ഞു. പുള്ളിപ്പുലി വട്ടംചാടിയതും കടുവ ഇരപിടിക്കുന്നതുകണ്ടതും കരടി തേനെടുക്കുന്നതുമായ മറക്കാൻ പറ്റാത്ത ഓർമ്മകളും ധാരാളം.\nപാറകൾ നിറഞ്ഞ ഒരിടത്ത് ജീപ്പ് നിർത്തി. ഈ സ്ഥലം കുതിരകുത്തി എന്നാണ് അറിയപ്പെടുന്നത്. ബ്രിട്ടീഷ് ഭരണകാലത്ത് കുതിരവണ്ടിയിൽ വന്ന സായിപ്പ് കുതിരവണ്ടിയോടുകൂടെ ആഴങ്ങളിലേക്ക് വീണുപോയി. പിന്നീടാണ് പാറ പൊട്ടിച്ച് വഴി വീതികൂട്ടിയെടുത്തത്. ആടിയും കുലുങ്ങിയും വണ്ടി മുന്നോട്ട് പോയി. വെള്ളച്ചാട്ടത്തിൻറ്റെ ആരവം കേട്ടുതുടങ്ങി. അങ്ങുദൂരെ മരങ്ങൾക്കിടയിൽ എണ്ണഛായാചിത്രം പോലെ പിണ്ടിമേട് കുത്ത്……. അവിടെയെത്താൻ ഇനിയും 3,4 കി.മി. പിന്നിടണം. വഴിയുടെ ഇരുഭാഗത്തും ധാരാളം ഈറ്റകളുണ്ട്. ആനകളുടെ ഇഷ്ട് ഭക്ഷണമാണിത്. വഴിയിൽ മിക്കയിടത്തും ആനക്കൂട്ടം തമ്പടിച്ചതിൻറ്റേയും നിരങ്ങിയിറങ്ങിയതിൻറ്റെയും അടയാളം കാണാം. ഭാഗ്യമോ നിർഭാഗ്യമോ ഞങ്ങൾക്ക് ഒരാനയെപ്പോലും കാണാൻ കഴിഞ്ഞില്ല.\nപിണ്ടിമേട്ടിൽ എത്തിയിരിക്കുന്നു. ബെന്നിച്ചേട്ടൻ ജീപ്പ് തിരിചിടുകയാണ്. ഇനികുറച്ച് നടക്കാനുണ്ട്. കരിങ്കല്ലിൽ കെട്ടിയുയർത്തിയ ഒരു കെട്ടിടത്തിന് മുന്നിലൂടെയാണ് താഴേക്കുള്ള വഴി. ഈ കെട്ടിടം വർഷങ്ങൾക്ക് മുൻപ് ബ്രിട്ടീഷുകാർ ഉപയോഗിച്ചതാണ്. അത് എന്ത് ആവശ്യത്തിനാണ് ഉപയോഗിച്ചതെന്ന് ക്യത്യമായ വിവരങ്ങളില്ല. ഒരു ഫാക്ടറിയോ ഓഫീസോ മറ്റോ ആയിരുന്നു. പിന്നീട് വൈദ്യുതിബോർഡിൻറ്റെ ഓഫീസായും ആ കെട്ടിടം പ്രവർത്തിച്ചു. വർഷങ്ങൾക്ക് മുൻപ് വിഭാവനം ചെയ്ത പൂയംകുട്ടി ജലവൈദ്യുത പദ്ധതി ഏറെ വിവാദങ്ങൾക്ക് ഇടയാക്കിയിരുന്നു. സുഗതകുമാരിടീച്ചർ അടക്കമുള്ള പരിസ്ഥിതി സ്നേഹികളുടെ സന്ധിയില്ലാസമരത്തിലൂടെ ആ പദ്ധതി ഉപേക്ഷിക്കപ്പെടുകയായിരുന്നു. ഇപ്പോൾ ഈ കെട്ടിടം കാടുകയറിത്തുടങ്ങിയെങ്കിലും ചുറ്റും കമ്പിവേലിയുള്ളതുകൊണ്ട് കാര്യമായ പരിക്കുകളില്ലാതെ നിലനിൽക്കുന്നു. കെട്ടിടത്തിനു പിന്നിലായി ക്ലൈമറ്റോളജി വകുപ്പിൻറ്റെ ഉപകരണങ്ങൾ സ്ഥാപിച്ചിരിക്കുന്നു. കിളികളുടെയും ചീവീടുകളുടെയും വെള്ളചാട്ടതിൻറ്റെയും ശബ്ദവും വീശിയടിക്കുന്ന കുളിരുള്ള കാറ്റും കാടുനുനടുവിലെ ആ കെട്ടിടത്തിനു പേടിപ്പെടുത്തുന്ന അന്തരീക്ഷം നൽകി. അതിനെചുറ്റിപറ്റിയുള്ള കഥകളും കൌതുകം നിറയ്ക്കുന്നതായിരുന്നു.\nഉരുളൻ കല്ലുകൾക്കും ജീർണ്ണിച്ച ഇലകൾക്കുമുകളിലൂടെയുമാണ് നടത്തം. പലപ്പോഴും മുൾച്ചെടികൾ ഉടുപ്പിൽ പിടിച്ചു വലിക്കും. അവയുടെ പിടിവിട്ടുപ്പോരുക എന്നത് ശ്രമകരമായിരുന്നു. അട്ടകൾ തലപൊക്കാൻ തുടങ്ങി. എൻറ്റെ കാലിൽ കയറിയ അട്ടയെ ചോരകുടിക്കുന്നതിനു മുന്നേതന്നെ ബെന്നിച്ചേട്ടൻ കൈകൊണ്ടെടുത്തു കളഞ്ഞു. പിന്നീടുള്ള നടത്തം ശ്രദ്ധിച്ചായി. വിസ്ത്യതമാർന്ന പാറപ്പുറത്തേകാണ് നടന്നു കയറുന്നത്. വെള്ളമൊഴുകി മിനുസമാർന്ന പാറകൾ. പലയിടത്തും നല്ല തെന്നലുണ്ട്. വീഴാതിരിക്കാൻ പെടാപ്പാടുപെടേണ്ടിവന്നു. വെള്ളംകുത്തി വീണ് ചിലയിടങ്ങളിൽ ആഴത്തിലുള്ള ഗർത്തങ്ങൾ ഉണ്ടായിട്ടുണ്ട്. അതിൽ വീണുപോയാൽ രക്ഷപ്പെടുന്നകാര്യം സംശയമാണ്. വെള്ളം നിറഞ്ഞു കിടക്കുന്ന ഇത്തരം ഗർത്തങ്ങൾക്ക് 80 അടിയിൽ കൂടുതൽ ആഴമുണ്ട്.\nപൂയംകുട്ടിപ്പുഴ പാറകളിലൂടെ വാശിയോടെ പായുന്ന കാഴ്ച…… കരിം പാറകെട്ടുകളും വന്മരങ്ങളും ഈറ്റക്കാടുകളും പിണ്ടിമേടുകുത്തിന് ചന്തം ചാർത്തുന്നു.\nഏതാണ്ട് 500 അടി മുകളിൽ നിന്നുള്ള ഈ വെള്ളചാട്ടത്തിനരികിൽ നിൽക്കുമ്പോൾ ജലകണങ്ങൾ നമ്മെ ആകെ നനയ്ക്കും. വർഷകാലത്ത്…; നടന്നുവന്ന പാറകെട്ടുകളെല്ലാം വെള്ളത്തിനടിയിലാവും. അപ്പോഴുള്ള ജലപ്രവാഹത്തിൻറ്റെ ആരവം കിലോമീറ്ററുകൾക്കപ്പുറത്തുനിന്നും കേൾക്കാനാവും. ഒരു വർഷകാലത്ത്7ആനകളാണ് പിണ്ടിമേടുകുത്തിൽ ഒഴുകിപ്പോയത്. വേനൽക്കാലതെന്നപോലെ പുഴമുറിച്ചുകടക്കാൻ തുടങ്ങിയതായിരുന്നു അവ. ഉച്ചകഴിഞ്ഞാൽ ആനകൾ കൂട്ടമായി പുഴയിൽ കേളികൾ തുടങ്ങും. അതിൻറ്റെ അടയാളങ്ങൾ ടോമിച്ചേട്ടൻ കാണിച്ചുതന്നു. അധികം പഴക്കമില്ലാത്ത ആനപിണ്ടങ്ങൾ. മഴപെയ്യാൻ തുടങ്ങിയതോടെ ഞങ്ങൾ തിരികെ നടക്കാൻ തുടങ്ങി. തെന്നുന്ന പാറകെട്ടുകൾ വിട്ട് കാട്ടിലൂടെയായിരുന്നു മടക്കം. കാട്ടിൽ പലയിടത്തും എന്തിനോ വേണ്ടി കുറ്റൻ കമ്പികൾ ഉപയോഗിച്ച് ഫൌണ്ടേഷൻ തീ‍ർത്തിരിക്കുന്നത് കണ്ടു. എന്തു കാരണം കൊണ്ടാണെങ്കിലും ആ നിർമ്മാണപ്രവർത്തനങ്ങൾ നിന്നു പോയത് നന്നായെന്നുതോന്നി. ഈ പ്രക്യതി ഇങ്ങനെ തന്നെ നിലനിൽക്കുമല്ലോ……! ജലവൈദ്യുത പദ്ധതി ഉപേക്ഷിക്കാനിടവരുത്തിയ പരിസ്ഥിതിസ്നേഹികൾക്ക് നന്ദി……..\nഒന്നര കി.മി. മുകളിലേക്ക് പോയാൽ ജലവൈദ്യുതപദ്ധതിക്കുവേണ്ടി ഉണ്ടാക്കിയ തുരങ്കം കാണാൻ കഴിയും. പിന്നേയും മുന്നോട്ടുപോയാൽ തകർന്ന പാലങ്ങളുടെ അവശിഷ്ടങ്ങളും. സന്ധ്യമയങ്ങിതുടങ്ങിയതുകൊണ്ട് ഞങ്ങൾ മുന്നോട്ട് പോയില്ല. പിണ്ടിമേടിനെ പിന്നിലാക്കി ജീപ്പ് പൂയംകുട്ടി ലക്ഷ്യമാക്കി മുന്നോട്ട് കുതിച്ചു. മഴ പെയ്ത് തുടങ്ങി. വീശിയടിക്കുന്ന കാറ്റിൽ…… ന്യത്തം വയ്ക്കുന്ന ഇലചാർത്തുകളിൽ, മഴത്തുള്ളികൾ ചിതറിത്തെറിക്കുന്നു. മണ്ണിൽ വിണ നീർത്തുള്ളികൾ നിരവധിചാലുകൾ തീർത്ത് പുഴയിലേക്ക് ഒഴുകിയിറങ്ങി. മഴകാണാനും നനയാനും കിട്ടുന്ന ഒരവസരവും ഞാൻ പാഴാക്കാറില്ല. കാഴ്ചകൾ കാണാൻ സൈഡ് സീറ്റിൽ ഇരിക്കുന്ന ശീലം പണ്ടേയുള്ളത് കൊണ്ട് മഴ നനയാൻ അതൊരു സൌകര്യമായി. മഴയുടെ സംഗീതവും തണുത്തകാറ്റും മണ്ണിൻ മണവും ഏതോലോകത്തെക്ക് കൂട്ടികൊണ്ടുപോയി. കാട്ടിലെ മഴ…….അതൊരു അനുഭവമാണ്………\nപൂയംകുട്ടിക്കവലയിൽ നിന്നും താഴേക്കുള്ള വഴിയിലൂടെ പോയാൽ പൂയംകുട്ടിപ്പുഴയ്ക്ക് കുറുകെ യുള്ള കോൺക്രീറ്റ് പാലത്തിലെത്താം. ഇവിടെ നിന്നും പുഴയുടെ മനോഹരവും വിസ്ത്ര്യതവുമായ കാഴ്ചകാണാം. പൂയംകുട്ടിയിൽ വരുന്ന സഞ്ചാരികൾ, അധികം ആഴമില്ലാത്ത ഇവിടെകുളിക്കുക പതിവാണ്. പക്ഷെ വർഷകാലത്ത് ഈ പാലത്തിനു മുകളിലൂടെ പുഴ അലറിപ്പായും. അതോടെ മറുകരയിലുള്ളവർ ഒറ്റപ്പെടും. അത്യാവശ്യ കാര്യങ്ങൾക്ക് തോണിയാണ് അപ്പോൾ ആശ്രയം. കുത്തിയൊഴുകുന്ന പുഴയിലൂടെയുള്ള തോണിയാത്ര സാഹസികമാണ്. പുഴക്കക്കരെ കാടതിർത്തികളിൽ വൈദ്യുതവേലികളുണ്ട്. പക്ഷെ അവിടെയുള്ള വീടുകളിൽ (ടോമിച്ചേട്ടൻറ്റെതുൾപ്പെടെ) വൈദ്യുതിയെത്തിയിട്ടില്ല. ഉച്ചയൂണിനു കയറിയ ഹോട്ടലിൽ ഒരു കൊച്ചു ടി.വി. യുടെ മുന്നിൽ ധാരാളം പേർ ഇരുന്ന് ഏതോ സിനിമ ശ്രദ്ധയോടെ കാണുന്നത് കണ്ടിരുന്നു. അതുകണ്ടപ്പോൾ കൌതുകം തോന്നിയെങ്കിലും , വൈദ്യുതിയില്ലാത്ത വീടുകളിൽ ഉള്ളവരാവാം അതെന്ന് ഇപ്പോൾ തോന്നുന്നു.\nതിരികെപോകുമ്പോൾ പൂയംകുട്ടിഗ്രാമത്തെ കൊതിയോടെ നോക്കി. ഇങ്ങനൊരു ഗ്രാമത്തിൽ ജിവിക്കാനാണ് ഞാനിഷ്ടപ്പെട്ടത്. പക്ഷെ ആഗ്രഹിക്കുന്നതെല്ലാം നടക്കില്ലല്ലോ?…..ഓർമ്മകളാവുമ്പോഴാണ് ഇഷ്ടപ്പെട്ട പലതിനോടും നമുക്ക് സ്നേഹംകൂടുന്നത്. പൂയംകുട്ടിയും അങ്ങിനെ തന്നെ……


THE INSIGHT - അഭിമന്യുവിനെ എന്തിന് കൊന്നു?\nHome POLITY അഭിമന്യുവിനെ ...\nകേരളത്തില് എത്രയോ രാഷ്ട്രീയ കൊലപാതകങ്ങള് നടന്നിരിക്കുന്നു. അഭിമന്യുവിന്റെ കൊലപാതകത്തില് മാത്രം ഇത്രയേറെ വിലപിക്കാന് എന്താണുള്ളത്? -സമകാലിക രാഷ്ട്രീയത്തെപ്പറ്റി ഞാന് കൂടി പങ്കാളിയായ ഒരു ചര്‍ച്ചയ്ക്കിടെ വളരെ ബഹുമാന്യനായ ഒരു വ്യക്തി പ്രകടിപ്പിച്ച അഭിപ്രായമാണിത്. അപ്പോള്‍ത്തന്നെ ചാടിക്കയറി മറുപടി നല്‍കണം എന്നുണ്ടായിരുന്നു. പറഞ്ഞിട്ടു കാര്യമില്ല എന്നറിയാവുന്നതിനാല് മിണ്ടാതിരുന്നു. അഭിമന്യുവിന്റേത് വെറുമൊരു രാഷ്ട്രീയ കൊലപാതകം മാത്രമായി കാണുന്ന ഒരുപാട് പേരുണ്ടാകാം. അവരോട് സഹതാപമേയുള്ളൂ. ഈ നിഷ്ഠുരമായ കൊലയ്ക്കു പിന്നിലെ കൃത്യമായ വിവരങ്ങള് അവര് മനസ്സിലാക്കാത്തതിനാലാവാം.\nഎല്ലാ രാഷ്ട്രീയ കൊലപാതകങ്ങളും എതിര്‍ക്കപ്പെടണം. അത് സി.പി.എം ആയാലും കോണ്‍ഗ്രസ് ആയാലും ആര്.എസ്.എസ്. ആയാലും മറ്റേതെങ്കിലും രാഷ്ട്രീയ പ്രസ്ഥാനത്തില്‍പ്പെട്ടയാള് ആയാലും. അക്കാര്യത്തില് അരാഷ്ട്രീയ ബുദ്ധിജീവികള് പറയുന്ന അഭിപ്രായത്തോട് ഞാന് 101 ശതമാനം യോജിക്കുന്നു. പക്ഷേ, അഭിമന്യുവിന്റെ മരണം വെറുമൊരു രാഷ്ട്രീയ കൊലപാതകത്തിന്റെ ബ്രായ്ക്കറ്റില്‍പ്പെടുത്തി മാറ്റിനിര്‍ത്താനാവില്ല തന്നെ. കുറഞ്ഞപക്ഷം, ഈ വിഷയം പരിശോധിക്കുന്ന എന്.ഐ.എ., പൊലീസ് ഇന്റലിജന്‍സ് എന്നിങ്ങനെയുള്ള ഏജന്‍സികളെങ്കിലും അഭിമന്യുവിന്റെ കൊലപാതകത്തെ ഒരു രാഷ്ട്രീയ വിഷയം മാത്രമായി കാണുന്നില്ല.\nക്യാമ്പസിലെ കൊലപാതകങ്ങള് പലപ്പോഴും സംഘര്‍ഷത്തിന്റെ തുടര്‍ച്ചയാണ്. ക്യാമ്പസിലെ നേതാക്കളെ അവര് ഉറങ്ങിക്കിടക്കുമ്പോള് വീട്ടില്‍ക്കയറി അച്ഛനമ്മമാര്‍ക്കു മുന്നിലിട്ട് വെട്ടിനുറുക്കിയിട്ടുള്ളത് മറക്കുന്നില്ല. പക്ഷേ, അതു പലപ്പോഴും ക്യാമ്പസിലോ ഇരയുടെ സ്വദേശത്തോ നിലനില്‍ക്കുന്ന സംഘര്‍ഷത്തിന്റെ തുടര്‍ച്ചയായിരുന്നു. അഭിമന്യു ഇത്തരം ഒരു സംഘര്‍ഷങ്ങളിലും പങ്കാളി ആയിരുന്നില്ല. കഴിഞ്ഞ ഒന്നര വര്‍ഷമായി മഹാരാജാസില് സംഘര്‍ഷങ്ങളേ ഉണ്ടായിട്ടില്ല എന്നു പറയുന്നത് അഭിമന്യുവിന്റെ എതിര്‍കക്ഷിക്കാരായ കെ.എസ്.യു. തന്നെയാണ്. അതിനാല്‍ത്തന്നെയാണ് അഭിമന്യുവിനോടുള്ള ആദരസൂചകമായി തങ്ങളുടെ സമൂഹമാധ്യമങ്ങളില് കെ.എസ്.യു. അവന്റെ ചിത്രം പ്രൊഫൈല് പിക്ചറാക്കിയത്. മഹാരാജാസിലെ കെ.എസ്.യു. നേതാവ് അവനെക്കുറിച്ച് അനുസ്മരണമെഴുതിയത്.\nഎന്തിനായിരുന്നു ഈ കൊലപാതകം? ഈ ചോദ്യത്തിന് ഉത്തരം തേടി പൊലീസ് അന്വേഷണം അതിവേഗത്തില് പുരോഗമിക്കുന്നു. അന്വേഷണ സംഘവും രഹസ്യാന്വേഷണ വിഭാഗങ്ങളും ഇതുവരെ കണ്ടെത്തിയ വിവരങ്ങള് നമ്മില് ഭീതിയുടെ മരവിപ്പ് പടര്‍ത്തുന്നു. അഭിമന്യുവിന്റെ പ്രായത്തില് മക്കളുള്ള ഏതൊരു അച്ഛനും അമ്മയിലും ആ ഭീതി നടമാടും. അതിനാല്‍ത്തന്നെ അഭിമന്യുവിന്റേത് വെറും കൊലപാതകമല്ല. കൊലപാതകത്തിലൂടെ പടര്‍ത്തുന്ന ഭീതിയുടെ രാഷ്ട്രീയമാണ്. ഇന്റലിജന്‍സും എന്.ഐ.എയും സൂക്ഷ്മമായി പരിശോധിക്കുന്നതും ഇതാണ്.\nഅഭിമന്യുവിന്റെ മൃതദേഹത്തിനരികില് അമ്മ ഭൂപതിയുടെ വിലാപം\nതങ്ങളുടെ വിദ്യാര്‍ത്ഥി സംഘടനയുടെ സാന്നിദ്ധ്യമറിയിക്കാന് കടുത്ത നടപടി വേണമെന്നു എസ്.ഡി.പി.ഐ. നിശ്ചയിക്കുന്നിടത്താണ് എല്ലാത്തിന്റെയും തുടക്കം. ക്യാമ്പസുകളില് കടന്നുകയറാന് ഏറ്റവും നല്ലത് ഭീതിയുടെ രാഷ്ട്രീയം ആണെന്ന് അവര് തിരിച്ചറിഞ്ഞു. ഭീതി വിതയ്ക്കാന് ഏറ്റവും നല്ലത് കൊലപാതകമാണ് എന്ന് അഭിപ്രായമുയര്‍ന്നു, അതിന് പിന്തുണയും ലഭിച്ചു. കുറച്ചുകാലം മുമ്പ് വര്‍ക്കലയില് നടന്ന ശിവപ്രസാദിന്റെ കൊലപാതകം ഉദാഹരണമായി ഈ ഗൂഢാലോചകര്‍ക്കു മുന്നിലെത്തി.\n2009 സെപ്റ്റംബര് 23നാണ് ശിവപ്രസാദ് കൊല ചെയ്യപ്പെട്ടത്. പതിവു പോലെ രാവിലെ നടക്കാനിറങ്ങിയ അദ്ദേഹത്തെ മോട്ടോര് സൈക്കിളില് കറുത്ത വേഷം ധരിച്ച് വാളുമായെത്തിയ സംഘം തലങ്ങും വിലങ്ങും വെട്ടിവീഴ്ത്തി. 60 വയസ്സുകാരനായ ശിവപ്രസാദിന് പ്രത്യക്ഷമായ ഏതെങ്കിലും രാഷ്ട്രീയ ആഭിമുഖ്യമോ ക്രിമിനല് പശ്ചാത്തലമോ ഉണ്ടായിരുന്നില്ല. തങ്ങളുടെ സാന്നിദ്ധ്യമറിയിക്കാന് ദളിത് ഹ്യൂമന് റൈറ്റ്‌സ് മൂവ്‌മെന്റ് -ഡി.എച്ച്.ആര്.എം. എന്ന സംഘടന ആസൂത്രണം ചെയ്തു നടപ്പാക്കിയതായിരുന്നു ആ കൊലപാതകം. ശരിയാണ്, ആരുമറിയാതിരുന്ന ഡി.എച്ച്.ആര്.എമ്മിനെ ആ കൊലപാതകത്തോടെ കേരളത്തില് എല്ലാവരും അറിഞ്ഞു.\nശിവപ്രസാദിനെ കൊന്ന കേസില്7ഡി.എച്ച്.ആര്.എം. പ്രവര്‍ത്തകര്‍ക്ക് ജീവപര്യന്തം കഠിനതടവ് ശിക്ഷ ലഭിച്ചു.2പ്രതികള് പിടികിട്ടാപ്പുള്ളികളായി പ്രഖ്യാപിക്കപ്പെട്ടു. ഈ9പേരുടെ ജീവിതം പാഴായത് സംഘടനയ്ക്കു വേണ്ടിയുള്ള മഹാത്യാഗമായാണ് ഡി.എച്ച്.ആര്.എമ്മുകാര് ഇന്നും വിശേഷിപ്പിക്കുന്നത്. ജിഹാദിന്റെ പേരില് മരിക്കാന് തയ്യാറുള്ളവരെ വാര്‍ത്തെടുക്കുന്ന എസ്.ഡി.പി.ഐയ്ക്ക് അഭിമന്യുവിന്റെ കൊലപാതക ദൗത്യം നിറവേറ്റാന് ആളെ കണ്ടെത്തുക വളരെ എളുപ്പമായിരുന്നു എന്ന് പൊലീസ്.\nപ്രധാനപ്പെട്ട കലാലയത്തിലെ ഭരണപക്ഷ സംഘടനയില്‍പ്പെട്ട ഭൂരിപക്ഷ സമുദായാംഗമായ വിദ്യാര്‍ത്ഥിയെ തന്നെ കൊല്ലണം എന്നായിരുന്നു എസ്.ഡി.പി.ഐ. തീരുമാനം. ആ വിഷയം സംസ്ഥാനമൊട്ടുക്ക് ചര്‍ച്ചയാവുമ്പോള് ഭീതിയുടെ അന്തരീക്ഷം നിലവില് വരും. ആ അന്തരീക്ഷത്തില് സംസ്ഥാനത്തെ എല്ലാ ക്യാമ്പസുകളിലും ക്യാമ്പസ് ഫ്രണ്ടിന് കടന്നു കയറാം. പദ്ധതി നടപ്പാക്കാന് മാസങ്ങള് നീണ്ട ആലോചനയും ആസൂത്രണവും നടന്നു. നല്ലൊരു സമയത്തിനായി കാത്തിരിക്കാനായിരുന്നു തീരുമാനം.\nവിദ്യാര്‍ത്ഥിയായിരിക്കുമ്പോള് നട്ടെല്ലില് കുത്തേറ്റതിനെത്തുടര്‍ന്ന് ശരീരം തളര്‍ന്നു പോയ സൈമണ് ബ്രിട്ടോയുടെ ചക്രക്കസേരയ്ക്കു മുന്നിലൂടെ അഭിമന്യുവിന്റെ മൃതദേഹം വഹിക്കുന്ന ആംബുലന്‍സ് കടന്നു പോകുന്നു\nകേരളത്തിലെ പല പ്രധാന ക്യാമ്പസുകളും പരിഗണിച്ച ശേഷമാണ് മഹാരാജാസിനെ കൊലപാതക വേദിയാക്കാന് തീരുമാനിച്ചത്. അവിടെ ആരെ കൊല്ലണം എന്ന ചോദ്യത്തിനുള്ള ഉത്തരമായിരുന്നു അഭിമന്യു. മഹാരാജാസിന്റെ തിരഞ്ഞെടുപ്പിലേക്കു നയിച്ചതും അഭിമന്യുവിന്റെ സാന്നിദ്ധ്യം തന്നെ. അവന്റെ വ്യക്തിവൈശിഷ്ട്യം തന്നെയാണ് അവനെ മരണത്തിലേക്കു നയിച്ചത്. എല്ലാവരുടെയും സ്‌നേഹത്തിനു പാത്രമായ അവന് എസ്.എഫ്.ഐയ്ക്ക് നാളെ ഉയര്‍ത്തിക്കാട്ടാന് പറ്റുന്ന ഒരു നേതാവായിരുന്നു.\nരാഷ്ട്രീയത്തിന് അതീതമായ സൗഹൃദങ്ങള് പുലര്‍ത്തി എന്നതു തന്നെയാണ് അഭിമന്യുവിന്റെ ഏറ്റവും വലിയ മേന്മ. എസ്.എഫ്.ഐയില് ഇത്തരം നേതാക്കള് കുറഞ്ഞുവരുന്ന കാലമാണ്. ഇത്തരം രാഷ്ട്രീയത്തിനതീതമായ സൗഹൃദം തന്നെയാണ് അവനെ മരണത്തിലേക്കു നയിച്ചതും. ആരുടെയോ പ്രേരണയാലാണ് അന്നു രാത്രി തന്നെ അഭിമന്യു കോളേജിലെത്തിയതെന്ന് സഹോദരന് പരിജിത്ത് പറഞ്ഞിരുന്നു. ക്യാമ്പസ് ഫ്രണ്ട് പ്രവര്‍ത്തകനായ ജെ.ഐ.മുഹമ്മദ് എന്ന സുഹൃത്തിന്റെ പ്രേരണയായിരുന്നു കാരണമെന്ന് ഇപ്പോള് തിരിച്ചറിയുന്നു.\nഅഭിമന്യുവിനെ കൊലപ്പെടുത്തിയ കേസിലെ ഒന്നാം പ്രതിയും മഹാരാജാസ് കോളേജിലെ വിദ്യാര്‍ത്ഥിയുമായ മുഹമ്മദ്\nഅഭിമന്യുവിനെ പാട്ടിലാക്കുക എന്ന തന്ത്രം മുഹമ്മദ് വളരെ വിദഗ്ദ്ധമായാണ് നടപ്പാക്കിയത്. എസ്.എഫ്.ഐയോട് രാഷ്ട്രീയാഭിമുഖ്യം ഉള്ളതായി ഭാവിച്ച അവന് അഭിമന്യുവുമായി കൂടുതല് അടുത്തു പെരുമാറിത്തുടങ്ങി. ഈ ഗണത്തില്‍പ്പെട്ട ആദ്യ പോസ്റ്റ് മുഹമ്മദ് ഫേസ്ബുക്കിലിട്ടത് ഏപ്രില് 27നാണ് -‘കൈയില് പിടിച്ചത് ചെങ്കൊടിയാണെങ്കില് നിവര്‍ന്നുനില്‍ക്കാന് എന്റെ നെഞ്ചിന് മടിയില്ല. കാരണം ഞാനൊരു സഖാവാണ്!’ ഇത് കോളേജിലെ എസ്.എഫ്.ഐ. പ്രവര്‍ത്തകര് ആവേശപൂര്‍വ്വം പങ്കിടുകയും ചെയ്തു. ഇതിനു ശേഷം മെയ് 31ന് ചെങ്ങന്നൂര് ഉപതിരഞ്ഞെടുപ്പ് ഫലം വന്നപ്പോഴും ഇടതുമുന്നണിക്ക് അഭിവാദ്യമര്‍പ്പിച്ച് മുഹമ്മദ് രംഗത്തെത്തി.\nഇതെല്ലാം അഭിമന്യുവുമായി ബന്ധം ശക്തമാക്കാന് മനഃപൂര്‍വ്വം ചെയ്തതാണെന്ന് പൊലീസ് ഇപ്പോള് സംശയിക്കുന്നു; അല്ല വിശ്വസിക്കുന്നു. ക്യാമ്പസ് ഫ്രണ്ടുകാര് കാത്തിരുന്ന ‘പറ്റിയ സമയം’ ഒടുവിലെത്തി. പുതിയ കുട്ടികള് കോളേജില് കടന്നു വരുന്ന അവസരം. ജൂലൈ 2ന് കോളേജ് തുറക്കും. ജൂലൈ 1ന് കൃത്യം നിറവേറ്റാന് തീരുമാനിച്ചു. ഇരയായ അഭിമന്യു നാട്ടിലാണ്. അവനെ കോളേജിലെത്തിക്കണം. അതിനായി അഭിമന്യുവിനെ മുഹമ്മദ് തുടര്‍ച്ചയായി വിളിച്ചു. ആ വിളികളുടെ ഫലമായാണ് അഭിമന്യു അന്നു രാത്രി തന്നെ മരണത്തിലേക്ക് ലോറിയിലെത്തിയത്. ഇപ്പോള് ഈ കൊലക്കേസില് ഒന്നാം പ്രതിയായ മുഹമ്മദ് ചെയ്ത കുറ്റത്തിന്റെ കാഠിന്യം വര്‍ദ്ധിക്കുന്നത് അവിടെയാണ്. ഇതിന്റെ തെളിവുകള് പൊലീസ് ശേഖരിച്ചിട്ടുണ്ട്. സ്വന്തം നമ്പര് ഒഴിവാക്കി മറ്റൊരു നമ്പരില് നിന്നാണ് മുഹമ്മദ് വിളിച്ചതെന്നാണ് സൂചന.\nമുഹമ്മദ് കോളേജില് അഭിമന്യുവിനൊപ്പം\nകോളേജിനു മുന്നില് ബോര്‍ഡ് സ്ഥാപിക്കുന്നതുമായി ബന്ധപ്പെട്ടുണ്ടായ തര്‍ക്കത്തില് അഭിമന്യുവും പങ്കാളിയായി. എസ്.എഫ്.ഐ. അനുഭാവി ആയി അതുവരെ അഭിനയിച്ച മുഹമ്മദ് പക്ഷേ, തന്റെ യഥാര്‍ത്ഥ സ്വത്വം -ക്യാമ്പസ് ഫ്രണ്ട് -പ്രകടമാക്കി. തര്‍ക്കത്തിനിടയില് അഭിമന്യുവിനും അര്‍ജ്ജുനും കുത്തേറ്റു. കൊല്ലാന് വേണ്ടി തന്നെ clinically perfect ആയിരുന്നു അഭിമന്യുവിനേറ്റ കുത്ത്. ക്യാംപസ് സംഘട്ടനത്തിന്റെ ഫലമായി ആരും നേരിട്ട് ഹൃദയത്തില് കത്തി കുത്തിയിറക്കിയതായി കേട്ടിട്ടില്ല. ഇങ്ങനെ കുത്തുമെന്ന് മുഹമ്മദിന് അറിയാമായിരുന്നു. ആ കുത്തിലേക്ക് അവന് തന്റെ ‘സുഹൃത്തിനെ’ വിളിച്ചുവരുത്തി മുന്നില് നിര്‍ത്തി.\nയേശുദേവനെ യൂദാസ് ഒറ്റി. ജൂലിയസ് സീസറെ ബ്രൂട്ടസ് ഒറ്റി. അഭിമന്യുവിനെ ഒറ്റിയ ഈ പരനാറിയുടെ പരിശുദ്ധമായ പേര് ഒരിക്കലും ഒരു ഒറ്റുകാരന് ചേര്‍ന്നതല്ല. കലാലയ സൗഹൃദങ്ങള്‍ക്ക് ഇവന് അപമാനമാണ്. മറ്റേത് ബന്ധത്തെക്കാളും ശക്തിയുള്ളതാണ് കലാലയത്തില് ഉടലെടുക്കുന്ന സൗഹൃദങ്ങള്. ആ ശക്തിയുടെ അടിത്തറയാണ് അഭിമന്യുവിനെ ഒറ്റിയ മുഹമ്മദ് ബോംബു വെച്ചു തകര്‍ത്തത്.\nസംഘര്‍ഷം സ്വയം ഉണ്ടാവുന്നതല്ല. അത് സംഘടിപ്പിക്കപ്പെടുന്നതാണ്. ഇതിനൊടുവില് ഒരു കക്ഷി നേട്ടമുണ്ടാക്കുന്നു. ആ നേട്ടമാണ് ക്യാമ്പസ് ഫ്രണ്ട് ലക്ഷ്യമിട്ടത്. ഡി.എച്ച്.ആര്.എം. മാതൃകയില് ക്യാമ്പസ് ഫ്രണ്ടിന്റെ വരവറിയിക്കാന് കൃത്യതയോടെ ആസൂത്രണം ചെയ്തു നടപ്പാക്കപ്പെട്ടതാണ് അഭിമന്യുവിന്റെ കൊലപാതകം. അതിലവര് വിജയിച്ചുവെന്നാണ് തോന്നുന്നത്. ആരുമറിയാത്ത ക്യാമ്പസ് ഫ്രണ്ടിനെ ഇപ്പോള് കേരളത്തില് എല്ലാവര്‍ക്കും അറിയാം. Negative publicity is also publicity.\nഅഭിമന്യു കൊല ചെയ്യപ്പെടാന് വേണ്ടി തിരഞ്ഞെടുക്കപ്പെട്ടവനാണ്. അവന്റെ നന്മ തന്നെയാണ് അവന്റെ കൊലയിലേക്കു നയിച്ചത്. നന്മയുടെ പേരില് മാത്രം ഒരുവന് കൊല ചെയ്യപ്പെടുന്നുവെങ്കില് അത് ഫാസിസത്തിനും അപ്പുറമാണ്. അതിനാല് ഈ കൊലപാതകം കൂടുതല് ചര്‍ച്ച ചെയ്യപ്പടണം. കൊലപാതകികളെ ഒറ്റപ്പെടുത്തണം.\nPrevious articleകന്നഡ കലയിലെ നേരിന്റെ തീ\nNext articleപെരിങ്ങമലയെ നമുക്കെന്നും വേണം, ഇന്നത്തെപ്പോലെ


കോഹ്‌ലിയും രോഹിതുമല്ല, ഇവരാണ് ഇയാന് ചാപ്പലിന് ഇഷ്ടപ്പെട്ട ഇന്ത്യന് കൂട്ടുകെട്ട്\nകോഹ്‌ലിയും രോഹിതുമല്ല, ...\n23 Dec 2019 4:28 AM GMT\nമുന് കാലങ്ങളെ അപേക്ഷിച്ച് ഇന്ത്യന് ക്രിക്കറ്റില് ഇപ്പോള് കഴിവുള്ള താരങ്ങള് ഏറെയാണ് ബൌളിംഗിലായാലും ബാറ്റിംഗിലായാലും മികച്ച നിര ഇന്ത്യക്കുണ്ട്. എന്നാല് ഏറ്റവും മികച്ച ഇന്ത്യയുടെ ബാറ്റിംഗ് കൂട്ടുകെട്ട് ഏതെന്ന് ചോദിച്ചാല് മുന് ഓസട്രേലിയന് ഇതിഹാസം ഇയാന് ചാപ്പലില് പറയും സച്ചിനും ഗാംഗുലിയുമാണെന്ന്. കാരണം മറ്റൊന്നുമല്ല, ലോകത്തെ ഏറ്റവും മികച്ച് ബൌളിംഗ് നിരയെ നേരിട്ടവരാണ് സച്ചിനും ഗാംഗുലിയും എന്നത് കൊണ്ട് തന്നെ. രോഹിത് ശര്‍മ-വിരാട് കോഹ്‌ലി കൂട്ടിനെ ഇന്ത്യയുടെ ഏറ്റവും മികച്ച ഏകദിന ബാറ്റിങ് കൂട്ടുകെട്ടായി ആരാധകര് വിശേഷിപ്പിക്കുന്നതിനിടെയാണ് ചാപ്പലിന്റെ തിരുത്ത്. 15 വര്‍ഷത്തോളം കാലം ലോകക്രിക്കറ്റിലെ ഏറ്റവും മികച്ച ബാറ്റിങ് കൂട്ടുകെട്ടായി നിലയുറപ്പിച്ച ഗാംഗുലി-സച്ചിന് സഖ്യത്തോളം മറ്റാരും വരില്ലെന്നും ചാപ്പല് പറയുന്നു.\nഏറ്റവും മികച്ച പേസ് ബൗളിങ് ഡിപാര്‍ടുമന്റെുകളെയാണ് ഇവര് നേരിട്ടത്. പാകിസ്താന്റെ വസിം അക്രം, വഖാര് യൂനിസ്, വിന്‍ഡീസിന്റെ കട്‌ലി ആംബ്രോസ്, കോട്‌നി വാല്‍ഷ്, ആസ്‌ട്രേലിയയുടെ ഗ്ലെന് മഗ്രാത്ത്, ബ്രെറ്റ് ലീ, ദക്ഷിണാഫ്രിക്കയുടെ അല്ലന് ഡൊണാള്‍ഡ്, ഷോണ് പോള്ളക്ക്, ശ്രീലങ്കയുടെ ലസിത് മലിംഗ, ചാമിന്ദ വാസ് എന്നിങ്ങനെ ഏറ്റവും മിടുക്കരായ പേസ് നിരയായിരുന്നു അവര്‍ക്കെതിരെ പന്തെറിഞ്ഞത്.\nമുന് പാകിസ്താന് പേസ ഇതിഹാസമായ ഇമ്രാന്‍ഖാന് പറഞ്ഞപോലെ 'എതിരാളിയുടെ വലിപ്പംകൂടി അറിഞ്ഞ ശേഷമേ ആരെയും വിലയിരുത്താനാവൂ'. നേരിട്ട എതിരാളിയുടെ മികവ് അളക്കുമ്പോള് സച്ചിന് ടെണ്ടുല്‍കറും സൗരവ് ഗാംഗുലിയുമാണ് ഇന്ത്യയുടെ ഏറ്റവും മികച്ച ബാറ്റിങ് കൂട്ടുകെട്ട്' -ചാപ്പല് പറഞ്ഞു. അതേസമയം, ഏകദിനവും ട്വന്റി20യും ഉള്‍പ്പെടുന്ന വൈറ്റ് ബാള് ക്രിക്കറ്റില് കോഹ്‌ലി- രോഹിത് മികച്ച കോമ്പിനേഷനാണെന്ന് അദ്ദേഹം അഭിപ്രായപ്പെട്ടു. സച്ചിനും ഗാംഗുലിയും ട്വന്റി20 മത്സരങ്ങള് കാര്യമായി കളിച്ചിട്ടില്ലെന്നതാണ് കാരണം. എപ്പോഴും മികച്ച ക്രിക്കറ്റര്‍മാരെ കാണാന് ഭാഗ്യം ലഭിച്ചവരാണ് ഇന്ത്യന് ആരാധകരെന്നും അദ്ദേഹം പറഞ്ഞു.


അൽ ഖ്വയ്ദ സംഘത്തിൽ പെട്ട മൂന്ന് തീവ്രവാദികൾ എറണാകുളത്ത് പിടിയിൽ, രാജ്യത്ത് വൻ ആക്രമണം നടത്താൻ പദ്ധതി തയ്യാറാക്കിയതായി വിവരം, ആയുധങ്ങളും ഡിജിറ്റൽ രേഖകളും പിടിച്ചെടുത്തു. - കണ്ണൂരാൻ വാർത്ത\nHome BREAKING അൽ ഖ്വയ്ദ സംഘത്തിൽ പെട്ട മൂന്ന് തീവ്രവാദികൾ എറണാകുളത്ത് പിടിയിൽ, രാജ്യത്ത് വൻ ആക്രമണം നടത്താൻ പദ്ധതി തയ്യാറാക്കിയതായി വിവരം, ആയുധങ്ങളും ഡിജിറ്റൽ രേഖകളും പിടിച്ചെടുത്തു.\nഅൽ ഖ്വയ്ദ സംഘത്തിൽ പെട്ട മൂന്ന് തീവ്രവാദികൾ എറണാകുളത്ത് പിടിയിൽ, രാജ്യത്ത് വൻ ആക്രമണം നടത്താൻ പദ്ധതി തയ്യാറാക്കിയതായി വിവരം, ആയുധങ്ങളും ഡിജിറ്റൽ രേഖകളും പിടിച്ചെടുത്തു.\nകണ്ണൂരാൻ വാർത്ത September 19, 2020 BREAKING,\nലക്ശർ ഇ ത്വയിബ സംഘത്തിൽ പെട്ട മൂന്ന് ഭീകരർ എറണാകുളത്ത് പിടിയിൽ\nന്യൂഡല്‍ഹി: പെരുമ്ബാവൂരില്‍നിന്നും അല്‍ഖ്വയ്ദ ഭീകരര് പിടിയില്. പെരുന്പാവൂരില് ദേശീയ അന്വേഷണ ഏജന്‍സി (എന്‍ഐഎ) നടത്തിയ റെയ്ഡില് മൂന്ന് ഭീകരരാണ് പിടിയിലായത്.\nരാജ്യവ്യാപകമായി എന്‍ഐഎ നടത്തിയ റെയ്ഡില് ഇന്ന് ഒന്‍പത് ഭീകരരാണ് പിടിയിലായത്. ആറ് ഭീകരരെ പശ്ചിമബംഗാളിലെ മൂര്‍ഷിദാബാദില്‍നിന്നുമാണ് പിടികൂടിയതെന്നും എന്‍ഐഎ വാര്‍ത്താക്കുറിപ്പിലൂടെ അറിയിച്ചു. ഇന്ന് പുലര്‍ച്ചെയായിരുന്നു റെയ്ഡ്.\nരാജ്യവ്യാപകമായി പ്രവര്‍ത്തിക്കുന്ന ഒരു തീവ്രവാദഗ്രൂപ്പിനെക്കുറിച്ച് നേരത്തെ വിവരം കിട്ടിയിരുന്നുവെന്നും ഇതേക്കുറിച്ച് നടത്തിയ അന്വേഷണത്തിലാണ് ഇവരെല്ലാം പിടിയിലായതെന്നും എന്‍ഐഎ വൃത്തങ്ങള് അറിയിച്ചു. പശ്ചിമബംഗാളും കേരളവും കേന്ദ്രീകരിച്ചു പ്രവര്‍ത്തിക്കുന്ന ഈ സംഘം ഇന്ത്യയുടെ വിവിധ ഭാഗങ്ങളിലായി ആക്രമണം നടത്താനായിരുന്നു പദ്ധതി. വ്യാജരേഖകള് നിര്‍മിച്ചാണ് ഇവര് കേരളത്തില് താമസിച്ചിരുന്നത്. പെരുന്പാവൂരില് ഇവര് കുടുംബമായാണ് താമസിച്ചിരുന്നത്.\nഈ മാസം പതിനൊന്നിനാണ് ഇത്തരമൊരു സംഘത്തെക്കുറിച്ച് വിവരം ലഭിച്ചത്. ഡിജിറ്റല് ഡിവൈസുകളും, ആയുധങ്ങളും, ദേശവിരുദ്ധ ലേഖനങ്ങളും മറ്റു നിരവധി വസ്തുകളും ഇവരില് നിന്നും പിടിച്ചെടുത്തിട്ടുണ്ടെന്നും എന്‍ഐഎ വ്യക്തമാക്കുന്നു.\nമുര്‍ഷിദ് ഹസന്, യാക്കൂബ് ബിശ്വാസ്, മൊഷര്‍ഫ് ഹസന് എന്നിവരാണ് കേരളത്തില്‍നിന്നും പിടിയിലായ മൂന്ന് പേര്. ഇവരെല്ലാം പശ്ചിമബംഗാള് സ്വദേശികളാണെന്നാണ് വിവരം.


| പ്രണയിക്കുന്നവര് വിവാഹിതരാകാന് പാടില്ല, വിവാഹത്തോടൊപ്പം പ്രണയവും അവസാനിച്ചു: മമ്മൂട്ടിയുടെ നായിക പറയുന്നു | Mangalam\nSunday, July 01, 2018 Last Updated2Min 44 Sec ago English Edition\nThursday 21 Sep 2017 03.48 PM\nപ്രണയിക്കുന്നവര് വിവാഹിതരാകാന് പാടില്ല, വിവാഹത്തോടൊപ്പം പ്രണയവും അവസാനിച്ചു: മമ്മൂട്ടിയുടെ നായിക പറയുന്നു\n''ഒരു പെണ്ണായിത്തീരണമെന്ന എന്റെ ആഗ്രഹം അത്യുല്‍ക്കടമായിരുന്നു. എന്റെ മനസില് 'അവള്' അത്രകണ്ട് പ്രതിഷ്ഠയായിപ്പോയി. രാപ്പകല് ഞാന് അവളുടെ ഉപാസകനായി ജീവിച്ചു. ഇന്നിതാ, ഞാന് സ്ത്രീയായി മാറിയിരിക്കുന്നു.\nഇപ്പോഴുള്ള എന്റെ സമാധാനം മറ്റൊരു ജന്മത്തിലും എനിക്ക് ലഭിക്കാനിടയില്ല. ഇതെനിക്കൊരു മുജ്ജന്മ സുകൃതമാണ്. കുട്ടിക്കാലത്ത് സിനിമയില് പ്രത്യക്ഷപ്പെടുന്ന നടിമാരുടെ സൗന്ദര്യം എന്നെ ഹരംപിടിപ്പിച്ചിരുന്നു.\nശോഭന, മഞ്ജുവാര്യര് എന്നിവരുടെ സൗന്ദര്യം എന്നെ എത്രകണ്ട് ആകര്‍ഷിച്ചിരുന്നു എന്നുപറയാന് വാക്കുകളില്ല. എന്റെയുള്ളില് പ്രതിഷ്ഠിച്ചിരുന്ന സ്ത്രീയും അവരെപ്പോലെ അഭിനേത്രിയാകണമെന്ന് ആഗ്രഹിച്ചു. അതിനായി എന്നെ ഞാന്‍തന്നെ തയാറാക്കുകയുണ്ടായി.\n'' എന്നിങ്ങനെ പറയുന്നത് ആണായി പെണ്ണായി രൂപാന്തരപ്പെട്ട അഞ്ജലി അമീര് എന്ന നടി 'പേരന്‍പ്' എന്ന പടത്തില് മമ്മൂട്ടിയോടൊപ്പം അഭിനയിച്ചുകൊണ്ടിരിക്കുകയാണ്.\n'പേരന്‍പ്' സിനിമയുടെ ഷൂട്ടിംഗ് മദ്രാസില് നടക്കുകയുണ്ടായി. ആദ്യദിവസം ക്യാമറയ്ക്കു മുമ്പില് നിന്നപ്പോള് മനസ് പതറിപ്പോകുകയാണുണ്ടായത്. ഈ രംഗം ഒരു ഹോട്ടലില് വച്ചായിരുന്നു ചിത്രീകരിച്ചത്. മമ്മൂക്കയായിരുന്നു എന്നോടൊപ്പം അഭിനയിച്ചത്.\nആക്ഷന് എന്നു പറഞ്ഞപ്പോള് ഞാന് വിചാരിച്ചത് റിഹേഴ്‌സല് എന്നായിരുന്നു. അഭിനയിച്ചു കഴിഞ്ഞപ്പോള് സംവിധായകന് ഓടിവന്നിട്ട് 'ഓക്കെ' പറഞ്ഞു. അഭിനയം എന്നാല് ഇത്രയേയുള്ളോ എന്ന് ഞാന് അപ്പോള് വിചാരിച്ചു.\nപക്ഷേ പിറ്റേദിവസത്തെ ചിത്രീകരണ വേളയില് അഭിനയിക്കാന് ഞാന് ഏറെ ബുദ്ധിമുട്ടുകയും ചെയ്തു. സംവിധായകന് ഈ പടത്തിന്റെ തിരക്കഥ പൂര്‍ണ്ണമായും മനസില് രേഖപ്പെടുത്തിയിരുന്നു. കൈവശം സ്‌ക്രിപ്റ്റ് ഉണ്ടായിരുന്നില്ല.\nസംഭാഷണം തുടര്‍ച്ചയായി പറഞ്ഞുതന്നുകൊണ്ടിരുന്നു. മമ്മൂക്ക എന്നെ ഒരുപാട് സഹായിച്ചു. ''ആണ് പെണ്ണായതാണെന്ന് നീ ഇനി ആരോടും കൊട്ടിഘോഷിക്കരുത്.'' അദ്ദേഹം എന്നോട് ഉപദേശിക്കുകയുണ്ടായി.\n? സിനിമയില് അഭിനയിക്കാനായിരുന്നോ സ്ത്രീയായി മാറിയത്.\nഠ നടിയാകണം. സിനിമയില് അഭിനയിക്കണം എന്ന് എല്ലാ സ്ത്രീകളെയും പോലെ ഞാനും ആഗ്രഹിച്ചിരുന്നു. ശോഭന മഞ്ജുവാര്യര് എന്നിവര് അഭിനയിച്ച പടങ്ങള് കണ്ട് വീട്ടിലെത്തി കണ്ണാടിക്കു മുമ്പില് നിന്നുകൊണ്ട് ഞാന് എന്നെ നോക്കിക്കാണുമായിരുന്നു.\n'ദൈവമേ! അവരെപ്പോലെ ഞാനും സൗന്ദര്യമുള്ള ഒരു പെണ്ണായി ജനിച്ചിരുന്നെങ്കില്'' എന്ന് പ്രാര്‍ത്ഥിക്കുമായിരുന്നു. പക്ഷേ ആ സമയം കണ്ണാടിയിലൂടെ ഞാനൊരു നാഗവല്ലിയെപ്പോലെ പ്രത്യക്ഷപ്പെടുകയായിരുന്നു. ചിരിച്ചുകൊണ്ട് അഞ്ജലി പറഞ്ഞു.\nഅഞ്ജലി ജനിച്ചതും വളര്‍ന്നതും കേരളത്തിലാണ്. താമരശേരിയില് ആണായിട്ടാണ് ജനനം. ഒരു വയസില് അമ്മ മരണപ്പെട്ടു. പിന്നീട് മുത്തശ്ശിയുടെ സംരക്ഷണയില് വളര്‍ന്നു. പലരും ഇവരെ ഒരു പെണ്ണെന്ന നിലയില് കണ്ടിരുന്നുവത്രെ. സ്‌കൂളില് പോകുമ്പോള് അഞ്ജലി കണ്ണെഴുതി പൗഡര് പൂശിയാണ് പോകാറുള്ളത്.\nഹൈ ഹീല്‍ഡ് ചെരുപ്പുകള് ധരിച്ച് ധരിച്ച് സ്‌ത്രൈണ ഭാവത്തില് എത്തുമ്പോള് അദ്ധ്യാപകര് വിസ്മയപൂര്‍വം നോക്കിക്കാണാറുണ്ടായിരുന്നു. ആരെങ്കിലും ഇതേക്കുറിച്ചു ചോദിച്ചാല് 'ഇത് എന് കാലുകള്.... ഇതിലെനിക്ക് ഇഷ്ടപ്പെട്ട ചെരുപ്പുകള് ധരിച്ചിരിക്കുന്നു' എന്നാണ് മറുപടി നല്‍കിയത്. പത്താംക്ലാസ് പഠനം പൂര്‍ത്തിയായതോടെ വീടുവിട്ട് പുറത്തേക്ക് പോകേണ്ടതായ ഒരു സാഹചര്യമുണ്ടായി.\n''ഒരുപാട് പ്രതിസന്ധികളെ എനിക്ക് നേരിടേണ്ടതായി വന്നു. അതൊന്നും എനിക്ക് വിവരിക്കാനാവില്ല. ഇന്നും അതോര്‍ത്ത് ഞാന് രഹസ്യമായി കരയാറുണ്ട്. എന്റെ വീട് കുടുംബം, സുഹൃത്തുക്കള് എല്ലാംതന്നെ എനിക്ക് ഒരിക്കലും തിരികെ കിട്ടാത്തവിധം നഷ്ടപ്പെട്ടു കഴിഞ്ഞിരിക്കുന്നു.\nപക്ഷേ ഇന്ന് ഞാന് കരഞ്ഞാല് നാളെ പതിന്മടങ്ങ് ശക്തിയോടെ ഉയിര്‍ത്തെഴുന്നേല്‍ക്കും. അതുകൊണ്ടു കരയുക എന്നത് തെറ്റായ ഒരു നടപടിയായി ഞാന് കരുതുന്നില്ല. കരയാന് തോന്നുമ്പോള് കരയും. വികാരങ്ങള് ഒരിക്കലും നിയന്ത്രിക്കാന് പാടില്ല. ഒരു ജീവിതമേ ഉള്ളൂ. അത് ഇഷ്ടാനുസരണം ജീവിച്ചുതീര്‍ക്കുക.''\nപുരുഷന്റെ ശരീരവും സ്ത്രീയുടെ മനസ്സുമായി ജനിച്ച അഞ്ജലി, തന്റെ ശരീരം സ്‌ത്രൈണാവസ്ഥയില് എത്തിക്കാന് ഒരുപാട് ദുരിതങ്ങള് പേറേണ്ടതായി വന്നു. അതേക്കുറിച്ച് അഞ്ജലി പറയുന്നത് ഇങ്ങനെ:\n''ഞാന് പത്താംക്ലാസ് പഠനം പൂര്‍ത്തിയാക്കിയ ശേഷം നേരെ ഗോവയിലേക്ക് പുറപ്പെട്ടു. അതോടെ പഠനം നിലച്ചു. ജീവസന്ധാരണത്തിനു വേണ്ടിയുള്ള പരക്കം പാച്ചില് പോലെയായിരുന്നു പിന്നീടുണ്ടായ അനുഭവങ്ങള്.\nഗോവ പ്രവാസത്തിനുശേഷം ഞാന് മദ്രാസില് എത്തി അവിടെയുള്ള 'തിരുനങ്കൈ' എന്ന സംഘടനയില് ചേര്‍ന്നു. (പുരുഷന് സ്ത്രീയായി മാറിക്കഴിഞ്ഞാല് അവളെ ഏറ്റവും കൂടുതല് ആദരിക്കുന്ന സംഘടനയാണിത്.) അവരോടൊപ്പം അവരുടെ ആചാരങ്ങളുമായി കുറേക്കാലം ജീവിച്ചു.\nഅവരില് ഓരോരുത്തര്‍ക്കും ഓരോ കുടുംബം ഉണ്ടായിരുന്നു. ആ കുടുംബത്തില് നവാഗതകളായി എത്തുന്നവരെ മകളായോ, മരുമകളായോ സ്വീകിക്കാറാണ് പതിവ്.\nഎനിക്ക് ഇവരുടെ ആചാരങ്ങളെക്കുറിച്ച് മുന് അറിവൊന്നുമില്ലായിരുന്നു. അവിടെ എനിക്ക് നേരിട്ട അനുഭവങ്ങള് വളരെ തിക്തമായിരുന്നു. അപ്പോഴായിരുന്നു, അത് ജീവിതമോ പന്ഥാവോ അല്ലെന്ന് എനിക്കു മനസ്സിലായത്.\nഅവിടെനിന്നും ഞാന് കേരളത്തിലേക്ക് പുറപ്പെട്ടു. അവിടെ പ്ലസ്ടു പരീക്ഷ എഴുതുകയുണ്ടായി. വീണ്ടും എന്റെ പ്രയാണം ഗോവയിലേക്കായിരുന്നു. അവിടെ എത്തിയ ഞാന് കാള്‍സെന്ററിലും ബ്യൂട്ടി പാര്‍ലറിലും ജോലി ചെയ്തു.\nകിട്ടുന്ന ശമ്പളമൊക്കെ ഞാനെന്റെ ശരീരസംബന്ധമായ ആവശ്യത്തിനായി സ്വരൂപിച്ചു. എനിക്ക് പെണ്ണാകേണ്ടുന്ന ചികിത്സാ ചെലവുകള്‍ക്കായി എന്നര്‍ത്ഥം.\nആദ്യമായി ഹോര്‍മോണ് ചികിത്സ ആരംഭിച്ചു. നട്ടെല്ലില് ഇഞ്ചക്ഷന് എടുത്തു തുടങ്ങി. വേദനമൂലം ഞാന് പിടഞ്ഞുപോയ നിമിഷങ്ങള്. തുടര്‍ന്ന് സ്‌ത്രൈണപരമായി അവയവങ്ങള് എന്നില് പ്രത്യക്ഷപ്പെടാന് തുടങ്ങി. ഈ സന്ദര്‍ഭത്തില് ഞാന് ബാറുകളില് നൃത്തം ചെയ്യാന് പോയി.\nഅങ്ങനെയും കുറെ പണം സമ്പാദിക്കാന് കഴിഞ്ഞു. അടുത്ത ഘട്ടമായി ചെലവേറിയ ചികിത്സയ്ക്ക് ഞാന് തയാറായി. അതായത് എന്റെ സ്വകാര്യ അവയവം പുനഃസ്ഥാപിക്കുക എന്നതായിരുന്നു.\nസങ്കീര്‍ണമായ ഈ ചികിത്സയ്ക്കായി പത്തുലക്ഷം രൂപയാണ് ആവശ്യപ്പെട്ടത്. ഒടുവില് ആ ചികിത്സയും അവസാനിച്ചു. വളരെ ലളിതമായി ഇത് പറഞ്ഞുവെങ്കിലും ഞാന് അനുഭവിച്ച കൊടിയ വേദനകള് ഇന്നും ഭയാനക സ്വപ്നം പോലെയാണ്.\nപക്ഷേ എന്റെ ജീവിതലക്ഷ്യങ്ങളും അഭിലാഷങ്ങളും നേടിയെടുത്തു മറ്റുള്ളവരുടെ മുമ്പില് തലയുയര്‍ത്തി നില്‍ക്കാനായിരുന്നു ഞാന് ഈ ത്യാഗങ്ങള് അനുഭവിച്ചത്. ഇപ്പോള് ഞാന് സര്‍വ്വോപരി സ്ത്രീയാണ്. ഞാനിപ്പോള് നിങ്ങളോട് മധുരോദാരമായ പ്രണയ സങ്കല്പങ്ങള് പങ്കിടുകയാണ്.''\nഇത്രയും പറഞ്ഞുകൊണ്ട് അഞ്ജലി, പ്രണയം... വിവാഹം... എന്നിവയെക്കുറിച്ച് മനസ് തുറക്കുകയായി.''കൗമാരപ്രായത്തില് തന്നെ എനിക്ക് പ്രണയം തോന്നിത്തുടങ്ങി.\nഅപ്പോള് ഞാന് പരിപൂര്‍ണമായും പെണ്ണായിരുന്നില്ല. എന്റെ പ്രണയം ഒരാണിനോട് വെളിപ്പെടുത്താന് പേടിതോന്നി. പതിനൊന്നാം തരം പഠിക്കുമ്പോള് ഒരാളുമായി എനിക്കുണ്ടായ പ്രണയം വളരെ ആഴമേറിയ ഒന്നായിരുന്നു. പക്ഷേ ആ പ്രണയം മുറിപ്പെട്ടു പോയി.\nഇപ്പോള് ഞാന് പ്രണയിക്കുന്ന വ്യക്തി മരണംവരെ എന്നോടൊപ്പം ഉണ്ടാകും എന്ന ആത്മവിശ്വാസത്തിലാണ് ഞാന്. അദ്ദേഹം കോഴിക്കോട്ടുകാരനാണ്. എന്നെ അദ്ദേഹം ജീവനുതുല്യം സ്‌നേഹിക്കുന്നു. പക്ഷേ അദ്ദേഹത്തിന്റെ കുടുംബം ഇതറിഞ്ഞാല് പ്രശ്‌നങ്ങള് സൃഷ്ടിക്കുമെന്ന് ഭയപ്പെടുന്നു.\nഞാനൊരു സ്വതന്ത്ര പറവയെപ്പോലെയാണ്. ഈ ലോകത്ത് ഒന്നുംതന്നെ എനിക്കു പേടിയില്ല. എന്നോട് ആരെങ്കിലും ഉടക്കാന് വന്നാല് 'പോടാ... പോയി പണി നോക്ക്' എന്ന് ഞാന് പറയും. എന്റെ കാമുകനില്‍നിന്നും കിട്ടുന്ന സ്‌നേഹവും സഹകരണവും മാത്രം എനിക്ക് മതിയാകും. പ്രണയം എനിക്ക് ഊര്‍ജം പകര്‍ന്നുതരുന്നു.\nപ്രണയത്തിന്റെ അവസാനഘട്ടം വിവാഹമെന്ന് ഞാന് കരുതുന്നില്ല. പ്രണയിക്കുന്നവര് തമ്മില് ഒരിക്കലും വിവാഹിതരാകാന് പാടില്ല. വിവാഹത്തോടൊപ്പം പ്രണയവും അവസാനിച്ചു, പിന്നീടത് ബാധ്യതകള്‍ക്ക് വഴിതെളിക്കുന്നു.\nവിവാഹിതരാകാതെ ജീവിതത്തില് ലഭിക്കുന്ന പ്രണയസുഖം വിവാഹത്തിനു ശേഷം ലഭിക്കാറില്ല. എനിക്ക് വിവാഹം കഴിക്കുന്നതില് ഒട്ടും താല്പര്യമില്ല.\nഅടുത്തൊരു ജന്മമുണ്ടെങ്കില് ഞാന് പൂര്‍ണ്ണമായും പുരുഷനായി ജീവിക്കണമെന്നാണ് ആഗ്രഹം. യഥാര്‍ത്ഥത്തില് പതിനേഴ്‌സ് വയസ് വരെ ശാരീരികമായി ഞാന് അര്‍ദ്ധപുരുഷനായി ജീവിക്കുകയായിരുന്നു.\nആകയാല് എനിക്ക് പുരുഷന്മാരുടെ മാനസിക നിലയെക്കുറിച്ച് അറിയില്ല. അതേസമയം സ്ത്രീകളുടെ മാനസികനില ഗ്രഹിക്കാന് കഴിയും. ഈ സമൂഹത്തില് നന്നായി ജീവിക്കാന് പുരുഷന്മാര്‍ക്കേ കഴിയൂ. ഒരു പെണ്ണ് പല പ്രായങ്ങളില് പല ഘട്ടങ്ങളെ അതിജീവിച്ചു പോകേണ്ടതുണ്ട്.\nവിവാഹം കഴിഞ്ഞാല് മറ്റൊരു ഭവനത്തില് ചേക്കേറേണ്ടതുണ്ട്. പക്ഷേ പുരുഷന്മാര്‍ക്ക് അങ്ങനെയൊരു പ്രതിസന്ധി നേരിടേണ്ടി വരുന്നില്ല. ഏതു പാതിരാത്രിയിലും അവര്‍ക്ക് സഞ്ചാരസ്വാതന്ത്ര്യമുണ്ട്. തോന്നിയതുപോലെ ജീവിക്കാം. അതുകൊണ്ടാണ് അടുത്ത ജന്മം ഞാന് ആണായിത്തീരണമെന്ന് ആഗ്രഹിക്കുന്നത്.''\nപെണ്ണായ ശേഷം സ്ത്രീകളുടേതായ സ്വഭാവം എന്തെങ്കിലും ഉണ്ടായിട്ടുണ്ടോ? എന്നു ചോദിച്ചപ്പോള് ''ധൈര്യം വന്നിട്ടുണ്ട്'' എന്നു മാത്രമാണ് അഞ്ജലി അമീര് പറഞ്ഞത്.\nമമ്മൂട്ടി സാര് എനിക്കെന്നും മാതൃകയാണ്, അദ്ദേഹം കഥാപാത്രമായി മാറുന്ന കാഴ്ച അത്ഭുതകരവും: പ്രശംസിച്ച് ആമിര് ഖാന്\nമമ്മൂക്കയുടെ പേരന്‍പിന് നിറഞ്ഞ കയ്യടിയുമായി ലോകം; റോട്ടര്‍ഡാം മേളയില് വന് വരവേല്‍പ്പ്\n'പേരന്‍പി'ന് രാജ്യാന്തര അംഗീകാരം; റിലീസിന് മുന്‍പേ റെക്കോര്‍ഡിട്ട് മമ്മൂട്ടി ചിത്രം\nമണിയുടെ ഓര്‍മ്മനിഴലില് രാമകൃഷ്ണന്


നേതാക്കൾ വ്യക്തിതാൽപര്യങ്ങളിൽ അഭിരമിക്കുന്നുവെന്ന് കെ എം ഷാജി: ലീഗ് നേതൃയോഗത്തില് കുഞ്ഞാലിക്കുട്ടിയുമായി വാക്‌പോര്– News18 Malayalam\nനേതാക്കൾ വ്യക്തിതാൽപര്യങ്ങളിൽ അഭിരമിക്കുന്നുവെന്ന് കെ എം ഷാജി: ലീഗ് നേതൃയോഗത്തില് കുഞ്ഞാലിക്കുട്ടിയുമായി വാക്‌പോര്\nചോദിച്ചത് പന്നിയിറച്ചി, വിളമ്പിയത് ബീഫ്; വാഴക്കുളത്തെ 'ബീഫ് വിവാദ'ത്തിന് പിന്നിൽ രാഷ്ട്രീയ മുതലെടുപ്പെന്ന് പൊലീസ്\nഇതാദ്യമായാണ് രാഷ്ട്രീയ വിഷയങ്ങൾ ചൂണ്ടിക്കാട്ടി കുഞ്ഞാലിക്കുട്ടി ഈ രീതിയിൽ ആക്രമിക്കപ്പെടുന്നത്\nUpdated: September 5, 2019, 7:03 AM IST\nകോഴിക്കോട്: പാർട്ടി എംപിമാരുടെ പാർലമെന്റ് വീഴ്ചയെച്ചൊല്ലി മൂസ്ലിം ലീഗ് നേതൃയോഗത്തിൽ പൊട്ടിത്തെറി. ദേശീയ രാഷട്രീയ സാഹചര്യം മനസിലാക്കാതെ നേതാക്കൾ വ്യക്തിതാൽപര്യങ്ങളിൽ അഭിരമിക്കുകയാണെന്ന കെ.എം ഷാജിയുടെ പ്രസ്താവനയാണ് പ്രശ്നങ്ങൾക്ക് തുടക്കം കുറിച്ചത്. മുത്തലാഖ്, കശ്മീർ വിഷയങ്ങളിൽ എം.പിമാർ പരാജയമായിരുന്നു എന്നും യോഗത്തിൽ വിമർശനമുയർന്നു.\nപി.കെ.കുഞ്ഞാലിക്കുട്ടിക്കെതിരെ മുന വച്ചുള്ള ആക്രമണങ്ങൾക്ക് തുടക്കം കുറിച്ചത് കെ.എം.ഷാജിയായിരുന്നു. ദിവസം കോഴിക്കോട് ചേർന്ന മുസ്ലിം ലീഗ് ദേശീയ കൗൺസിൽ സമ്പൂർണ പരാജയമായിരുന്നു. ആശങ്കാജനകമായ ദേശീയ രാഷ്ട്രീയ സാഹചര്യത്തിൽ സമൂഹം കാതോർത്ത വിഷയങ്ങളിൽ പാർട്ടി മൗനം പാലിച്ചു. പകരം പണം മാത്രം കൈമുതലായുള്ള ഒരാളെ ദേശീയ ജോയിൻറ് സെക്രട്ടറിയായി നിയമിച്ചു. ഇങ്ങനെയെങ്കിൽ ലീഗിന് പകരം മറ്റു പാർട്ടികൾ ഉണ്ടാക്കുമെന്നായിരുന്നു ഷാജിയുടെ മുന്നറിയിപ്പ്.\nAlso Read-ദുബായ് KMCCയോഗത്തിലെ കൂട്ടത്തല്ല്: ലീഗ് ഇടപെടുന്നു; പ്രശ്നപരിഹാരം വൈകുന്നത് വിഭാഗീയത മൂലമെന്നും ആരോപണം\nപി.കെ കുഞ്ഞാലിക്കുട്ടി മറുപടി പറയാൻ ശ്രമിച്ചതോടെ മറ്റു ചില അംഗങ്ങളും വിമർശനവുമായി എഴുന്നേറ്റു. പാർലിമെൻറിൽ എന്ത് ഇടപെടലാണ് നടത്തുന്നതെന്ന് കുഞ്ഞാലിക്കുട്ടിയോട് പാർട്ടി സെക്രട്ടറി കെ.എസ് ഹംസയുടെ ചോദ്യം. മുത്തലാഖ്, എൻ.ഐ.എ. കശ്മീർ വിഷയത്തിൽ പാർലിമെൻറിൽ പൂർണമായി പരാജയപ്പെട്ടു. കെ.എം.സി.സി തർക്കം പരിഹരിക്കുന്നതിൽ വരുത്തിയ വീഴ്ചയും വിമർശിക്കപ്പെട്ടു.\nതനിക്കെതിരെ ഒരു ഗൂഢസംഘം പ്രവർത്തിക്കുന്നുണ്ടെന്ന് കുഞ്ഞാലിക്കുട്ടിയും ആരോപണമുന്നയിച്ചതോടെയാണ്. ഇരുചേരികളും തമ്മിൽ വാഗ്വാദമായിത്. തർക്കം രൂക്ഷമായതോടെ ഹൈദരലി ഇടപെട്ടു. എല്ലാവരും ശാന്തരാകണമെന്നും സീറ്റിൽ ഇരിക്കണമെന്നും അദ്ദേഹം ആവശ്യപ്പെട്ടതോടെയാണ് രംഗം തണുത്തത്.\nമുഴുവൻ എം.പിമാരെയും എം.എൽ എ മാരെയും വിളിച്ചു ചേർത്ത് വിപുലമായ നേതൃയോഗമാണ് നടക്കുന്നത്. യോഗം ഇന്നും തുടരും.ഇതാദ്യമായാണ് രാഷ്ട്രീയ വിഷയങ്ങൾ ചൂണ്ടിക്കാട്ടി കുഞ്ഞാലിക്കുട്ടി ഈ രീതിയിൽ ആക്രമിക്കപ്പെടുന്നത്. ലീഗ് രാഷട്രീയത്തിൽ ഇത് ദൂരവ്യാപക പ്രത്യാഘാതങ്ങൾക്ക് ഇടയാക്കിയേക്കും.


ദൃശ്യം മോഡല് കൊലപാതകം; ബിജെപി നേതാവും മക്കളും അറസ്റ്റില്\nTue May 17 2022 03:01:11 GMT+0530 (India Standard Time)\nബിജെപി നേതാവ് ജഗ്ദീഷ് കരോട്ടിയ (കല്ലു പല്‍വാന്65), മക്കളായ അജയ് (36), വിജയ് (38), വിനയ് (31) സഹായിയായ നീലേഷ് കശ്യപ് (28) എന്നിവരാണ് പിടിയിലായത്.\nBY MTP12 Jan 2019 5:35 PM GMT\nMTP12 Jan 2019 5:35 PM GMT\nഇന്‍ഡോര്: ഇന്‍ഡോറില് ഇരുപത്തിരണ്ടുകാരിയെ കൊലപ്പെടുത്തിയ കേസില് അഞ്ച് പേര് അറസ്റ്റില്. ബിജെപി നേതാവ് ജഗ്ദീഷ് കരോട്ടിയ (കല്ലു പല്‍വാന്65), മക്കളായ അജയ് (36), വിജയ് (38), വിനയ് (31) സഹായിയായ നീലേഷ് കശ്യപ് (28) എന്നിവരാണ് പിടിയിലായത്.\nബന്‍ഗംഗയില് താമസിക്കുന്ന ട്വിങ്കിള് (22) എന്ന യുവതിയെ കൊലപ്പെടുത്തിയ കേസിലാണ് അറസ്റ്റ്. ട്വിങ്കിളിന് ജഗ്ദീഷ് കരോട്ടിയുമായി അവിഹിത ബന്ധമുണ്ടായിരുന്നു. തുടര്‍ന്ന് ജഗ്ദീഷിനൊപ്പം താമസിക്കണമെന്ന് പറഞ്ഞ് ട്വിങ്കിള് പ്രശ്‌നമുണ്ടാക്കിയതോടെ മക്കളുമായി ചേര്‍ന്ന് കൊലപാതകം ആസൂത്രണം ചെയ്യുകയായിരുന്നു.\n2016 ഒക്ടോബര് 16ന് ട്വിങ്കിളിനെ ശ്വാസം മുട്ടിച്ച് കൊലപ്പെടുത്തിയ ശേഷം മൃതദേഹം ഈ സംഘം കത്തിച്ചു. മലയാളത്തില് വന് ഹിറ്റായി മാറിയ ദൃശ്യം എന്ന സിനിമയുടെ ഹിന്ദി പതിപ്പ് കണ്ട ശേഷമാണ് പ്രതികള് കൊലപാതകം ആസൂത്രണം ചെയ്തതെന്ന് പോലിസ് പറയുന്നു.\nഒരു നായയെ കത്തിച്ച ശേഷം ആരോ ഒരു മനുഷ്യ മൃതദേഹം കത്തിച്ചുവെന്ന് പറഞ്ഞ് പരത്തുകയാണ് പ്രതികള് ആദ്യം ചെയ്തത്. ഇതോടെ പൊലിസ് എത്തി പരിശോധന നടത്തിയപ്പോള് അത് നായയാണെന്ന് വ്യക്തമായി. ഇതിലൂടെ അന്വേഷണം വഴിതിരിച്ചുവിടുകയായിരുന്നു ലക്ഷ്യം. എന്നാല്, പരിസരത്തു നിന്ന് ട്വിങ്കിളിന്റെ ആഭരണങ്ങള് ലഭിച്ചതാണ് കേസിന് വഴിത്തിരിവായതെന്ന് പൊലിസ് പറഞ്ഞു.\nതുടര്‍ന്ന് ശാസ്ത്രീയ പരിശോധന നടത്തിയാണ് കുറ്റകൃത്യത്തില് പ്രതികളുടെ പങ്ക് കണ്ടെത്താന് കഴിഞ്ഞത്. കൂടുതല് അന്വേഷണം നടന്ന് കൊണ്ടിരിക്കുകയാണെന്ന് ഇന്‍ഡോര് ഡിഐജി അറിയിച്ചു.